text:
খৃষ্ট্যান হায়বসি করিনো?
ৱাহং: খৃষ্ট্যান হায়বসি করিনো?
পাওখুম: ৱেবস্টর দিক্সনারিনা খৃষ্ট্যান অমা ওইববু “যীশু থাজববু হিংনবগী শিনফম ওইনা পায়রিবা মীশক অমা নত্রগা যীশুগী পাওতাক্তা য়ুম্ফম ওইবা লাইনিংবু হিংনবগী শিনফম ওইনা পায়রিবা কনাগুম্বা মীশক অমা” হায়না তাকলি। খৃষ্ট্যান অমা হায়বসি করিনো খঙননবগী অহৌবমক্তদা নিংথিনা তাকপা ৱাফম ওইবনা, লাইনিংগা মরী লৈনদবা ৱাহনথোক ময়ামগা মান্ননা, খৃষ্ট্যান অমা ওইবসিনা করিবু খঙনবগে হায়বসিগী মতাংদা বাইবলনা তাকলিবা অচুম্বদু তশেংনমক্কী তেন্না পাও ফাওদোকনবা করিগুম্বা খরবু মসিনা ফোংদোকই।
অনৌবা ৱারেপনবদা খৃষ্ট্যান হায়বা ৱাহৈ আসি অহুমলক পল্লি (পাখোনচতপশিং 11:26; পাখোনচতপশিং 26:28; 1 পিতর 4:16)। যীশু খৃষ্টগী তুংইনবশিংবু “খৃষ্ট্যান” হায়না এন্টিওকতা ইহান হান্না শীজিন্নৈ (পাখোনচতপশিং 11:26) মরমদি মখোয়গী লমচতশাজত, থবক, অমসুং ৱাঙাংশাঙাং খৃস্টগুমনা তৌরমই। খৃষ্ট্যানশিংবু ফাগি তৌবা ওইনা এনটিওক্কী খৃষ্ট্যান চত্ বশিংনা উশিত্ তবা মওংদা শীজিন্নবা মিং মখল অমা ওইনা মসি হৌদোরকখি। ময়েকনা তাবনা খঙহল্লিবদি, ৱেবস্টর ডিক্সনারিনা তাকলিবা অদুগা চপ মান্ননা “খৃস্টগী পার্টি অমদা য়াওবা” নত্রগা “খৃষ্টদা নপশিনজবা নত্রগা তুংইনবা” হায়বসিনি ।
লাইবক থিবদগী মতম কুইনগী তুংদা, মী অয়াম্বনা “খৃষ্ট্যান” ৱাহৈসিমক্কী ৱাহনথোক খঙনরক্ত্রে হায়বদি যীশু খৃষ্টগী অশেঙবা হন্নমুক পোক্লবা তুংইনবা অমবু খঙনবগী মহুত্তা লাইনিং চেতপা নত্রগা লমচত শাজত য়ামনা ফজবা কনাগুম্বা মীশক অমবু খঙনরে। যীশু খৃস্টবু থাজদবা অমসুং নীংদবা মীওই কয়ানা চচচ্র্তা চাং নাইনা চতলগা নত্রগা “খৃষ্ট্যান” লৈবাক অমদা লৈরগা মশামকপু খৃষ্ট্যাননি লৌজরি। হায়বদি চর্চ্চতা চতলগা, ঐখোয়দগী হেন্না মরাইবক থীরবশিংবু মতেঙ পাংবিবনা, নত্রগা অফবা মীশক অমা ওইবনা ঐখোয়বু খৃষ্ট্যান অমা ওইহনবা ঙমদে। বাইবলগী ওজা অমনা মতম অমদা হায়রমই, “গেরেজ অমদা চতপখক্না অচেনবা গাড়ী অমা শাবা ওইথোক্তবগুম চর্চ্চতা চতপখক্না কনাগুম্বনা খৃষ্ট্যান অমা ওইবা ঙমলোই।”
বাইবলনা ঐখোয়দা তম্বিরি মদুদি ঐখোয়না তৌবা অফবা থবকশিংনা ঐখোয়বু ঈপুরোয়না য়াগদবা নততে। তিতা 3:5 না অসুমনা হায় মদুদি “ঐখোয়না তৌখিবা অচুম্বা থবকনা নত্তে, শাজত চুমথোক্তুনা অমসুং থৱায় অশেঙবনা নৌথোকপীদুনা, ঐখোয়বু মহাক্কী থৌজালনা কনবিবনি।” মরম অসিনা, খৃষ্ট্যান অমা হায়বসি ঈপুরোয়না হন্নমুক পোকপিরবা মীশক অমবুনি (যোহন 3:3; যোহন 3:7 ; 1 পিতর 1:23) হায়বদি যীশু খৃষ্টবু নিংজদুনা থাজরবা মখোয়বুনি। এফিসিয়া 2:8 না ঐখোয়দা অসুমনা হায় মসি “থাজবগী মতেংননি অদোমবু থৌজালনা কনবিরিবসি, অদুনা মসি ঐখোয় ইশাদগী থোরকপা নততে; মসি ঈপুরোয়গী খুদোল অদুনি।” অশেঙবা খৃষ্ট্যান অমা হায়বসি পাপ তৌরুবগী লাল্লে হায়জরবা অমসুং যীশু খৃষ্টখক্তদা লাইনিং ওইদুনা থাজবা থমলবা কনাগুম্বা নিপা নত্রগা নুপী অদুনি। মখোয়না থাজজবা য়াইরোন অমা চতপা নত্রগা লমচতশাজতকী পথাপ অমা ঙাকপা, নত্রগা তৌবা য়াই অমসুং য়াদে তাকপা পাওতাক পরেং অমা ইল্লগা চতপদু নত্তে।
অশেঙবা খৃষ্টান অমা হায়বসি যীশু খৃষ্ট মশামক অমসুং মহাক্না অশিববু মায়থিবা পিনবা অমদি মহাকপু থাজরিবা পুম্নমক্তা লোমনাইদবা পুন্সি পিনবা ক্রোশ মথক্তা শিরবা মতুং হুমনি শুবা নুমিত্তা অমুক হিংগতলকখিবগী থৌদোকপু থাজবগা লোয়ননা লাইনিং ওইজরিবা নিপা নত্রগা নুপী অদুবুনি। যোহন 1:12 ঐখোয়দা হায়, “তৌইগুম্বসুং ইবুংঙোবু লৌশিল্লবমখৈদা হায়বদি ইবুংঙোগী মিংদা থাজরবা মখোয় অদুদা ঈপুরোয়গী মচাশিং ওইরকনবা ইবুংঙোনা মতিক পিনবিরে।” অশেঙবা খৃষ্ট্যান অমা হায়বসি ঈপুরোয়গী অশেঙবা ইমুংগী শরুক অমা ওইনা, তশেংনমক্কী ঈপুরোয়গী মচা ওইরবা অমবুনি, অমসুং খৃষ্টগী মিংদা অনৌবা পুন্সি পিনবিরবা কনাগুম্বা অমবুনি। অশেঙবা খৃষ্ট্যান অমগী খুদমদি অতোপ্পবু নুংশিবা অমসুং ঈপুরোয়গী ৱাহৈ ঙাকনা চতপা অসিনি (1 যোহন 2:4; 1 যোহন 2:10)
মসিদা ইরিবশিং অসি পারুবদগী খৃষ্টগীদমক করি ৱারেপ লৌখ্রবগে? লৌখ্রবদি, মখাগী বুটন ‘‘ঐহাকনা ঙসি খৃষ্টবু লৌশিঞ্জরে’’ হায়বসিদা ক্লিক তৌবীয়ু
খৃষ্ট্যান হায়বসি করিনো?


c: text/html

text:
ভেক্টর বোর্ন দিজিজশীং
ভারত্তা উবা ফংলিবা ভেক্টর বোর্ন দিজিজশীং (এজেন্টশীংগী খুত্থাংদা শন্দোক্লিবা লায়নাশীং) থীংনবা সরকারনা পায়খৎলিবা প্রোগ্রামশীং, লায়না অসিবু থোকহল্লিবা মরমশীং, লাইওংশীং, থীংনবগী পাম্বৈশীংগী মতাংদা মফমসিদা শন্দোক্না খংহল্লি।
- দেঙ্গি
- তোপিক অসিনা দেঙ্গি ফিবর (লাইহৌ), মসি শন্দোরকপা অমসুং থীংবগী মতাংদা মরুওইবা ইনফোর্মেসন পীরি।
- চিকনগুনিয়া
- তোপিক অসিনা চিকনগুনিয়াগী মতাংদা শম্লপ্পা ৱারোল অমা পীরি।
- লিম্ফেটিক ফিলারিয়াসিস নত্ত্রগা এলিফেন্সিয়াসিস
- তোপিক অসিনা ভারত্তা থোকলিবা এলিফেন্সিয়াসিস, মসি থোক্লকপগী মরম, লাইয়েং, অসিনচিংবগী মতাংদা মচং ওইবা ইনফোর্মেসন পীরি।
- জপানিজ এন্সেফেলাইটিস
- জপানিজ এন্সেফেলাইটিসকী মতাংদা তোইনা হংবা ৱাহংশীং মফম অসিদা নৈনরি।
- কালা-অজার
- তোপিক অসিনা কালা-অজার লায়নাগী মরমদা অমসুং মসিবু কন্ত্রোল তৌনবা গবর্ণমেন্টনা পায়খৎলিবা থৌরাংশীংগী মতাংদা ইনফোর্মেসন পীরি।
- জিকা ভাইরস
- তোপিক অসিনা জিকা ভাইরসকী মতাংদা ইনফোর্মেসন পীরি।
- তিলহাৎ হিদাক্তা কাংখল লুপথোকপা অমসুং লুপথোক্লবা কাংখল শিজিন্নবা
- তোপিক অসিনা তিলহাৎ হিদাক্তা কাংখল লুপথোকপা অমসুং লুপথোক্লবা কাংখল অদুবু শিজিন্নবগী মতাংদা ইনফোর্মেসন পীরি।

robotstxt: allowed

filter: keep


text:
15th May 2018
থৌদাং পাউমীদগী
ইম্ফাল মে ১৫ : সলাই হোল্ডিং প্রাইভেট লিমিটেদনা চহী অসিদগী হৌনা তোঙান তোঙানবা কেটাগোরি ৪ লুপা লাক্ষ ১৷ ১গী মেদিয়া ফেলোসিপ পীরগনি ৷ লোয়ননা চহী অমদা অনিরক ফোরেন কন্ত্রিশিংদা মেদিয়া এক্সপ্লোজর অমসুং টুর প্রোগ্রাম অমসু থারগনি হায়না সলাই হোল্ডিংসকী চেয়ারমেন অমসুং মেনেজিং ডাইরেক্টর ওইরিবা নেসনেল ইন্টরনেসনেল এচিভর এৱার্ড ফংলকখ্রবা নারেম্বম সরমজিৎনা ঙসি মহাকপু অমজুনা ওকপগী থৌরমগা মরী লৈননা ফোঙদোকখ্রে৷
মহাক্না হায়খিবদা মেদিয়া ফেলোসিপ অসি ত্রেদ, কম্মর্স এন্দ ইন্দষ্ট্রিয়েল রিপোর্টিং, রুরেল দিভলপমেন্ট রিপোর্টিং, নুপী অমসুং অঙাংশিংগী য়াইফনবগা মরী লৈনবা রিপোর্টিং অমসুং ফাইনান্সিয়েল ইনভেষ্টমেন্ট রিপোর্টিংদা পীগদবনি৷ ফোলোসিপকী এমাউন্ট অসি ক্বার্টরলি ইন্সটোলমেন্ট পীগনি৷ ফেলোসিপ অসি চহী অমগীনি৷ ফেলোসিপ অসিগীদমক খল্লবশিংনা থা অমদা অনিরক্তি হায়রিবা টোপিক অসিদা থিজিল্লগা ইবা৷ টেলিকাষ্ট তৌগদবনি৷ মসিগীদমক অাই এস টি ভিগী এদিটর ইন চিফ ব্রোজেন্দ্রো নিঙোম্বমনা লুচিংবা সেলেক্সন কম্মিটি অমনা সেলেক্সনগী থবক অসি তৌগনি৷ জুন মমাংদা সেলেক্সন প্রোসেসশিং লোয়শিন্দুনা জুলাইগী অহানবা চয়োলদগী ফেলোসিপ অসি পীবা হৌগনি৷ মেদিয়া এক্সপ্লোর অসিগীদমক্তসু ব্রোজেন্দ্রো নিঙোম্বমনা মকোক ওইবা কম্মিটি অমনা সেলেক্সন তৌগনি হায়রি৷


text:
13th May 2018
ভোরোত সনসম -
হৌখিবা চহী খরা অসিদা মণিপুরদা খুন্দারিবা মৈতৈশিং অসি ভারত সংবিধান্না শক খঙবা ত্রাইব অমা ওইনবগী ঈহৌ কন্না চঙশিল্লকখ্রে৷ হৌজিকসু চঙশিল্লি৷ ওইনবগীনি হায়বা মরম কয়া অমা পীনখ্রে, পীনরি৷ নাকল অমদা ওনবা পামদবা, ওইফম থোক্তে হায়বা কয়াগী ৱারোল কয়াসু তাখ্রে৷ মদুগী অচুম চুমদা য়ানিংবা য়ানিংদবা পাবীরিবা নৈনবীরিবা মীয়ামদা ইশাগী ফিরেপ লৈবীরম্লগনি, মদোমদা নৈনজরোই, নৈনবগী ইতিকসু লৈজদে৷ অদুবু ঐনা থেংনজরুবা, ঐনা থাজজবা ৱাফম অমখক্তং খন্নবা নৈনবা য়াগদ্রা থমজগে৷
মীওইবা ঐখোয়গী পুন্সি অসি মতমনা পুরকপা অহোংবা কয়াদা য়ুম্ফম ওইরগা অঙাং ওইরিঙৈ, পুঙকক চাউরকপা, মপুং মরৈ ফারকপা মীয়াই চল্লকপা অহল ওইরকপা হায়বনচিংবা তাঙ্কক কয়া খায়দোকই৷ তাঙ্ককশিং অসিদা থোল্লিবা মমিংশিং অসি পোৎ অদুনা ওইরিবা ফিভম অদুগা চাননা মদুবু মশক খঙনবা পীবা মিংথোন্নি৷ পোৎ অমত্তদা মতমনা পুরক্লিবা অহোংবদুনা হোংহল্লকপা হোংবা নাইবা মমিংনি৷ অসুম্না মতমগী মতুং ইন্না হোংবা নাইবা মমিংশিং অসিবু হিষ্টোরিকেল কেটেগোরি হায়না খঙনৈ৷ নাকল অমরোমদা হিষ্টোরিকেল কেতেগোরিশিং অসি অকক্নবা মতমগী তাঙ্কক অমগীনি, অনৌবনা লাক্কনি, অরিবনা চৎখিনি৷ অঙাংগী মতম লোইরগা পুঙকক চাউরকপা, মদু লোইরগা পাখঙ ফারকপা মথং মথং অসুম লাক্কনি৷ অদুবু ঐখোয়না নীংশিংগদবদি তাঙ্কক অনী তাইনফম অসি লৈই অমনা ময়েক শেংনা খায়দোকপা য়াবা নত্তে, অঙাং ওইবগী মতৌ মদু তপ্না তপ্না পুংকক চাউবগী মতৌনা শীজিল্লকপনি, পুংকক চাউবা মতৌ অদুবু অমুক মপুং মরৈ ফারকপগী মতৌনা তপ্না তপ্না মহুৎ শিল্লকপনি, তপ্না তপ্না অসুম ওল্লকপনি৷ ইভোলুস্নরি প্রোসেস অমনি৷ মসি নেচরেল লো অমনি৷ কনাসু থিংবা ঙমদে, কৈদৌঙৈদসু ঙম্লোই, মীওইবগী অনীংবা অপাম্বগী ৱাংমদা লেপ্তনা চত্থরিবা পরিং নাইবা খোঙচৎ অমনি৷ অসিগুম্বা খোঙচৎ অমদা চত্থরিবা ফুরুপশিংগী চাওখৎপগী শাংলবা খোঙচৎদা লৈরিবা তাঙ্কক অমদা মাগী থাক অদুগা চান্ননা পীবা মিংনি ‘ত্রাইব’ হায়বসি৷
তাইবঙপান্দা লৈরিবা ফুরুপ অচৌবা মচা, চাওখৎপদা খম থেংলবা খুদিংমক ত্রাইব ওইরম্বদগী অসুম অসুম মতমগী খোঙচৎতা ওল্লকখিবা ঙাক্তনি৷ অহানবদা ইমুং, অদুদগী ক্লান, ক্লানদগী ত্রাইব, ত্রাইবতগী কম্ম্যুনিতি, কম্ম্যুনিতিদগী নেস্নেলিতি, নেস্নেলিতিদগী নেসন মথং মথং কৈরাক কাবগুম কাখৎখিবনি৷ অদুনা ত্রাইব হায়বসি ফুরুপ অমগী মপুন্সিদা চাউখৎপগী থাক নেম্লিঙৈ তাঙ্কক অমদা পীবা মমিংনি৷ ফুরুপ অদুনা চাউখৎপগী থাক ৱাংখৎলক্লবদি ত্রাইব ওইররোই, অমুক হঞ্জিন্দুনা ওনবা হায়বা লৈররোই৷ অসুম্না মালেমগী চাউখৎ খোঙজেলদা মাঙজিল থাখ্রবা য়ুরোপ্তা ত্রাইব হায়বসি শুকলৈমক লৈত্রে হায়না লৌনরে৷ য়ুএসতসু ত্রাইব হায়বা ৱাহৈসি শীজিন্নখিদ্রে৷ চাউখৎপা ৱাৎহৌরিবা এরিয়াশিং (ফুরুপ নত্তে) খন্দোক্তুনা চিংখৎনবা থৌরাং কয়াদি পায়খৎলি৷ মদুসু মতম খরতগীনি, হায়বদি এরিয়া অদু ময়ামগী ওইবা লেবেলদা লৈরক্ত্রিবা ফাওবতগীনি৷ অসিগুম্বা হিষ্টোরিকেল কেতেগোরি অসিবু ৱাহন্থোক পীবদা ময়েক শেংদবদগী ঙসি ভারত্তা ৱাথোক কয়াগী হৌরকফম মরু (রুট) ওইহল্লে৷
ত্রাইব হায়বসি হিষ্টোরিকেল কেতেগোরিনি, ফুরুপ অমগী পুন্সিগী হৌরকপগী তাঙ্কক অমদা পীবা মমিংনি হায়বা য়ানিংলগদি হৌজিক ভারত সংবিধান্না লৌরিবা ত্রাইবকী ৱাহন্থোক অসিগদি তাইওন্নরে৷
অহানবদা ভারতকী সংবিধান্না ফুরুপ কয়া অমবু ত্রাইবনি হায়না শক খঙলি, অদুবু অনটিল এন্দ অনলেস হায়বা ৱাফমসিদি পন্দে৷ অদুনদি ফুরুপশিং অসি ত্রাইব ওইদুনা চহী চা, লীশিং কয়া অদুম লৈবা তারি? ফুরুপশিং অসিবু ত্রাইবনি হায়না শক খঙনবদা শীজিন্নখিবা ক্রাইটেরিয়াশিং অদু চহী দিকেদ কয়াগী মতুং, মতমনা অহোংবা কয়া পুরকখ্রবা মতুং, ইনফোর্মেসন টেক্নোলোজি এজ অসিদসু অসুম চান্নরিব্রা, হোংবা নাইদনা অদুমক লৈরিব্রা? নেচরেল লো অমগী মতুং ইন্না সোসিও- ইকোনোমিক কন্দিসনগী মখা পোন্না হিষ্টোরিকেল কেতেগোরি অমবু ফুরুপ অমগী মমিংদা পার্মিনেন্ট ওইনা নপশিনবসিবু কয়াম কুইনা চুম্মী হায়না লৌখিসিগে?
অসিগুম্বা অরানবা কনসেপ্ট অসিনা মিরাং ওইদুনা ভারতপু ফাজিন পুনশিন্দুনা থম্লি, ভারতপু দিভলপ্পিং কন্ত্রি হায়বা লেবেল অসিদগী হেলহন্দ্রি৷ ভারতকী সংবিধান শেমদোক্তুনা ত্রাইব অমসুং মসিগা হায়রপ মান্নবা কাষ্ট হায়বা অনীসি ভারতকী লৈমায়দগী মুত্থৎখিদ্রিবা মখৈদি লেবেল অসিদগী কৈদৌনুংদা হেঙ্গৎপা ঙম্লোই, চাওখৎলবা ভারত ওইরকপা ওইথোক্লোই৷
অসিগুম্বা অরানবা কনসেপ্ট অমদগী মতম খরা চৎননবগীনি হায়দুনা শেমখিবা শোত্থহৌরবশিংবু চিংখৎনবনি হায়না চত্থরিবা ভারতকী রিজার্ভেসন পোলিসি অসিসু কাষ্ট লাইনদা চত্থরুবনা পার্মিনেন্ট পোলিসি ওন্থোকখ্রে৷ রিজার্ভেসন পার্মিনেন্ট তাখ্রে৷ চহী চা কয়া লৈরবসু রিজার্ভেসন তোকপগী ৱা লৈরোইদৌরি৷ অসিগুম্বা মওং উনরকপদগী রিজার্ভেসনগী দাবী তৌখৎনরক্লি, লৈঙাকপশিং মকোক শারি৷
অসিগুম্বা অরানবা কনসেপ্ট অসিদগী ফুরুপ অমবু পাক্তক্ননা ত্রাইবনি, শোত্থহৌরবনি হায়না শক খঙজিনবা, ইকোনোমিক ক্রাইটেরিয়া হাপ্তুনা অথিংবা থম্বা লৈতবনা শোত্থহৌরবশিং চিংখৎনবনি হায়দুনা পীরিবা খুদোংচাবশিং অসি ফুরুপ অদুগী মনুংদা লৈরিবা ইলাইট কাঙবুনা হঞ্জিন হঞ্জিন লৌদুনা লৈরি৷ এমএলএ, মন্ত্রি, অাইপিএস, অাইএএস ওফিসার ওইরবশিং, লুপা ক্রোরদা খুজিং ওইদুনা পায়রবশিংগী ইমুং মনুংগী মশিংসু ত্রাইবনি হায়দুনা খুদোংচাবা অসুম লৌবসিবু অচুম্বনি হায়না খনবীব্রা? মসিদি শোত্থহৌরবশিং চীংখৎপা নত্তে, য়াইতোংবা খরা শেম্বগী থৌশিলনি৷ খুদোংচাবা ফংদুনা চাউখৎলবা কাঙবুদুনা ত্রাইবকী মিংদা খুদোংচাবা অসুম লৌদুনা লৈরবনিনা ত্রাইব চিংহৌদ্রবা খুদোংচাবা ফংবা ৱাৎহৌরবশিংসু ত্রাইব ওল্লগে হায়রকফম থোক্তবরা?
অদুনা লোইশিল্লকপদা, ত্রাইব হায়বসি হিষ্টোরিকেল কেতেগোরিনি, রিজার্ভেসন হায়বসিসু হিষ্টোরিকেল কেতেগোরি অমা ওইগদবনি৷ মথৌ তারিবদি ভারতকী সংবিধান শেমদোকপনি, ফুরুপ অমবু ত্রাইবনি, কাষ্টনি হায়না শক খঙলিবসি হোংদোকপা, সোসিও-ইকোনোমিক ক্রাইতেরিয়াদা য়ুম্ফম ওইদুনা রিজার্ভেসন পোলিসি চৎনহনগদবনি৷


text:
27th April 2018
থৌদাং পাউমীদগী
ইম্ফাল, এপ্রিল ২৭ন্ দি ভিজিলেন্স এঃদ এঃিট-করপসন দিপার্টমেঃট, মণিপুরনা ২০১৭ গী এপ্রিল ১ দগী ২০১৮ কী মার্চ ৩১ ফাওবা তোঙান তোঙানবা দিপাটর্মেঃট ৫০ দগী কেস ৯৬ রেজিষ্টার তৌখ্রে হায়না দি অাই পি অারনা শিঃদুনা পাঙথোকপা পরিং নাইনা চত্থরকপা প্রেস কনফরেন্সকী ঙসিগী সেসনদা ভিজিলেন্সকী এস পি শ্রী সাপম হোপসননা ফোঙদোকখ্রে৷
মহাক৺া মখা তানা হায়খিবদা হায়রিবা মতম অসিগী মনুংদা মেজর পেনাল্টিগীনা ইনক্বারি কেস তরুক অমদি মাইনর পেনাল্টিগী ওইনা ৯ রিকমেঃদ তৌখ্রে৷ ২০১৭ গী এপ্রিল মমাংগী অরিবা কেস য়াওনা ইনক্বারি কেস ৬৭ সু মতমসিগী মনুংদা দিসপোজ তৌখ্রে হায়খি৷
ইন্সপেক্টর (অাই ও) টিঐচ রঞ্জন্না হায়খিবদা হৌখিবা চহী অমসিদা দিপার্টমেঃট অসিনা লৌখৎখিবা কেসশিংগী মনুংদা মণিপুর দিভলপমেঃট সোসাইটি (এম দি এস), লোক্তাক দিভলপমেঃট ওথোরিটি (এল দি এ) অমদি এডুকেসন ইঞ্জিনিয়ারিং ন্বিংনচিংবশিং ইরিগুলরিটিশিং লৈরম্বা থিজিনবা য়াওরি৷
ভিজিলেন্স কেস নম্বর ৫৯৷ পি ই৷ এস পি- ভি৷ ২০১৬ অসি থিজিন হুমজিন তৌরবা মতুংদা হান্নগী এম দি এসকী প্রোজেক্ট ডাইরেক্টরনা সোসাইটি অসিগী অতোপ্পা ওফিসারশিংগা মান্নরগা লুপা ১৮৪, ৪২, ১১, ৪৭৮.৫৬ অরানবা মওং অমদি হুরান লান্নাদা লৌথোক্লবা য়াই হায়না চিংনৈ৷ কুপ৺া থিজিল্লবা মতুংদা এফ অাই অার অমা পাঃদুনা সি বি অাইদা ষ্টেট গভর্নমেঃটনা মখা তানা থিজিনহন্নবগীদমক শিন্নখ্রে হায়না শ্রী রঞ্জন্না ফোঙদোকখি৷
এল দি এগী কেসকী মতাংদা পল্লদুনা মহাক৺া হায়, ভিজিলেন্স কেস নম্বর ২৷ এস পি- ভি এঃদ এ সি৷ ২০১৮কী ইনক্বারি চত্থরবা মতুংদা খঙলকপা ঙমখ্রে৷ মদুদি এল দি এগী হান্নগী চেয়ারমেন্না মেম্বর সেক্রেটরি ওইরম্বা প্রোজেক্ট ডাইরেক্টর অনিগা লোয়ননা ২০০৮কী অাগষ্ট ৫ দা ফমখিবা মীফম অমগী মতুংইন্না কেবিনেট অমদি অতোপ্পা এলদিএগী মেম্বরশিংগী অয়াবা য়াওদনা ফুমদি শেংদোক৺বগী লুপা ৩, ০৬,১০, ১০০ তাবা টেঃদর অদু শুক্কৌ কৌদনা হায়দ্রবাদকী এম৷ এস প্রোগ্রেসিভ কন্সত্রক্সন লিমিটেদ কৌবা ফার্ম অমদা পীথোক্তুনা লৈরম্মী৷ মসিনা এল দি এগী ওফিসিয়েলশিং মখোয়না পায়রিবা ফমশিং অদুগী দায়ত্ব অদু লান্না শীজিন্নদুনা এম৷ এস প্রোগ্রেসিভ কন্সত্রক্সন লিমিটেদতা ফেবর তৌবা অদু উৎলি হায়নসু মহাক৺া মখা তাখি৷
এল দি এগী টেঃদর কম্মিটিনা এম৷ এস প্রোগ্রেসিভ কন্সত্রক্সন লিমিটেদনা ওফর তৌবা রেট অদুগা য়ান্নদুনা সেঙ্কসন তৌবা লুপা লাক্ষ ২২৩৭৩.৫২ গী মথক্তা লুপা লাক্ষ ৬৫ হেনগৎতুনা লুপা ২২৪৩৯.২৪ গী সিঙ্গল টেঃদর অদু য়াখি৷ মমুৎ তানা ইরিগুলরিটিশিং অসি ইনক্বারি তৌরবা মতুংদা ভিজিলেন্স কম্মিসন্না এক্যুজ ওইরিবা মীওইশিংগী মথক্তা অমুক্কা মখা তানা থিজিন্ননবা এফ অাই অার অমা পানখ্রে হায়না মহাক৺া ফোঙদোকখি৷
ভিজিলেন্স কেস নম্বর ১০৷ পি ই৷ এস পি- ভি এঃদ এস সি৷ ২০১৮কী মখাদা ইনক্বারি তৌরবা মতুংদা এডুকেসন ইঞ্জিনিয়ারিং ন্বিং, মণিপুরগী চিফ ইঞ্জিনিয়ারনা মশক মমিং খঙদবা মীওই অমদগী লুপা লিশিং ৫০ গী দিমাঃদ অমা মহাক্কী দি এম কলেজদা লৈরিবা ওফিসতা তৌখি হায়না খঙবা ঙমখি৷ মখা তানা থিজিন্নবগীদমক কম্মিসন অসিনা এফ অাই অার অমসু পানখ্রে৷
দিপার্টমেঃট অসিনা ইমা মার্কেট নম্বর ৩ গী সেদ নম্বর ন্বানগী সিলিংগী শরুক খরা ২০১৮কী এপ্রিল ২৪ দা নিংখায়রকখিবা অদুগী মতাংদা ইনক্বারি অমদি স্পোট ভেরিফিকেসন তৌরবা মতুংদা কেস অমা লৌখৎখ্রে হায়খি৷
দিপার্টমেঃট অসিগী ইন্সপেক্টর (ইষ্টাব্লিসমেঃট) মাওন্বি ভাইফৈনা হায়খিবদা ইং ২০১৭ গী এপ্রিল ১ দগী ২০১৮কী মার্চ ৩১ ফাওবদা ডাইরেক্টোরেট ওফ হেলঠ সার্ভিসেস অমদি ভেটিরিনরি এঃদ এনিমেল হজভেঃদরি দির্পামেঃটতা কেস ২৷ ২ এক্সন লৌনবা রিকমেঃদ তৌখ্রে অমদি এডুকেসন, অাই এফ সি দি, টুরিজম, এক্সাইজ, এদিসি, পুলিস কোওপরেটিভ এঃদ সেট্টলমেঃট দিপার্টমেঃটশিংদনা কেস অমমম এক্সন লৌখৎনবা রিকমেঃদ তৌখ্রে হায়খি৷
ইন্সপেক্টর (ইষ্টাব্লিসমেঃট) শ্রী অার কে বিক্রমজিৎনা হায়খিবদা, মেনপন্বারগী অন্বাৎপা লৈরবসু ভিজিলেন্স এঃদ এঃিট করপসন দিপার্টমেঃট, মণিপুরনা ষ্টেট অসিদা করপসন হন্থহন্নবা হনবা লৈতনা হোৎনরি হায়খি৷


text:
প্রো বোনো লিগেল সর্ভিস
তোপিক অসিনা ভারত সরকারগী দিপার্টমেন্ট ওফ জষ্টিসকী প্রো বোনো লিগেল সর্ভিসকী মতাংদা ইনফোর্মেসন পীরি।
ভারত্তা ফ্রি লিগেল এইদ অমসুং সর্ভিস হায়বসি লৈবাক অসি শিনবা থুংনা লৈরিবা নেসনেল লিগেল সর্ভিসেস ওথোরিটি অমসুং ষ্টেট লিগেল এইদ সর্ভিসেস ওথোরিটিশীংগী মরুওইবা য়াথং (mandate) অমনি। অদুম ওইনমক, লিগেল কম্যুনিটিদগী অর্থ থোকপা কন্ত্রিব্যুসনগা লোয়নবা মীয়াম্না মথৌ তারিবা লিগেলগী মথৌ তাবশীংদি নোংমা-নোংমগী হেনগৎলক্লি।
প্রো বোনো লিগেল সর্ভিস
কন্সেপ্ট অমা ওইনা প্রো বোনো লিগেল সর্ভিস অসিদি লৈবাক অসিদা শাফু য়াম্না লৈতে অমসুং ইনষ্টিট্যুসনগী ওইবা ষ্ট্রকচর অমা লৈতবা এদ হোক অমদি মীওই মশা মশাগী অইবা প্রেক্টিস অমা ওইদুনা লৈরি।
প্রো বোনো হায়বসি “মীয়ামগী য়াইফনবগীদমক” হায়বা অর্থ পীরিবা লেটিনগী ৱাহৈ “প্রো বোনো পব্লিকো” হায়বসিদগী লাকপনি। উকিল কয়ানা লায়রবা অমসুং শোত্থরবা ক্লাইএন্টশীংদা প্রোফেসনেল ফি অমত্তা লৌদনা কান্নরবা আইনগী পাউতাক অমসুং সপোর্ট পীরি। লাইবক থীবদি, মসিগী পুক্নিং থৌগৎনিঙাই ওইরবা পব্লিক সর্ভিসকী চৎনবী অসিগী ফংফম থোকপা রিকগনিসন অদুদি ফংদে। লৈবাক কয়াদদি প্রো বোনো লিগেল সপোর্ট অসি লায়রবা অমসুং তোল্ল-তারবা ক্লাইএন্টশীংদা ফ্রি রিপ্রেজেন্টেসন পীনবগী মরুওইবা পাম্বৈ অমা ওইরি।
ভারত সংবিধানগী আর্টিকল 39 Aনা ষ্টেটশীংদা, সমাজ অসিগী লায়রবা অমসুং শোত্থরবা মীওই কাংলুপশীংদা আইনগী মতেং লেম্না পীনবা, মান্নবা খুদোংচাবদা য়ুম্ফম ওইদুনা অচুম্বা ৱায়েন প্রোমোট তৌনবা খংহল্লি। মখা তানা, সংবিধানগী আর্টিকল 14 অমসুং 22 (2)না আইনগী মীৎয়েংদা মীপুম খুদিংবু মান্ননা য়েংনবা খংহল্লি। অমদি, য়ুনাইটেদ নেসন্স সষ্টেনেবল দিভেলপমেন্ট – গোল 16 না “মীপুম খুদিংমক্না অচুম্বা ৱায়েন ফংনবগী মান্নবা খুদোংচাবা পীবা” হায়বসি তঙাইফদনা তৌদবা য়াদবনি হায়না খংহল্লি। অসিগুম্বা তঙাইফদনা তৌদবা য়াদবশীং অসি ইন্দুনা অমদি প্রো বোনো লিগেল সর্ভিসেসবু পুক্নিং থৌগৎনবগী মীৎয়েংদা দিপার্টমেন্ট ওফ জষ্টিস (DoJ)না, দি লিগেল সর্ভিসেস ওথোরিটি এক্ট, 1987গী সেক্সন 12গী মখাদা মশক খংদোক্লবা লিটিগেন্টশীংদা (litigants) মখোয়গী সর্ভিসশীং পীবা পাম্বা উকিলশীংগী দেটাবেজ অমা শেম্নবা পান্দম থম্লি।
পান্দমশীং
- উকিলশীং অমসুং লিগেল প্রোফেসনেলশীংবু প্রো বোনো লিগেল সর্ভিসশীং পীনবা পুক্নিং থৌগৎপা।
- উকিলশীং অমসুং লিগেল প্রোফেসনেলশীংনা পীরিবা প্রো বোনো লিগেল ৱার্কপু মশক খংবা।
- মরি লৈনবা হিরমদা চুনবা পোজিসনশীংগীদমক উকিলশীংগী মরুওইবা ইনফোর্মেসন য়াউরবা দেটাবেজ অমা শেম্বা।
স্কোপ
দেটাবেজ শেম্বনা দিপার্টমেন্ট ওফ জষ্টিসপু প্রো বোনো সর্ভিস পীরিবা উকিলশীংবু মশক খংদোকপদা মতেং পাংগনি। ইনফোর্মেসন অদু DoJনা দি লিগেল সর্ভিসেস ওথোরিটি এক্ট, 1987গী মখাদা পীরিবা লিগেল সর্ভিসশীং অমসুং মরি লৈনবা হিরমদুদা হৈ-শীংলবা নত্ত্রগা ইন্টরেষ্ট লৈবা, প্রো বোনো সর্ভিসশীং পীরিবা ক্বালিফাই ওইরবা উকিল, অনিশীগী মরক্তা মরি অমা শেমগৎপদা শিজিন্নবা য়াগনি। উকিলশীংনা পীরিবা প্রো বোনো লিগেল এসিষ্টেন্স অদুবু চুনবা পোজিসনশীংদা এপোইন্টমেন্ট তৌনবগী খুজিং (yardstick) অমা ওইনা মশক খংনবা প্রষ্টাবসু তৌরি। অসুম তৌনা, দেটাবেজ অসিনা উকিলশীংনা পীরিবা প্রো বোনো সর্ভিসশীং অসি এসেস তৌনবা ওথোরিটিশীংগী অহেনবা টুল অমা ওইনা মথৌ তৌগনি।
সর্ভিসশীং অসি মতৌ করম্না লৌগদগে?
সর্ভিস অসিগীদমক রেজিষ্টর তৌনবা, উকিলশীং অমসুং লিগেল প্রোফেসনেলশীংগী ইলিজিবিলিটি
- বার কাউন্সিল অমদা মীং চল্লবা ওইগদবনি।
- বার অদুদা এদভোকেট অমা ওইনা প্রাক্টিস তৌরিবা ওইগদবনি।
- প্রো বোনোগীদমক্তা প্রোফাইল অমা শেম্নবগীদমক্তা চহিগী অকক্নবা (no bar) লৈতে।
- করিগুম্বা চুনবা পোজিসনশীংদা খন্ননবগী ইন্টরেষ্ট লৈবা তারবদি, চহি 44-54গী মরক্তা লৈবশীংদা অহেনবা ইনফোর্মেসন পীনবগী ওপশন পীগনি।
মতৌ করম্না রেজিষ্টর তৌগদগে?
- এপ্লিকান্ট অদু ServicePlusতা রেজিষ্টর তৌবা ওইগদবনি। করিগুম্বা নহাক্কী সর্ভিস প্লস আইদি অমা হান্ননা লৈরবদি নহাক্না মদু প্রো বোনোগীদমক রেজিষ্টর তৌনবগী লোগইন তৌবদা শিজিন্নবা য়াগনি।
- করিগুম্বা নহাক্কী সর্ভিস প্লস আইদি অমা লৈত্রবদি, ওনলাইন রেজিষ্ট্রেসন ফোর্ম অদু মেনসিল্লু। ফোর্ম অদু ফংনবগীদমক্তা, মফমসিদা ক্লিক তৌবীয়ু।
- ফোর্ম অদু মেন্সিন্দ্রিঙৈদা টর্ম অমসুং কন্দিসনশীংদু পাবীয়ু। রেজিষ্ট্রেসন তৌরবা মতুংদা নহাক্না প্রো বোনোগী প্রোফাইল অমা শেম্নবা লোগইন তৌবা য়াগনি।
- নহাক্কী পোকপগী প্রমাণ (খুদম ওইনা, বার্থ সর্টিফিকেট নত্ত্রগা ক্লাস 10/12কী মার্ক শিট) পীবা মথৌ তাগনি।
সর্ভিসশীং লৌবা(Accessing the services)
রেজিষ্টর তৌরবা নাগরিকশীংনা রেজিষ্টর তৌরবা উকিল অমসুং লিগেল প্রোফেসনেলশীংগী সর্ভিসশীং লৌনবা প্রো বোনো লিগেল সর্ভিস পোর্টেলদা এপ্লাই তৌবা য়াগনি।


text:
12th May 2018
(মীতৈরোলদা ইথোক্লিবা তোংব্রম গুলামজাৎ )
গুলাবদাস ব্রোকরগী
হান্নগী মখাঃ
খুদক্তুদা ঐনা, নুপীদুগী গুলাপকুম থোৎলবা খজাই, চুং ফিরাল চারবা শাবান, য়েংবদা ফজরবা চিনবাল, লাওরপ তৌনা শুম্হৎয়াই চেল্লবা মমিৎ অনী, মশাদা য়াওরিবা চীং লেম্না ফজবা পুম্নমক্তু উরুবদা ঐগী থম্মোয়দা মুত্থৎপা য়াদবা মমি অমা তাহৌই৷
ঐনা পুক্নিংদা ইথন্তা খল্লম্মী, তোঙ্গালৱালাদু নুংশি নুংওন্দা তাওবা মীশক অমা ওইরমগনি৷ ঐনা মঙোন্দা য়েংলম্মী৷ অদুগা ঐখোয়না হৌজিক্তা হেনগৎলক্লিবী শুম্হৎনিংঙাই ওইরবী নুপীদুদসু অমুক হন্না য়েংলম্মী৷ তোঙ্গাৱালাদু ঙাইহাক্তং ৱাখল খনবগুম তৌরম্মী৷ তশেংনা মাগী ওইবা ৱারেপ অমা লৌননবা মহাক কন্না হোৎনরিবগুম তৌরম্মী৷ অদুদগী মহাক্না খুদক্তা মাগী শগোল গাড়ি তোঙ্গাদু খঙলেপ লেপ্লম্মী৷ অদুগা গাড়িদুদগী মশাদু চোংথখ্রগা সড়ক্তুদা হনখ্রগা কন্না চেনখিরম্মী৷
ঐগী নুপীনা ঐঙোন্দা হায়রকই, ‘ মখোয় অনীগী মরক্তা করিগুম্বা খরা লৈরমগদবা মাল্লি৷’
ঐনা পাউখুম পীরম্মী, ‘ নুপীসি ওন্থোক্না মশক ফজৈ৷’
ঐগী ইচাশিংদুগী মরক্তগী অমনা হংলকই, ‘ পাবা, নুপাসিনা করিগী নুপীসিগী মনাক্তা চেনখ্রিবনো?’
অদুদগী ঙাইহাক তুমিন্না লৈরগা মখোয়না ঐখোয়রোমদা চঙশিল্লকপদুদা ঐ মুন্না য়েংলম্মী৷ নুপীদুগী চিনবান্দুদা হায়রপ নোকপগী মমি অমদি তারম্মী৷ অদুগা নুপাদুনদি নুপীদুদা করিগুম্বা খরা য়াবীনবা হায়জ-চৎনরিবা মাল্লি৷ অসুম্না মখোয় অনী লাকমিন্নবদুনা ঐখোয়না তোঙলিবা শগোল গাড়িদু য়ৌগদবা খোঙথাং খরদং ঙাইরক্লবদা নুপাদু চেন-চৎ চৎতুনা লাক্লগা মাগী শগোলগাড়িদুগী থৌনবগী ফম্ফমদুদা ফমখ্রে৷
শগোলগী খুর্জিদু পায়রগা, মহাক্না শগোলদু চৎহনবা হৌরক্লবা মতমদুদা মানা নুপীদুদা হায়রক্লম্মী, ‘ হয়েং নুমিদাংৱাইরম মফমসিমক্তদা শোয়দনা লাকউকো, লাক্তবা য়াদেকো৷’
নুপীদুনসু পাউখুম ওইনা হায়রপ মোমোন নোক্লম্মী৷ মদুগী ফজবা মতৌদু ঐগী থম্মোয়দা অনীশুবা ওইনা অমুকসু মমি তাহৌরে৷
হৌজিক্তি শগোলদুনা সড়ক্তুদা চৎপগী তপ তপ লাওবগী খোঞ্জেলদু তশেং-তশেংনা তারে৷ তোঙ্গাৱালাদুগী নাকলদা ফম্লিবা ঐগী ইচানুপা, ঐগী নুপী, পুম্নমক্না তোঙ্গাৱালাদুগী মায়থোংদুদা করেম-কথাইনরপ তৌনা য়েংলম্মী৷
মাগী মায়থোংদুদা য়াম্না শাত্থিবা মানবগী মমি তারম্বদুদি মাঙখ্রে, অদুগী মহুৎতা য়াম্না থোৎপা, মেঙবা, চীংলেম্বগী মতৌ অমা য়াওরক্লে৷ মাগী চিনবালদুদা মোমোন নোকপগী মমি অমা তাদুনা অদুম লৈবগুম্মী৷ গাড়িদু থৌবগা লোয়ননা মাগী মীৎয়েংদু সড়ক্তুদা থম্লে৷
ঐসু মঙোন্দা করিমত্তা হায়রুদরে৷ অদুবু ঐগী মীৎয়েংদুদি মাগী মায়থোংদুদা থম্লি৷ ঙাইহাক্কী মতুংদা ঐঙোন্দা ওনশিল্লপ তৌরগা মানা হায়রকই, ‘ সেথজি, অদোম্না হৌজিক্কী নুপীদু উরবা নৎত্রা?’
‘ হোয়, তশেংনা উহৌরে৷ অদুবু নঙনা ৱাহংসি ঐঙোন্দা হংলিবদু করিগীনো?’
মহাক্না তপ্লপ্না খুম্লকই, ‘ মতম অমদা মহাকসি ঐগী নুপী ওইরম্মী৷’
অসি হায়রগা মাগী শগোল শাজৈদুনা শগোলদুগী মনঙ্গন্দা তপ্লপ্না ফুদুনা খোঞ্জেলদু খরা হেন্না চেন্নবা থৌরম্মী৷
ঐনা মঙোন্দা হংলম্মী, ‘ মতম অমদা হায়বা ! নঙনা হায়নিংলিবসি করিনো? হৌজিক্তি মহাক নঙগী নুপী ওইদ্রবরা?’
ঐগী নুপী অমদি ইচাশিং মহাক্না ঙাংলিবদু তশেং তশেংনা তারম্মী৷
নুপাদুনা খুম্লকখি, ‘ ওইদ্রে, ঐনা মাবু খায়নখ্রে৷’
‘করিগী?’
‘ইকাই খুম্নজরবা, মদু শাংখ্রবা ৱারীনি৷ অদোমগুম্বা য়াম্না নুংঙাই য়াইফবা মীশক অমনা লাইরবা ঐখোয়গুম্বগী ৱারীদা করি তানিংলুনি?’
‘লাইরবা মীশিংগী ৱারী হায়বা? মখোয়সু মীওইবগী ৱারীনি৷ ঐখোয় পুম্নমক মীওইবা ঙাক্তনি, নৎত্রনে?’
ঐগী ৱাহৈসিনা মাবু পেলহনবগুম তৌরম্মী৷ ‘ অচুম্বনি সেথজি, ফনা হায়দুনসু ঐখোয় পুম্নমক মীওইবা ঙাক্তনি৷ অদুবু ঐগী ৱারীদি শাংখ্রবা ৱারীনি৷ ঐনা কিজবদি ঐগী ৱারীসিদা অদোম্না হৈনিংবা পোকপীরোইদ্রা হায়বসিনি৷’
‘ঐখোয়না চৎকদৌরিবসি সহর পুম্বসি ফাওদুনা চৎকদৌবা নৎত্রা? মদুদা য়ামদ্রবদা পুং অমমুক্তি শোয়দনা চঙগনি৷ নঙগী ৱারীদা ঐখোয় করিগী হৈনিংদবা পোক্কদগে? অমরোমদা, নঙগী ৱারীদুনা ঐখোয়দা হেন্নদুম নুংঙাইবা পীগনি৷ শোয়দনা লীদবা য়ারোই৷ ৱারীদু ঐখোয়দা লীয়ু৷ হৌজিকমক লীয়ু৷’
মথং মথং


text:
থবক্তগী পোত্থারবা সরকারগী কর্মচারিশীংগীদমক্তা পায়খৎপা অনুভব প্লেটফোর্ম
তোপিক অসিনা সরকারগী থবকশীংদগী পোত্থারবা কর্মচারিশীংগীদমক্তা পায়খৎপা অনুভব প্লেটফোর্মগী মতাংদা ইনফোর্মেসন পীরি।
‘অনুভব’ হায়বসি থবক্তগী পোত্থারগদবা কর্মচারিশীংনা পাংথোকখিবা থাগৎপদা মতিক চাবা থবকশীং সবমিট তৌবা অমসুং উৎপা য়াহনগদবা ওনলাইন ইনিসিএটিভ অমনি। অহৌবদা ফেসিলিটি অসি থবক্তগী পোত্থাগদৌরিবা সেন্ত্রেল গবর্নমেন্টকী কর্মচারিশীংখক্তদা ফংহল্লম্মী। মসি দিপার্টমেন্ট ওফ পেন্সনস এন্ড পেন্সনরস ৱেলফেয়র, মিনিষ্ট্রি ওফ পর্সোনেল, পব্লিক গ্রিভান্সেস এন্ড পেন্সনস, অমসুং ভারত সরকারনা লৌখৎপা খোংথাং অমনি।
ভিজন অমসুং মিসন
থবক্তগী পোত্থাগদৌরবা সেন্ত্রেল গবর্ণমেন্টগী কর্মচারিশীংদা, মখোয়গী সর্ভিস মতমদা পাংথোকখিবা শীংথানিঙাই ওইবা থবকশীংবু উত্থোকপা ঙমহন্নবা প্লেটফোর্ম অমা পীবা হায়বসিনি। মসিনা থবক্তগী পোত্থাগদৌরবা কর্মচারি অদুদা অপেনবা পীবতা নত্তনা থবক তৌরিবা কর্মচারিশীংদসু পুক্নিং থৌগৎকনি। মসিনা থবক্তগী পোত্থাগদৌরিবা কর্মচারশীং অদুনা থবক্তগী পোত্থারবা মতুংদা জাতি অসিবু শেমগৎপদা মখোয়গী ভোলুন্টরি কন্ত্রিব্যুসনশীং পীহন্নবগীদমক মখোয়দগী রিসোর্সশীং খোমজিন্নবগী মরুওইবা তঞ্জা অমা পীগনি।
ফ্রেমৱার্ক/ মোদেলিটিশীং
কোভরেজ
- অহৌবগী ওইনদি ফেসিলিটি অসি থবক্তগী পোত্থাগদৌরবা সেন্ত্রেল গবর্নমেন্টকী কর্মচারিশীংখক্তদা পীগনি। মথং থা 6 ফাউবদা পোত্থগদৌরবা কর্মচারিশীংদা মখোয়গী এচিভমেন্টশীং সবমিট তৌনবা ওনলাইন ফেসিলিটি অমা পীবা য়াই।
- সবমিসন অদু ভোলুন্টরি ওইগনি।
প্রোসিদ্যুওর
- থবক্তগী পোত্থাগদৌরবা কর্মচারি অদুনা ৱাহৈ 5000দগী হেন্দবা অশম্বা ৱারোল অমা ইদুনা, করিগুম্বা মথৌ তারবদি চুনবা এটেচমেন্টশীংগা লোয়ননা সবমিট তৌবা য়াই। অশম্বা ৱারোল অদু ফোর্ম 5 (থবক্তগী পোত্থাদ্রিঙৈ থা 6 কী মমাংদা সবমিট তৌবগী মথৌ তারিবা পেন্সন এপ্লিকেসন ফোর্ম) পীশীনবা মতমদা সবমিট তৌবা য়াই।
- অইবা অশম্বা ৱারোল অদু সবমিট তৌনবগী ওনলাইন লিঙ্ক অদুদি অসিনি। কর্মচারিশীংনা ওনলাইনদা সবমিট তৌবগী মহুত্তা চে-চাংশীং (hardcopies) ওইনা সবমিট তৌবসু য়াগনি।
- মায়পাকপা থৌশিল অয়াম্বদি অপুনবা টিম অদুগী কন্ত্রিব্যুসনশীং লৈগদবা মরম্না, থবক্তগী পোত্থাগদৌরবা মীওইশীং অদুনা টিম অদুগী অতৈ মীওইশীং অদুগী মমীংশীং অদু অইবা অশম্বা ৱারোল অদুদা পনবা য়াই।
- ধর্মদা, নুপা-নুপীদা য়ুম্ফম ওইবা নত্ত্রগা জাতি-কাংলুপ্তা য়ুম্ফম ওইবা কমেন্টশীংদি অয়াবা পীদে।
- কমেন্টশীং অদুদা কাংলুপকী নুংশিনবদা কায়হনবা য়াবা নত্ত্রগা জাতিগী স্বার্থগী মায়োক্তা লৈবা মচাকশীং য়াউরোইদবনি। মখোয়না সেন্সিটিভ নত্ত্রগা অরোনবা ইনফোর্মেসন অমত্তা তাকথোক্লোইদবনি। ইনপুট অদু হেদ ওফ ওফিসনা চেক তৌগনি অমসুং মসিগী ফল অদু হিরম অসিগী থৌদাং শিন্নরবা এদমিনিষ্ট্রেটিভ হেদ/ ওথোরিটি অদুদা, সবমিসন অদু ফোর্মেটকী মতুং ইল্লে হায়বদু খংহন্নবগীদমক পীশিনগনি।
- থবক্তগী পোত্থারবা কর্মচারি অদুনা সবমিট তৌরকপা অইবা অশম্বা ৱারোল অদু মরি লৈনবা ওর্গানাইজেসন অদুনা পাংথোকফম থোকপা ভেরিফিকেসন অদু তৌরবা মতুংদা সবমিট তৌগনি।
- থবক অসি থবক্তগী পোত্থাদ্রিঙৈ থা অমগী মমাংদা লোইশিনগনি অমসুং ফল অদু মরি লৈনবা দিপার্টমেন্টকী ৱেবসাইত্তা অপলোদ তৌগনি।
- ওল ইন্দিয়া সর্ভিস পায়দবা কর্মচারিনা পীবা কমেন্টশীং অদু থবক্তগী পোত্থারিবা কর্মচারি অদুগী মিনিষ্ট্রি/ দিপার্টমেন্টকী ৱেবসাইট অদুদা য়াউহনগনি অমসুং কেদর কন্ত্রোলিং ওথোরিটিগী ৱেবসাইট অদুনা লিঙ্ক অমা পীবা য়াই।
- ওল ইন্দিয়া সর্ভিস পায়দবা কর্মচারিগী ওইনদি, কমেন্টশীং অদু কেদর কন্ত্রোলিং ওথোরিটিগী ৱেবসাইত্তা য়াউহনবা য়াই অমসুং মখোয়না লৈরম্বা কেদর অদুগী ষ্টেটশীংগী ৱেবসাইটতা য়াউহনবা য়াই।
- দিপার্টমেন্ট ওফ পেন্সন এন্ড পেন্সনরস ৱেলফেয়রনা দেটা অমসুং ইনফোর্মেসন অদু অমগা অমগা চুংশিন্নগনি অমসুং চাংদম্নদুনা য়েংশিনগনি।
সোর্স: অনুভব পোর্টেল
মরি লৈনবা রিসোর্সশীং
- অনুভব পটেলগী য়ুজর মেন্যুএল


text:
লখিপুরওনলাইন দিজিতেল দেক্সঃ
লখিপুর বিজেপীগী মনুংদা লৈরিবা অমগা অমগা মোত মান্নদবগী থৌওংনা শহর অসিগী চাউখৎপগী খোঙজেল তপথহল্লে। অসুম্না অসুম ঙাংনরকপা চহী য়ামশিল্লকলে। বিজেপীনা পানবগী মমাংদগী হৌনা চাউখৎপগী মতাংসিদা অদুম্মক ঙাংনরক্লবনি। হৌখিবা ২০১৫ দা মিউনিসিপাল বোর্দ শেম্লবা মতুংদগী চাউখৎপগী খোঙজেল অসি মঙম ইশান শান্দবগুম তৌই হায়বা য়াই। বোর্দ অসিগী মতম লোয়শিল্লক্কদবসু য়ামশিল্লকত্রবনি। ২০২০ দা লোইরে। পাউগী লিখুন মতুং ইন্না চাউখৎ থৌরাংগী দমক থেংখাং অনিরকতা লুপা লাখ ১৭ অমসুং ১৩ তৌদুনা শেল কায়থরকখি। অদুবু লাখ ১৭কী থবক শুবা লোয়রবসু লুপা লাখ ১৩ গী থবক হৌজিকফাওবা লোইশিনদ্রি হায়রি। মতম কুইনা শহর অসিগী নিংবা থুংদবা কয়া হন্দকতি মিউনিসিপাল বোর্দ অসি বিজেপীনা মখুৎ চল্লবনিনা শোয়দনা পায়খৎলক্লগনি হায়বসি মীয়ামগী থাজবনি। অদুবু মখোয় মশেলগী মরক্তা অমগা অমগা মোত তিন্নদবগী থৌদোক কয়া হন্দক উবা ফংলি। ২০১৬ কী লখিপুর বিধানসভা চক্রগী বিজেপী মীরেপ ওইখিবা হৌজিকনা কাছার জিলাগী দিস্ট্রিক একজিক্যুটিব মেম্বর লাইরিকয়েংবম থোইবা (উত্তম) দা পাউচে অমনা হংবা ৱাহংগী পাউখুমদা লখিপুর সহর চাউখৎলবতদা লখিপুর বিধান সভানা কোনবা মফম খুদিংমক্কী চাউখৎপা পুরক্কনি হায়বদু য়া্ম্না মরুওইবা ৱাফমনি। মহাক লখিপুরগী খুঙ্গং খুঙ্গংশিংদসু কোয়না চৎতুনা মীয়ামগী চাউখৎ-থৌরাংগী মতাংদা কন্না হোৎনজরিবা মীশকনি। হৌখিবা জনুৱারী ১৯ দা বিবেক বাহিনি লখিপুর মছানা শিল্লাংদুনা পাঙথোকখিবা চিঞ্জাক্কী মেলা অমগী বার্তন চেদা লখিপুর মিউনিসিপাল বোর্দকী নৌনা খল্লবা চেয়ারমেন সঙ্গীতা গুরুং গী মিং বার্তন চেদা য়াওরকখিদে। মদুগী মতাংদা বিজেপীগী থৌমী অমনা সোসিয়েল মেদিয়াদা বার্তন চে অদুমক থাঙ্গৎলকপদগী অমগা অমগা ৱাহৈ কারন চন্নবা লেপ্নখিদে, কমেন্টশিং অদুনা লখিপুর বিজেপীগী মনুংদা মখোয় মশেলগী মনুংদা অমগা অমগা মোত তিন্নদবা লৈ হায়বসি মীয়াম্না অদুম্মক উবা ফংলি। অমবু অমবু ওইরবসু লখিপুর মীয়ামগী য়েংদুনা মখোয় মশেলগী মরক্তা অমগা অমগা চুংশিন্নদুনা লখিপুর সহরগী চাউখৎপগী লমদাংদা করম্না অফবা লম্বীদা লমজিংশিগে হায়বদু ৱাতাহন্নিংঙি।
লখিপুরওনলাইন গী ফেসবুক পেজ লাইক তৌবিউ।


text:
9th May 2018
লৈবাক অসিগী ওইনা চাওখৎলবা সিতিশিংদা নোইজ পোলুসন অমসুং এয়র পোলুসন থিংনবা হায়দুনা সিতিগী এরিয়াশিংদা সিতি বসশিং নত্তনা দিজলগী পেসেঞ্জর গাড়িশিং চেনবা অথিংবা থম্নরিবনি৷ ষ্টেট অসিদসু লৈবাক অসিগী চাওখৎলবা মেত্রো পোলিটান সিতিশিং অদুমক য়ৌদ্রবসু নোংমা নোংমগী লেপ্তনা হেঙ্গৎলক্লিবা দিজলগী পেসেঞ্জর গাড়িশিংদগী থোরকপা মৈখুনা এয়র পোলুসন, অমসুং গাড়িশিং অদুগী মখোলনা নোইজ পোলুসনগী চাং অসি খরা মখৈদি ৱাংলবনি৷ মসিগী মথক্তা ত্রাফিক সিষ্টেম নিংথিনা লৈতবনা অমদি দিজলগী গাড়িশিংগী মরক্তা পেসেঞ্জরশিং ফংনবা হায়দুনা বগল লৌনবদা অমসুং হান্না চৎনবা হায়দুনা লেফ্ট টর্নদা ফাওবা মথোং মরম খঙদনা খামজিনবা য়াওবনা লেফ্ট টর্নদা চৎখিগদবা গাড়ি কয়া অমা ব্লোক তৌশিন্দুনা খুৎশেমগী ওইবা ত্রাফিক জাম থোকহনবা কয়া অমসু য়াওরি৷
অসিগুম্বা কয়া অসিদগী খরদা ওইরবসু শেমদোক্নবা অমদি পোলুসনগী চাং অসি হন্থহন্নবা হায়দুনা ইম্ফাল সিতি মনুংদা দিজল ওটো, টাটা মেজিকনচিংবা চঙহন্দনবা ফিরেপ অমা লৌনরকপা য়াই হায়বা খোঙথাং অমসু লৈরি৷ মদু চপ চানা ইমপ্লিমেন্ট তৌবা নত্রগা তৌদবা হায়বদুসু কম্মিটি অসিনা থা অনী চুপ্না য়েংশিল্লবা মতুংদা করি করম্বা সিষ্টেমনা হেন্না ফগদগে হায়বদুগী সর্ভে রিপোর্ট অমা থাগৎলবা মতুংদা ফাইনেল ওইনা খন্ননবগী হৌজিক হৌজিক তাঙ্কক অমদা লৈরিবনি৷
ষ্টেট অসিদা লাইরিক লাইশু হৈরবা থবক ফংদবা মীওই কয়া অমা মশানা মশাবু থবক পীজনবা হায়দুনা শেন্দাল লম্বী অমা ওইনা দিজল ওটো অমসুং টাটা মেজিক কয়া অমা সার্ভিস তৌরি৷ হৌজিক ফাওবদা ষ্টেট অসিদা দিজল ওটোগী মশিং অসি ১৮,০০০ রোম শুরে হায়বগী রিপোর্টসু লৈরি৷ এয়র পোলুসন অমসুং নোইজ পোলুসন হন্থহন্নবনি হায়দুনা খুদক্তা হেক্তা দিজল পেসেঞ্জর গাড়িশিং সিতি মনুংদা চঙবা য়ারোই হায়রিবসি মরম চাদে, গাড়ি কয়া অমা লোন লৌরগা থৌনরিবনি৷ করিগুম্বা সিতি মনুংদা দিজল পেসেঞ্জর গাড়িশিং চঙহন্দবা তারবদি হেন্না অৱাবা মায়োক্নগনি হায়বসিসু লানবদি নত্তে৷ দিমোক্রেসি চৎপা লৈবাক অমা ওইনা মীয়াম্না দিমোক্রেটিক ওইবা মওংদা খোঙজং চঙশিনবদা অকায়বসু লৈতে৷ সরকারনসু মীয়ামগী খোল্লাও তাফম থোকই৷ করি করম্বনা হেন্না ফগদগে হায়বদুদি নাকল অনীগী ওইনা ফম্মিন্নরগা মদুগী ৱারোইশিন অমা লাক্কদৌরিবনি৷
দিজল ওটো থৌরিবশিংনা শিন্থা লেপ্তুনা খোঙজং চঙশিল্লিবসি ফনমক চুম্বা দিমান্দ অমা ওইরবসু মীয়ামদা মাঙজৌননা খঙহনবা তৌদনা খুদক- খুদক্তা গাড়ি লেপ্পগী খোঙজং চঙশিনবা হায়বসিদি অচুম্বা খোঙথাং নত্তে৷ মখোয়না তাল্লিবা দিমান্দ অদু সরকারদা নত্রগা মীয়ামদরা হায়বদু অসিগুম্বা থৌওং অসিনা ৱাহং অমা ওইহল্লে৷ মাঙজৌননা খঙহনবা তৌদনা খুদক খুদক্তা গাড়ি চেনবা লেপ্পা অসিনা ইমর্জেন্সি ওইবা মরু ওইনা অনা- অয়েক চৎনবা মীওই কয়া অমদদি হেন্না খুদোংথিবা মায়োক্নহনগদৌরিবনি৷ দিমান্দ তৌরিবনি হায়দুনা মীয়ামদা খঙহনবা তৌদনা নিংঙক নিংঙকপা তৌবা অসিনদি খোঙজং অদু নেগেটিভ ওইবা মায়কৈ অমদা চৎখিবসু য়াই৷
লৈবাক অসি রুল ওফ লোগী মখাদা লৈবনা কনাগুম্বা মীওই অমা নত্রগা কাঙলুপ অমনা নিংঙক নিংঙকপা মওংদা থবক তৌবা হায়বসি অাইনগী মীৎয়েংদা লাল্লি৷ মরমদি মীয়ামশিং অদুগী ফংফম থোকপা হক অমসু লৈরি৷ মসিগী মথক্তা লো কোর্ট হায়বা অমসু লৈবনা কনাগুম্বশিংনা হেন্না থম্মোয় শোকখিবা য়াওদুনা কোর্টতা চৎখ্রবদি মদু থেংননবা হোৎনবদা অৱাবা অমা ওইগদৌরিবনি৷ নেস্নেল গ্রিন ত্রিব্যুনেলগী মতুং ইন্না দিজলগী গাড়ি অমদগী থোরকপা পোলুসন অসি পেত্রোল গাড়ি ২৪, অদুগা সিএনজি গাড়ি ৪০গা চপ মান্নৈ হায়রি৷ মসিমক্না দিল্লিগী সিতি এরিয়াদা দিজল ওটো চঙহনবা থিংলিবদুগী মথক্তা চহী ১০শুরবা দিজলগী গাড়িশিং বেন তৌগদবনি হায়বা নেস্নেল গ্রিন ত্রিব্যুনেলগী ওর্দর অদু রিভিয়ু তৌনবা সেন্টরনা খঙহল্লবা ফাওবদা রিজেক্ট তৌখিবনি৷ দিল্লিগী চিফ মিনিষ্টর অার্বিন কেজ্রিৱালনা মতম মতমগী ওইনা পোলুসন থিংনবা হায়দুনা নেস্নেল গ্রিন ত্রিব্যুনেলনা লৌখৎলকপা থৌরাংশিং রিভিয়ু তৌনবা হায়বদা য়াদবগী ৱাথোক কয়াসু লৈরিবনি৷ অদুনা ষ্টেট অসিদসু কনাগুম্বা মীওই অমনা নেস্নেল গ্রিন ত্রিব্যুনেলদা নোইজ পোলুসন অমসুং এয়র পোলুসন থিংননবা সিতি মনুংদা মথৌ তাবা থবকশিং পায়খৎপীয়ু হায়না ৱাকৎলকপদা হেন্না খুদোংথিবা অমা মায়োক্নরোই হায়নিংঙাই লৈতে৷
অসিগুম্বা কয়া অসি লৈবনা সরকারগী ফিরেপ অসি হন্দোক্নবা পেসেঞ্জর দিজল ওটোশিং অমসুং অতৈ গাড়িশিংনা দিমান্দশিং তৌবদা য়ারিবমখৈ মীয়ামদা মাঙজৌননা খঙহল্লবা মতুংদা মখোয়গী ওইবা দিমান্দশিং অদু দিমোক্রেটিক ওইবা মওংদা তৌবীয়ু৷ সরকার অমা হায়বসি মীয়ামগীনি৷ মীয়ামগী ৱাকৎ সরকারনা তাদবা তৌরোই৷ তৌবতবু চুম্মী হায়দুনসু মীয়ামগী থম্মোয় শোক্কদবা তৌনিং- তৌনিংবতা তৌবনদি অচুম্বা মায়কৈ অমদা চৎপগী মহুৎতা নেগেটিভ ওইবা মওং অমদা চৎখিদুনা পাম্লিবা পান্দম অদু ফংখিদবা য়াই৷ অদুনা দিমান্দ তৌবদা মীয়ামগী সপ্পোর্ট ফংনবা অমদি সরকারদসু হেন্না ইফেক্তিভ ওইগদবা মওংদা তৌবীয়ু৷ সরকারদা হকথেংননা চৈফু পীনবা হোৎনবগী মহুৎতা মীয়ামদা ওনশিনবা মানবা থৌওংদি তৌদবনা চুমগনি৷


text:
16th April 2018
থৌদাং পাউমীদগী
ইম্ফাল এপ্রিল ১৬: মণিপুর সরকারগী য়ুথ এফেয়ার্স এন্দ স্পোর্টস (য়াস) দিপার্টমেন্টকী মখাদা বোক্সীংগী শন্নরোইশিং অমদি মশান্না অসিবু য়োকখৎনবা লৌখৎলকপা সরকারগী খোংথাং অমা ওইনা খুমন লম্পাক স্পোটর্স কমপ্লেণ্ক্সতা লৈরিবা বোক্সিং এরেনা অসি অপ গ্রেদ তৌনবা লু: ক্রোর ৫ লাক্ষ ৫২ তাবা দিটেল প্রোজেক্ট রিপোর্ট (দি:পি:অার:) শেম শাখ্রে৷
মশামক জর্নেলিষ্ট ওইরম্বতা নত্তনা স্পোর্টস পার্সন ওইনা হৌরকপা চিফ মিনিষ্টর এন: বিরেনগী ইনিসিয়েটিভ মখাদা য়াস অমদি ন্বাটর রিসোর্সেস (হান্নগী অাই:এফ:সি:দি:) গী মিনিষ্টর লেৎপাও হাওকীপনা অকনবা মিৎয়েং চংদুনা মিনিষ্টর মশামক্না পায়রিবা ন্বাটর রিসের্ােসস দিপার্টমেন্টতা প্রোজেক্ট রিপোর্ট অদু শেম-শাহনখিবনি হায়রি৷
বোক্সীং শান্নরোইশিংগী ইন্টরেষ্টতা বোক্সীং মশান্নখকতগী ওইবা টুর্নামেন্ট নত্রগা কম্পিটিসন অমদি কোচিং প্রোগ্রামনচিংবা শিল্লাংবা য়ানবা অদুগা চেঞ্জিং রুম, রিক্রেসন সেন্টর অমসুং অতৈ দরকার ওইবা অহেনবা ফেসিলিটীশিং থম্বা য়ানবা শেম-শারিবা দি:পি:অার: অসি দিপার্টমেন্ট অসিনা অচৌবা দায়ত্ব লৌরগা দিপার্টমেন্ট অসিগী মখাদা নিংথিবা ক্বালিটী মেন্ট্যেন তৌনবা হাংলিনা ক্বালিটী কন্ট্রোল এন্দ মোনিটরীং দিভিজনগী খুত্থাংদা অখন্ননা শেম-শাহনখিবনি হায়রি৷
চৈরক অসিদা দিপার্টমেন্টকী মাইকৈদগী বোক্সীং এরেনা পাকথোক - চাওথোকহন্নবা অপগ্রেদেসনগী ওইবা থবক পায়খৎপদা লু: ক্রোর ৫ মখায় হেনবা অচৌবা শেলফম অসি দরকার ওইবগী মতুং ইন্না দিপার্টমেন্টনা মমাংদা ইয়ারমার্ক তৌখিবা বজেট অদুগী মথক্তা অহেনবা ফন্দগী শেলফম অসিগী এল্লোকেসন পীবিনবা প্লান্নিং এন্দ দিভেলপমেন্ট দিপার্টমেন্টতা নৌনা প্রপোজ তৌখ্রে৷ মসিগী মতাংদা মরী লৈনবা এদমিনিষ্ট্রেটিভ সেক্রেটরী কিমজালহাই কিপজেননা মথক্কী দিপার্টমেন্ট অসিগী দাইরেক্টরদসু প্রপোজেল লেটর থাজিনখ্রে হায়রি৷
অসুম্না য়াসতগী থারিবা বোক্সীং এরেনা অপগ্রেদ তৌবগী অহেনবা ফন্দ অসি প্লান্নিং এন্দ দিভেলপমেন্ট দিপার্টমেন্টনা নিয়মগী মতুং ইন্না প্রোসেস অমা তৌরবা মতুং প্লান্নিং পায়রিবা চিফ মিনিষ্টরগী অয়াবা লৌরগা ফাইনান্স দিপার্টমেন্টতা রিফর তৌবগা লোয়ননা দিপার্টমেন্ট অসিনা মখা তাবা প্রোসেস তৌরগা ক্লিয়ারেন্স পীরক্লবদি অপগ্রেদেসন তৌবগী প্রোজেক্ট অসি থবক ওইনা পায়খৎপা য়াগনি৷ মণিপুর সরকারগী ওইনা ফন্দগী ওইবা প্রোব্লেম অমা চাওনা লৈবনা মরম ওইদুনা প্রোজেক্ট রিপোর্ট অসি দোনর মিনিষ্ট্রী নত্রগা এন:ই:সি: দা রিফর অমুক তৌখিবা য়ানা লৈ হায়না পাউ অসিনা মখা তারি৷


text:
15th May 2018
থৌদাং পাউমীদগী
ইম্ফাল, মে ১৫ঃ পৱার ফাইনান্স কোর্পোরেসন অমসুং সেন্ত্রেল এগ্রিকলচর য়ুনিভর্সিটি অনিগী মরক্তা সেন্ত্রেল এগ্রিকলচর য়ুনিভর্সিটি মণিপুরগী খুত্থাংদা নোর্থ ইষ্ট রিজনদা লৈরিবা ষ্টেট ৬কী ওইনা এস সি৷ এস টি ৷ ও বি সি ৷ পি ডব্লিউ দি৷ৱুমেন্স এন্দ ই ডব্লিউ এস ই ওইনা থবক ফংদ্রিবা য়ুথশিং স্কিল দিভলপমেন্ট পীননবগীদমক্তা লুপা ক্রোর ২.২৪গী তেংবাং অমা পীননবা এম ও য়ু অমা সাইন তৌনখ্রে হায়না পি অাই বিগী চেরোল অমনা হায়রি৷
চেরোল অসিনা মখা তানা হায়রিবনা মেঘালয়াগী বরাপানিদা লৈবা কলেজ ওফ পি জি ষ্টদিজদা প্রোজেক্টশিং অসি পায়খৎনবগী পৱার ফাইনান্স কোওপরেসন অমসুং সেন্ত্রেল এগ্রিকলচর য়ুনিভর্সিটি অনিগী মরক্তা এম ও য়ু সাইন তৌনখিবা অদুদা সি এ য়ুগী ভাইস চাঞ্চেল্লর প্রোঃ প্রেমজিৎ অমসুং পি এফ সিগী সি এম দি রাজিব শম্মর্সু য়াওনা অতৈ ওফিসিয়েল কয়া অমা য়াওখি হায়রি৷


text:
জপানিজ এন্সেফেলাইটিস
জপানিজ এন্সেফেলাইটিসকী মতাংদা তোইনা হংবা ৱাহংশীং মফম অসিদা নৈনরি।
মতৌ করম্না জপানিজ এন্সেফেলাইটিস লৌনবগে?
জপানিজ এন্সেফেলাইটিস ভাইরস (সেন্ট লুইস এন্সেফেলাইটিস ভাইরসকা এন্টিজেনগী হিরমদা মরি লৈনবা ফ্লেভিভাইরস অমা) চেল্লবা, লৌবুক্তা মরুম কোকপা কাংশীং (মরুওইনা ক্যুলেক্স ত্রাইতেনিয়রহিনকস গ্রুপ)না শন্দোকই।
মতৌ করম্না মীওইবদা জপানিজ এন্সেফেলাইটিস চংলকপগে?
জপানিজ এন্সেফেলাইটিস ভাইরসনা ইনফেক্ট তৌরবা কাংশীংনা চিকপদগী লৌরকই।
বেসিক ত্রান্সমিসন সাইকল হায়বসি করিনো?
জাপানিজ এন্সেফেলাইটিস ভাইরস চেল্লবা য়ুমদা য়োকপা ওকশীং অমসুং লম্লক্কী উচেকশীংদা চিক্লুবদগী কাংশীংদা মহিক অসি চেল্লকই। মহিক অসি চেল্লবা কাংশীং অসিনা জপানিজ এন্সেফেলাইটিস ভাইরস অসি অমুক মীওইবা অমসুং শাশীংদা চিকপদগী শন্দোরকই। জপানিজ এন্সেফেলাইটিস ভাইরস অসিনা য়ুমদা য়োকপা ওকশীং অমসুং লম্লক্কী উচেকশীংদা চংখ্রগা মখোয়গী ব্লদ সিষ্টেমশীংদা মশিং য়াম্না হেনগৎলকই।
নহাক্না জপানিজ এন্সেফেলাইটিস অসি অতোপ্পা মীওই অমদগী লৌনরকপা য়াব্রা?
য়াদে, জপানিজ এন্সেফেলাইটিস ভাইরস অসি মীওই অমদগী মীওই অমদা শন্দোক্তে। খুদম ওইনা, নহাক্না ভাইরস অসি, লায়না অসি চেল্লবা মীওই অমগা শোক্ন-শম্নবা নত্ত্রগা চুপ্নবদগী, নত্ত্রগা লায়না অসি চেল্লবা মীওই অমগী সেবা তৌরুবা হেলথ ৱার্কর অমদগী লৌরক্লোই।
জপানিজ এন্সেফেলাইটিস অসি য়ুমদা য়োকপা ওকশীংদা নত্তনা অতৈ শাশীং, লম্লক্কী উচেকশীং নত্ত্রগা কাং নত্তবা অতৈ তিন-কাংশীংদগী নঙোন্দা লৌনরকপা য়াব্রা?
য়াদে। য়ুমদা য়োকপা ওকশীং অমসুং লম্লক্কী উচেকশীং অসিখক্তনা জপানিজ এন্সেফেলাইটিস শন্দোক্নবগী এজেন্টনি।
জপানিজ এন্সেফেলাইটিসকী লাইওংশীং অদু করি করিনো?
কোক চিকপগা লোয়নবা লাইহৌ নত্তবা অতৈ লাইওংশীং য়াউদনা য়াম্না কন্দবা ইনফেক্সনশীং (Mild infections) থোকপা য়াই। হেন্না শাথীবা ইনফেক্সন ওইনা য়াম্না থুনা, কোক চিকপা, লাইহৌ হৌবা, ঙক লেংবা য়াদবা, ৱাখল তাদবা, চমম্নবা, কোমা, নিকপা, মরক মরক্তা চিংথেকপা (মরুওইনা পিক্লিবা অঙাংশীংদা) অমসুং স্পাষ্টিক (চিংথোক-চিংশিন য়াদবা মওংগী) পেরালাইসিস অসিনচিংবা উবা ফংই।
জপানিজ এন্সেফেলাইটিসকী মচা কোনবগী মতম (ইঙ্ক্যুবেসন পেরিওদ) অসি করিনো?
মহৌশানা নুমিৎ 5 দগী 15 নি ফাউবনি।
জপানিজ এন্সেফেলাইটিসকী মোর্টেলিটি রেট (অশি-অনাগী চাং) অসি কয়ানো?
কেস-ফেটালিটি রেট (Case-fatality rate) অসি 0.3% দগী 60% ফাউবগী মনুংদা ওই।
ভারত্তা জপানিজ এন্সেফেলাইটিস ভাইরসকী ভেক্সিন ফংলব্রা?
ভারত্তা জপানিজ এন্সেফেলাইটিস থীংনবগীদমক ইনএক্টিভেটেদ মাউজ ব্রেন-দিরাইভ জপানিজ এন্সেফেলাইটিস ভেক্সিন (Inactivated Mouse Brain-Derived JE Vaccine) অসি ফংই। ভেক্সিন অসি সেন্ত্রেল রিসর্চ ইনষ্টিট্যুট, কাসাউলি, হিমাচল প্রদেশতা শেম্মী।
সোর্স: নেসনেল ভেক্টর বোর্ন দিজিজেস কন্ত্রোল প্রোগ্রাম, মিনিষ্ট্রি ওফ হেলথ এন্ড ফেমিলি ৱেলফেয়র


text:
ঙসিদগী চহী ১৩ মমাংদা ২০০৩
গী ঙসিগী নুমিৎ অসিদা পুক্নিং শোক্নিঙাই ওইরবা থৌদোক অমদা কল্পনা চাওলা লৈখিদে। কলম্বিয়া
স্পেস সাটল্ পোখাইবগী থৌদোক অমদা ক্রু মেম্বর ৭ শিখিবগী থৌদোকতা কল্পনাসু য়াওখি।
কল্পনা ১৯৬২ গী মার্চ ১৭ দা
হরিয়ানাগী কর্নালদা পোকখি। অদুবু স্কুল সার্তিফিকেত্তদি কল্পনাগী মপোক নুমিৎ অসি
জুলাই ১, ১৯৬১ হায়না ইরি। পাঞ্জাব ইঞ্জিনিয়ারিং কোলেজ, চন্দিগরদগী বিটেক পাস তৌখি।
১৯৮২ দা আমেরিকাদা চৎখিদুনা টেক্সাস ইউনিভার্সিদগী মহাক এরোস্পেস ইঞ্জিনিয়ারিংদা
মখা তমথখিবগা লোয়ননা ইউনিভার্সিতি অফ তেক্সাস অর্লিংতনদগী এরোস্পেস ইঞ্জিনিয়ারিংদা
মাস্টার্স দিগ্রি লৌখি। কল্পনাগী মমা-মপানা মহাক্কী মিং মন্টো হায়না থোনখিবনি
অদুবু মদু মানদি থৌওইনা শিজিন্নখিদে। কল্পনা পাঞ্জাবী হিন্দু ইমুং অমদা পোকখি।
মপাগী মিং বনারসি লাল চাওলা অদুগা মমাগী মিংনা সনজোথি চাওলা কৌই। মচীন মনাও মরীনি।
১৯৮৩দা জিন পেয়েরে হেরিসনগা লুহোংখি। অঙাং
লৈখিদে। শৈরেং ইবা, জগোই শাবা অমসুং সাইকেল থৌবা পামজবা কল্পনানি।
কল্পনা চাওলা ১৯৮৮ দা
নাসাদা থবক তৌবা হৌখি। ১৯৯১গী এপ্রিলদগী আমেরিকাগী সিতিজেনসীপ লৌখি। মহাক্কী
অহানবা স্পেস মিসন ওইনা নভেম্বরগী ১৯, ১৯৯৭ দা এস্ট্রোনোত তরুক য়াওরবা স্পেস সাতল্
কলম্বীয়াদা কল্পনাসু য়াওখি। ভারতকী ওইনা নুপীলক্তগী অহানবা অমসুং সুন্দ্রংগী
লম্বীদা খোংদাবা রাকেস সর্মাগী মতুংদা কল্পনা চাওলা অনিশুবা ভারত মচানি।
ফেব্রুৱারী ১, ২০০৩ দা
স্পেস সাতল্ কলম্বীয়ানা পৃথিবীগী নুংশিৎকী কুয়োমদা চংলকপগী লম্বীদা থোকখিবা
পোখাইবগী থৌদোকতা কল্পনাগা লোয়ননা মদুদা তোংলকখিবা ক্রু তরেৎমক শিখি। মহাক্কী থৌনা
অমসুং লিংজেলবু মতমচুপ্পগী ওইনা নিংশিংদুনা লৈহৌননবা মতমদুগী ভারতকী প্রধান
মন্ত্রী অটল বিহারী বাজপায়ী না ভারতকী সেতেলাইট
“মেটসেট-১
” বু
“কল্পনা-১
” হায়না মীংথোনখি। নিউয়োর্ক সিতিগী লম্বী অমবু
“কল্পনা চাওলা স্ট্রিট
” হায়না মীংথোনখি। নাসা নসু
সুপারকম্পিউতর অমবু
“কল্পনা
” মীংথোনখি। মমীং লৈরা স্টার ট্রেককী নোভেলিস্ট পিটার দেভীদনা
মাগী লাইরিক অদুগী সাতল্ ক্রাফ্ অমবু
“চাওলা
” হায়না মীংথোনখি। হরিয়ানা রাজ্য সরকারনা লুপা ক্রোর ৬৫০
চংনা মেদিকেল কোলেজ অমা হাংদোকখিবদু
“কল্পনা চাওলা মেদিকেল কোলেজ
” হায়না মীংথোনখি।
লখিপুরওনলাইন গী ফেসবুক পেজ লাইক তৌবিউ।


text:
নভেম্বর ০৯, ২০১৭ :
কচ-দেবযানী, সুজাতা, সাঁওতাল ফেমিলি, বুদ্ধ, ফাউন্টেইন অসিনচিংবা মালেমদা মমিং লৈরবা স্কালপচার ঙাক্তনি। খৃঃকুমজা ১৯৩০দগী ১৯৫৬ ফাওবগী মনুংদা রামকিঙ্কর বেইজনা মশানা শেমলম্বা স্কালপচারশিং অসি তুংকোয়না তেকতা-কায়দনা থম্নবগী থৌরাং তৌখ্রে। কেন্দ্র সরকারনা রামকিঙ্করগী কলাবু ঙাকশেন্দুনা থম্ননবগী দমক লুপা কোতি নিপান পীরক্লগনি হায়বগী ৱাফম বিশ্বভারতীদা খঙহল্লকলে হায়রি। মহাক্কী স্কালপচারশিং অসিবু ব্রোঞ্জ কাস্টিং তৌদুনা চপ মান্নবা মুর্ত্তি অনি/অনি শাদুনা থমগদৌরি। অমনা বিশ্বভারতিদা অদুগা অতোপ্পা অমনা দিল্লিগী নেসনেল গেলারি অফ মোদার্ন আর্টতা থম্লগনি।থৌওং অসিনা মহাক্কী শারম্বা মুর্ত্তিশিং অসি করিগুম্বদা অকায়-অতোয় থোক্লবসু অমুক হন্না শাবগী খুদোংচাবা লৈরগনি। হৌজিক্কী ওইনদি মহাক্কী স্কালপচারশিং অসিগী খরমদি ময়ি চীংলে অদুগা খরনা মকু হুবগুম তৌরে। শেলথুমগী খুদোংচাখিদবনা মরম ওইরদুনা রাককিঙ্করনা মতমদুদা মহাক্কী স্কালপচারশিং অদু রেতারাইট অমসুং সিমেন্টনা শাখিবনি।


text:
মালেমদা শক্নাইরবা থিওরিতিকেল ফিজিসিস্ট স্টিফেন উইলিয়াম হোকিং লৈখিদ্রে। মার্চ ১৪, ২০১৮ য়ুমশাকৈসাগী অয়ুকতা লৈখিদবনি। মশাগী চহি ৭৬ শুখ্রে। এস্ট্রোফিজিসিস্ট
অমা ওইনা মমিং লৈরবা থিজিল্লোই অসিগী মশানা ইবা লাইরিক “এ ব্রিফ হিস্ট্রি অফ টাইম” খ্বাইদগী মশিং য়াম্না য়োনখিবা লাইরিকশিংগী মনুংদা অমনি। ব্লেকহোল অমসুং রিলেটিভিতিগী মরমদা থিজিনবদনি ব্রিটিশ বিজ্ঞানিক অসিনা মমিং চৎলিবসি।
হোকিংগী মচা অহুম রোবার্ট, লুসি অমসুং টিমোথি মখোয়না মপাগী হনবা লৈতবা থৌনাগীদমক চাওথোকচৈ। মশাগী চহী ২১ শুরকপদা মোটোর নিউরোন লায়নানা নাবদগী ডোক্তরনা শুপ্নতগী চহি অনিখক্তমক
হিংখিগনি হায়না মতম পিখিবনি অদুবু মহাক হনবা লৈতনা কেমব্রিজতা অদুম্মক মখা তানা অদুম্মক
মহৈ তমথখি। লায়না অসিনা মরম ওইরগা মহাক ৱা ঙাংবা ঙমদবতা নত্তনা লেঙবা চৎপা ঙমদবনা হুইল চেয়ারগী মতেংনা চৎথোক চৎশিন তৌখি। ৱা ঙাংবা ঙমদবনা ভোইস সিন্থেসাইজরগী মতেংনা ফোঙদোক্নিংবদু তাইপ তৌদুনা খোঞ্জেলদা ওন্থোকহল্লগা পৃথিবীগী মীয়ামগা পাউ ফাওদোক ফাওজিন তৌখি। হুইল
চেয়ারগা লোয়ননা মালেমগী মফম মফমদা চৎতুনা ৱা ঙাংখি। ভারত্তসু লাকলমখি। এলবার্ত আইনস্টাইগী মতুংদা
স্টিফেন হোকিংনা মালেমদা খ্বাইদগী মমিং লৈরবা থিওরিতিকেল ফিজিসিস্ট অমা ওইখি।
স্টিফেন হোকিং জনুৱারীগী তাং ৮, ১৯৪২ইং দা
ইংলেন্দগী অক্সফোর্দতা পোকখি। মপাবুং ফ্রাঙ্ক হোকিং জিববিজ্ঞানগী থিজিল্লোই অমনি।
মমা ইসাবেল হোকিং রাজনীতিগী কর্মীনি। মপানদি হোকিংবু দোক্তর অমা ওইহন্নিংখিবনি। ফিলিপ্পা
অমসুং মেরি হোকিংগী মচননুপীনি। লণ্ডনগী হাইগেটতা লৈবা বাইরোন হাউজ স্কুলদা হোকিং
অহানবা স্কুল তম্বা হৌখি। ১৯৫৯ ইং মশাগী চহি ১৭ শুবদা অক্সফোর্ড ইউনিভার্সিতিদা
কোলেজ তম্বা হৌখি। কেম্ব্রিজতা গ্রেজুয়েত মহৈরোই ওইরিঙৈ তানজাদা জেনগা ১৯৬৫গী
জুলাই ১৪দা লুহোংখি।
নোংম নোংমগী য়ামখৎলক্লিবা মীশিং অমসুং মখোয়গী মথৌতাবা মচাকশিং ফংননবা হোৎনবদা ঐখোয়না লৈরিবা পৃথিবী অসি ঙসিদগী চহী ৬০০ লোমগী
মনুংদা মৈবুন অমগী মতৌগুম তাঙ্গোই ওনখ্রগনি, থৌওং অসিবু কনানসু থিংবা ঙমলোই হায়না হোকিংনা ফোংদোক্লমখি। মীওইবা জাতিনা তুংকোয়না হিংদুনা লৈনবগী দমকতা অতোপ্পা গ্রহ অমদা চৎহৌবা তঙাইফদে হায়রমখি। ঐখোয়গী সৌরজগৎ অসিগী মনাক নক্না লৈরিবা অতোপ্পা সৌরজগৎ আলফা সেনট্যুরি অসিদা ঐখোয়গী লৈফম থিবা তাবনি। মসিনা খ্বাইদগী ফবা উপাইনি হায়না বৈজিংদা পাঙথোকখিবা থৌরম অমদা মহাক্না ৱাফমসি ফোংদোক্লদুনা আলফা সেনট্যুরিদা নোনোক্রাফ্ট থাদুনা চাংয়েং চৎথনবা হায়খি।
স্টিফেন হোকিং লাই (ইশ্বর) থাজদবা মীশকনি। মহাক্না হায়খি “হৱেন দি
ইউনিভার্স হেস্ নো বিগিনিং এন্দ নো এন্দ, হৱাইর ইজ দি রোল অফ গোদ”। লাই থাজদবা
স্টিফেনগী থৱাই মীরেল অদু লাইরমলেনগী করম্বা মফমদা লৈরগনি হায়না হায়নবা য়াওদবা
নত্তে। স্টিফেন হোকিংগী পুন্সি ৱারীদা য়ুম্ফম ওইবা রোমান্টিক দ্রামা ফিল্ম “দি
থিওরী অফ ইভরিথিং” (২০১৪) পুথোকখ্রে। ফিল্ম অসি মহাক্কী নুপী জেন হোকিংনা ইবা “ট্রেভেলিং
টু ইনফিনিটিঃ মাই লাইফ উইথ্ স্টিফেন” হায়বা লাইরিক অসিদগী এন্ঠোনি মেককার্তেননা
ফিল্ম ওইনা শেমদোকখিবনি। মমিং লৈরবা ইংলিস এক্টর এদি রেদমাইননা স্টিফেন হোকিংগী
শক্তম লাংঙি।
অমবু ওইরবসু অমবু ওইরবসু মহাক্কী হোৎনজমল মহৈ অসিনা শক্নাইরবা বিজ্ঞানিক অসিদা ২০১৮-১৯গী নোবেল মনা পীরগনি হায়না নীংফুং নীংফুং ঙাংনবা তানরুরবসু! নোবেল মনা ফংবগী দমক বিজ্ঞানিক অমনা শিখ্রবা মতুংদা পীবা য়াদবগী চৎনবী লৈবনা স্টিফেন হোকিংগী তুংইনবশিংদা নীঙমদবা অমদি সোইদনা লৈহৌরগনি।
মহাক্না ফংখিবা মনামথুমশিংগী মনুংদা -
·
অ্যাডামস মনা (১৯৬৬)
·
এডিংটন মেদেল (১৯৭৫)
·
ম্যাক্সওয়েল মনা (১৯৭৬)
·
ড্যানি হাইনম্যান মনা (১৯৭৬)
·
হিউ মেদেল (১৯৭৬)
·
আলবার্ট
আইনস্টাইন মেদেল (১৯৭৮)
·
রয়্যাল অ্যাস্ট্রোনমিক্যাল সোসাইটিগী সনাগী মেদেল (১৯৮৫)
·
ডিরাক মনা (১৯৮৭)
·
উলফ মনা (১৯৮৮)
·
প্রিন্স অব
অ্যাস্টুরিয়াস মনা (১৯৮৯)
·
অ্যান্ড্রু
গেম্যান্ট মনা (১৯৯৮)
·
নেলর মনা (১৯৯৯)
·
লিলিয়েনফেল্ড
মনা (১৯৯৯)
·
রয়্যাল সোসাইটি অব আর্টসকী আলবার্ট মেদেল (১৯৯৯)
·
কপলি মেদেল (২০০৬)
·
প্রেসিডেন্সিয়াল
মেডেল অব ফ্রিডম (২০০৯)
·
ফান্ডামেন্টাল
ফিজিক্স মনা (২০১২)
·
বিবিভিএ ফাউন্ডেশন ফ্রন্টিয়ারস অব নলেজ মনা (২০১৫)
লখিপুরওনলাইন গী ফেসবুক পেজ লাইক তৌবিউ।


text:
ঙসি জনুৱারী ৩১, য়ুমশাকৈশা নুমিৎ নুমিদাংৱাইরমগী মতমদা অতিয়াদা য়াম্না তাঙনা থোকপা মওংগী মপুঙ ফাবা থাগী গ্রহন
লৈবাক শিনবা থুংনা উবা ফংলগনি। মসিগা লোয়ননা থাগী মচুদা ঈ-মচু হায়রপ চঙবা অমসুং সুপারমুন,
ব্লু-মুন গী শক্তমসু মীয়ামনা উবা ফংগদৌরি। মসিবু ইংরাজিদা পুল্লপ্না
সুপার-ব্লু-ব্লাদ মুন হায়রগসু খঙনরি। থানা পৃথিবীবু কোয়না চৎপগী লম্বীদা পৃথিবীগী
মনাকতা য়াম্না নক্না লৈরিঙৈদা পূর্ণিমা ওইরবদি মদু অতৈ মহৌশা পূর্ণিমাদগী থোইনা
হেন্না ঙান্না অমসুং চাউনসু উই। মসিদা হান্নদগী শরুক ১৪ চাউনা অমসুং শরুক ৩০ হেন্না
ঙান্না উগনি। জনুৱারী তাং ৩০ অসি থানা পৃথিবীগী মনাকতা খ্বাইদগী নক্না লৈবা
নুমিৎনি। মসিমক্নবু জনুৱারী তাং ৩১গী পূর্ণিমা অসিবু সুপারমুন হায়নরিবনি। ইংলিস
কেলেন্দারগী মতুং ইন্না থা অমদা করিগুম্বা পূর্ণিমা অনিরক ওইরবদি অনিশুবা পূর্ণিমা
অদুবু ব্লু-মুন হায়রগা খঙনৈ। চহী ১৯গী মনুংদা অসিগুম্বা ব্লু-মুন অসি তরেৎলক ওইবগী
পাউদম লৈরি। অদুবু ব্লু-মুন হায়রগা থাবু হিগোক মচু ওইনা উবগী ৱাফমদি নত্তে। ঙসি
জনুৱারী তাং৩১ য়ুমশাকৈশা নুমিৎকী নুংথিল পুং ৫ মিনিট ১৮ দগী থাদা গ্রহন লাকপা হৌগনি। পুং ৬ মিনিট ২১ দগী মপুঙ ফাবা চন্দ্রগ্রহন উবা ফংগনি। মপুং ফাবা থাগী গ্রহন
অসি পুং ৭ কা মিনিট ৩৮ ফাওবা চৎথরগা পুং ৮ গা মিনিট ৪২ দা থানা পৃথিবীগী মরুমদগী অসুম-অসুম
থোকখিগনি। ৱাফম অমনা মপুঙ ফাবা চন্দ্রগ্রহন অসি থোকপা মতমদা নুমিৎকী মঙালগী মচু
তরেৎকী মনুংদা খামেন মচু অমসুং হিগোক মচুনা খ্বাইদগী হেন্না অদুগা অঙাংবা অমসুং
কমলা মচুনা খ্বাইদগী লিক্না চাইথোকপা থেংনৈ। হায়রিবা অঙাংবা অমসুং কমলা মচু অসি
পৃথিবীগী নুংশিৎকী কুয়োমদগী থক্তোরক্লগা থাগী লৈমায়দা তাবা উবা ফংগনি। থৌওং মসিনা থাবু
পৃথিবীদগী য়েংবদা ঈ মচু হায়রপ চঙনা উহল্লি। মসিবুনি ঐখোয়না ব্লাদ মুন হায়নরিবসি।
লখিপুরওনলাইন গী ফেসবুক পেজ লাইক তৌবিউ।


text:
25th April 2018
‘‘ষ্ট্রেস হায়বসি মীপুম খুদিংমক্তা অদুমক লৈনবা ঙাক্তনি৷ মসি ঐগী এক্টিং ৱার্ক মনুংদসু অদুম লৈরকপা য়াওরকই অদুবু মতাং মতমদুগী ওইনদি ঐনা তৌরুরিবা থবক অদুনা হেন্না মরুওইবনিনা ৱাখল ফাথজরগা তৌরিবা থবক্তুদা পুক্নিং চিংশিন্নবা হোৎনজৈ৷ মরমদি ঐঙোন্দা ফাউরিবা ষ্ট্রেস অদুদি ঐ ইথন্তগী ওইবা প্রোব্লেমনি অদুগা তৌরিবা থবক্তুনা ময়াম পুন্না তৌমিন্নবনিনা ঐ অমনা শোয়খিবদা অশোয়বা ময়াম অমা মথং মথং লাকপসু য়াই’’ হায়না এক্ট্রেস রেশমিনা ‘সন্দে স্পিসিয়েল পেজ’ দা হায়রি৷ সোরোখাইবম রঞ্জন অমদি সোরোখাইবম ওংবী মেরিনা অনিগী মচানুপী রেশমি ইং ১৯৯৫ গী ফেব্রুৱারী ২৭, নিংথৌকাবা নুমিৎতা য়াইস্কুল হিরুহনবা লৈকাইদা পোকই৷ অঙাং ওইরিঙৈদগী হৌনা জগোই অমসুং অার্ট এক্টিংদা অদুক্কী মতিক থৱায় য়াওনা হৌরকখিবী এক্টর অসিনা করিবু ফোংদোক্নিংলিবা -
থৌদাং ঃ ফিল্ম এক্টিংদা চংলক্ত্রিঙৈদা রেশমিনা অতোপ্পা ফিল্ম কয়াদা চংনিংবগী অপাম্বদি লৈখিদব্রা?
রেশমি ঃ ঐগী ওইনদি থোইদোকপা লৈজরক্তে, জগোই অমদি অার্ট এক্টিংনা লাইনিং ওইজরকই৷
থৌদাং ঃ করম্বা অপাম্বা, অনিংবা অমা লৈবদগী ফিল্ম এক্টিংদা চঙলকখিবনো?
রেশমি ঃ পুন্সিদা মী ওইনা পোক্লগদি ঐ ঐনা চান্নগদবা লম্বী অমদা চৎখিবনা ফৈ হায়বসি ঐগী থাজজবনি৷ অার্টকী লম্বীসিদা ঐগা চান্নগনি খল্লুবদগী চঙলকখিবনি অদুগা মসিগী লম্বী অসিদা ঐ অমনা চৎলম্মী হায়বগী কন্ত্রিব্যুসন খরা তৌরম্বা ঙমগদ্রা হায়না পুক্নিংনা লেপখিবদগী চঙলকখিবনি৷
থৌদাং ঃ অসুম্না ফিল্ম অার্টতা নোংমদি চঙলক্কনি হায়বগী ৱাখল অসিদি খনখিবা লৈব্রা?
রেশমি ঃ মসিগী লম অসিদা চঙলক্নবগী ৱাখল নত্রগা ইথিল অদুমক্তি ঐগা হেক য়ুমথংমিন্নরিবা পাবুং লাইময়ুম ধনচন্দ্রগী মাণ্ডপতা ব্রাইট ফিল্মস মণিপুরনা হেক হেক পাঙথোকপা ‘দ্বান ২০০০’ হৌরকপগী স্কৃন্নিং অমদি রিহার্সেল তৌবা উরুবদগীনি৷ মদুনা পীক্লিঙৈ মতমদগী ঐঙোন্দা অচৌবা ইন্সপিরেসন অমসু ওইখি৷
থৌদাং ঃ করম্বা ম্যুজিকেল এলবমনা রেশমিগী অহানবা ওইখি৷ হৌজিক ফাওবদা পুন্না ম্যুজিক এলবম কয়া শুখ্রে৷
রেশমি ঃ দাদা হেমন্তগী ‘নুংশি শাহুম’ না এলবমদা অহানবনি৷ পুন্না হৌজিক ফাউবদা ১০ মুক শুখ্রে৷
থৌদাং ঃ হৌজিক্তী নৌরিবা ফিল্ম এক্টিংবু পামজবশিংগীদমক্তদি ম্যুজিক এলবম অসিনা প্লেটফোর্ম অমনি হায়বসি য়ানিংব্রা?
রেশমি ঃ তশেংনমক্কীদি এলবম হায়বসিনা ফিল্ম এক্টিংগী প্লেটফোর্ম অমনি অদুগা ঐগী ওইনদি ফিল্মনা হাঞ্জখি৷ ঐখোয়গী লমদমসিদদি এক্টিংগী ওইবা মতিক চাবা অফবা ইন্সটিট্যুট লৈতবনিনা তঙায়ফদনা এলবমসিনা প্লেটফোর্ম অমা ওই হায়বসিমদি য়াজনিংই৷
থৌদাং ঃ ইহান হান্না কুমখিবা ফিল্ম অদু করিনো? অদুগা করম্বা রোল খঙখি৷
রেশমি ঃ ঐগী অহানবা ফিল্মদি ও সি মৈরাগী ‘শকহেনবী ইতৈমা’ নি৷ ফিল্মসিদা ঐনা কবি অমগী রোল লৌজখি৷
থৌদাং ঃ নহাক্কী কেরিয়র অসি হৌরকপদগী হৌনা হৌজিক ফাওবদা করম্বা ফিভম অমা নত্রগা থৌওং অমনা নহাক্কী খ্বায়দগী চাউথোকচনিংঙাই হায়বদু ওইখি অমদি করম্না মদুবু ওইহনখি৷
রেশমি ঃ ঐগী কেরিয়র অসি হৌরকপদগী হৌনা ফিল্ম অমদি থিয়েটর অনি অসি পুন্না চৎমিন্নরকপনি৷ ঐগী ওইনা চাউথোকচনিংঙাস হায়রগদি ওরিষ্যাদা ইন্টরনেসনেল থিয়েটর ওলেম্পিক কম্পিটিসনগী শরুক য়াখিবদা বেষ্ট এক্ট্রেসকী মনা খঙখিবগী তাঞ্জা অদুনি হায়জনিংই৷ মদুসু ঐগী ওজা, গুরুনা তাকপী তম্বীবদা থৱায় য়াওরুবা মরম্না ওইখিবনি খঞ্জৈ৷
থৌদাং ঃ এক্টিংগী থোইদোকপা মফম অমা কনবা ঙম্নবগীদমক্তা করি করি খনবা লৈ অমদি করম মরম্বা মগুনশিংনা নহাকপু এক্টিংদা মতিক চারবা মীওই অমা ওইহনবা ঙমগনি হায়না লৌই৷
রেশমি ঃ এক্টিংদা থোইদোকপা মফম অমা কনগে হায়রগদি দিরেক্টরনা অপীবা রোল খুদিংমক্তা চাউবা পীকপা থিদনা পামজনা হোৎনবদুনা মতিক চাবা এক্টর অমা ওইহনগনি লৌজৈ৷
থৌদাং ঃ মিংচৎ থম্বা ঙম্লবা এক্টর অমা ওহে(00FC)রগে হায়বগী অশাসু লৈরবনিনা করিগুম্বদা নঙগী হোৎনজমনগী চাং অদু হন্থখিবা মতমদা করম্না খনবা ঙমগনি৷
রেশমি ঃ পুন্সি হায়বসিদি অমুকসু হেঙ্গৎকনি অমুকসু হন্থগনি৷ করিগুম্বদা হন্থরকপা থোক্লবসু নিংহন্নবা লৈতনা ঐগী করি করম্বা অশোয়বনা হন্থহল্লক্লিবনো হায়বদু থিদোক্লগা এরিয়া অদুদা হেন্না ষ্টদি তৌরগা হোৎনগনি৷
থৌদাং ঃ এক্টিং ইন্দষ্ট্রিদা নহাক্কী রোল মোদেল অদু কনানো? করিগীদমক ওইরুরিবনো?
রেশমি ঃ ঐগী রোল মোদেল হায়রগদি লৈখিদ্রবী লাইময়ুম ওংবী সিমানি৷ মঙোন্দা এক্টিংগী এক্সপরিয়েন্স ফজনা লৈখি৷ মসিগী ঐখক্তগী ৱা নত্তে, মাবু পামজবা, মাগী এপ্পিয়ারেন্সতা য়ানিংদবা মীশিং অতাংবনি৷ রোল খুুদিংমক্তা নেগটিভ, পোজিটিভ হায়বা লৈতনা রোল কয়া মায় পাক্না পুদুনা অয়েংবশিংগী থম্মোয়বু শুম্হৎপা ঙমখিবীনি৷
থৌদাং ঃ করম্বা মখলগী এক্টিং রোলদা নহাক্না খ্বায়দগী হেন্না ইন্টরেষ্ট পোকপগে অমদি করিগীদমক্তনো?
রেশমি ঃ ঐগী ওইনদি মসিগী রোলসিনা ইহেন হেল্লি হায়বা লৈজদ্রি, দিরেক্টরনা অপীবা রোল খুদিংমক্তা লোয়নমক ইন্টরেষ্ট পোকচৈ৷
থৌদাং ঃ এক্টিং প্রোফেসন হায়বসিদসু তৌহন্নিংবা, হেন্না ইন্সপ্যয়র তৌবীবসি য়াম্না মরুওই অদুনা নহাক্কী মোটিভেটর ওইরিবশিং অদুদা করি হায়বা পাম্লী৷
রেশমি ঃ ঐনা ঐগী কেরিয়রসি ষ্ট্যেয়র অমগুম্না খঞ্জৈ৷ ঐদি হৌজিক ষ্ট্যেয়রগী ষ্টেপ অমখক্তং কাবা হৌবদা ঙায়রি হায়না খল্লি৷ মসিগা লোয়ননা কাখৎখিগদবা ৱাৎলিবা ষ্টেপশিংগী খোঙফম কাবা ঙম্ননবসু কন্না হোৎনরি৷
থৌদাং ঃ খল্লিবা অমদি হোৎনরিবশিং পুম্নমক রেশমিদা মঙফাওনগনি হায়বগী থাজবসু পাউ-চে অসিগী মায়কৈদগী থমজরি৷
রেশমি ঃ থাজবা থম্বীবগীদমক্তা হন্না হন্না ঐহাক্নসু পাউ-চে অসিদা হরাও-নুংঙাইবা ফোংদোকচরি৷
থৌদাং ঃ থাগৎচরি৷


text:
25th April 2018
থৌদাং পাউমীদগী
ইম্ফাল, এপ্রিল ২৫ ঃ হিংবগী অাশা উরক্তবা অমসুং শেন্থোক লম্বী ন্বাৎপদগী ইমুং পুবা ঙম্লক্তবদগী মতৈ মনাও পুন্না কোষ্টিক সোদা থকমিন্নদুনা শিমিন্ননবা হোৎনবদা লোইনবীনা শিরে৷ মপুরোইবনা অরুবা ফিভমদা লায়কন্নরি৷
থৌদোক অদুদা লৈখিদ্রবা নুপী অদুগী মমিংনা সরাংথেম নিঙোল লৈমপোকপম ওংবী সুন্দরি এলাইজ অবেম (২৪) কৌই৷ অদুগা লায়কন্নরিবা মহাক্কী মপুরোইবা অদুনা লৈমপোকপম ইমোচা এলাইজ ইঙোচা (৪৬) কৌই৷ মখোয় অনিগী পীক্লিবা চহী ৬তা ঙাইরিবা মচানুপা অমসু লৈ৷
থৌদোক অসিগী মতাংদা প্রেসনা ফংবা পাউগী মতুংইন্না লৈমপোকপম ইঙোচা অসি ন্বাঙ্খৈ নিংথেমপুখ্রি মপাল মখা লৈকাইদা লৈবনি৷ নোংমগী শু নোম্লগা হিংবনি৷ চহী অনিমুক্কী মমাংদা মহাক্না লৈরিবা ময়ুম ইঙ্খোল অদু য়োন্থোক্লগা নুপী মপামদা লৈবনি৷ ইঙোচানা মহাক্কী য়োন্থোকখিবা ইঙ্খোল অদু মপুনা য়ুম শাদ্রিবা ফাওবা মরক মরক্তা মতৈ মনাও লাক্লগা পাখল খল্লগা লৈবনি৷
ঙরাং নুমিদাং পুং ১২.৩০ রোম তাবদা ইঙোচা থবক চৎলুরগা ময়ুমদা হল্লক্লবা মতুং সুন্দরিগা লোয়ননা ইমুং মনুংগী মীওই অমত্তা তাক্লমদনা ন্বাঙ্খৈ নিংথেমপুখ্রি মপালদা লৈবা য়ুম অদুদা লাক্লগা মতৈ মনাও পুন্না কোষ্টিক সোদা থক্লগা শিমিন্ননবা হোৎনরমখিবনি৷ মখোয় অনিনা কোষ্টিক সোদা থকমিন্নরগা জ্ঞান মাংদুনা তাদুনা লৈরিবা মফম অদুদা মখোয় কা হেন্না লাইরমনবনা পীক্লিবা চহী ৬তা ঙাইরিবা মচানুপা অদুগী মনিং থুংবা ঙম্লরোই৷ অদুনা মখোয় মশা মতোমতা শিজনবা হোৎনবনি হায়না সুসাইদ নোট অমসু ইরগা লৈরমখি৷ মখোয়না অনিনা শিনবা হোৎনরিবা অদু মীয়াম খঙনরকপদগী জেনিমসতা পুখৎতুনা লায়কন্ননবা হোৎনবদা ফিভম লুশিল্লকপদগী সুন্দরিনা এদভান্স হোস্পিতালদা রিফর তৌরবা মতুং লায়কন্নবা হোৎনবদা ঙমদনা লৈখিদবনি৷ মপুরোইবনা রিমসকী অাই সি য়ুদা লায়কন্নরি হায়রি৷


text:
কেন্দ্রগী শেলথুম মন্ত্রী
অরুণ জেটলীনা ফেব্রুৱারী তাং ১, ২০১৮ ইরাই নুমিত্তা লোকসভাদা ২০১৮-১৯ চহীগী লুপা কোটি
লাখ ২৪ লিশিং ৪২ গা ২১৩গী ওইবা সাধারণ বাজেট পুথোকখ্রে। ২০১৯ চহীদা পাঙথোক্কদৌরিবা
লোকসভা মীখলগী মাংওইননা বাজেট অদু পুথোক্লদুনা শেলথুম মন্ত্রী অরুণ জেটলীনা
হন্দক্কী বাজেট অসি লৌউ-শিংউ অমসুং খুঙ্গংগী শেনমীলোন, মীপুম খুদিংমক হকচাং ফনা
লৈহনবা, সিনিয়র সিটিজেনশিংবু নিংথিনা ঙাকশেনবীবা অমসুং ইনফ্রাস্ট্রাকচার শেমগৎপা হায়বসিদা
অখন্নবা মীৎয়েং থমলি হায়খি। সরকার অসিনা লাইরবা কোকহনবা অমসুং পুন্না চাওখৎমিন্নবা
হায়বা ৱাখল্লোনদা মপুংওইবা মীৎয়েং থম্লি।
ইনকম টেক্সকী রেট
কোর্পোরেট টেক্সতা করিগুম্বা মখল অমত্তগী অহোংবা পুরকপগী ৱাফম বাজেট অসিদা য়াওদে। অদুম
ওইনমক তলব চাবা কর্মচারীশিং, পেন্সনারশিং, সিনিয়র সিতিজেনশিংদা লোয়ননা মাইক্রো,
স্সোল অমসুং মেদিয়াম ইন্দস্ট্রিজশিংদা মতেং পীগদৌরি। তলব চাবা মীওইশিংগী
ত্রান্সপোর্ট এল্লাৱেন্স অমসুং মেদিকেল রি-ইম্বার্সমেন্টকী মহুত্তা লুপা লিশিং ৪০
গী স্টেন্দার্দ দিদক্সন তৌননবা প্রস্তাব তৌখি। পেন্সনরশিংনা ত্রান্সপোর্ট অমসুং
মেদিকেল এক্সপেরিয়েন্সেস ফংদবা মরমনা থৌরাং অসিনা মখোয়দা কান্নবা ফংহল্লগনি হায়না
শ্রী জেটলিনা ফোংদোকখি।
অনা-লায়েংগী লমদা লাইরবা
ইমুং কোতি ১০ রোম কোনশিনগদবা নেসনেল হেল্থ প্রোটেক্সন স্কিম কৌবা ফ্লেগসীপ
প্রোগ্রাম অমা বাজেট অসিদা হাপলে। স্কিম অসিগী মখাদা ইমুং অমদা চহিদা অনা
লায়েংগীদমক লুপা লাখ মঙা-মঙা পীননবা পান্দম থম্লি। অনা লায়েংগী লমদা স্কীম অসিনা
মালেমগী ওইনা খ্বাইদগী চাউবা স্কীমনি অসিবু থবক ওইনা ওন্থোক্নবা হোৎনবদা সরকারনা
মতিক চাবা শেন্থং পীগনি হায়রি।
লৌমীশিংগী ইনকম
হেনগৎনবগীদমক লৌউ শিংউগী পোৎথোকশিং য়োন্নবগী খুদোংচাবা হেনগৎনহন্নবা লুপা কোতি
লিশিং ২ গী কোর্পস্ ফন্দ অমা শেম্লগনি। লাক্লিবা খরিফ লৌরোক্তা মিনিমম সপোর্ট
প্রাইস শরুক অমা মখাই হেনগৎহল্লগনি হায়না মন্ত্রীনা লাউথোকখি। কিসান ক্রেদিট
কার্দনা ফিসরিজ অমসুং এনিমেল হাসবেন্দরী কোনশিন্দুনা লৌমীশিংদা হেন্না কান্নবা
পীরগনি। উমংগী মপানদা হৌবা ৱাশিং নৌনা কেতগোরী খাইদোক্তুনা ৱাগী উদ্যোগ
চাওখৎহন্নবা লুপা কোতি লিশিং ১২৯০ হাপ্লে।
প্রাইমারী সেকেন্দরী
অমসুং হয়ার ইদুকেসনগীদমক পার্সোনেল ইনকম টেক্স অমসুং কোর্পোরেট টেক্সদগী লৌবা সেস চাদা
অমদগী মরি য়ৌহন্নবা বাজেট অসিদা প্রস্তাব তৌরি। ইদুকেসনগী সেস অমসুং সেকেন্দরী
অমসুং হয়ার সেকেন্দরী ইদুকেসনদগী লৌবা সেস মুত্থৎলগা মদুগী মহুত্তা চাদা ১০গী
কস্তম দিউতিগী চাদা ১০ গী সোসিয়েল সরচার্জ ওইনা লৌনবগী ৱাফম বাজেট অসিদা য়াওরি। মসিনা
সরকারনা পায়খৎপা সমাজকী য়াইফ থৌরাংগী স্কিমশিংদা রিসোর্স হেনগৎহল্লগনি।
জিএসটি চৎনখিবগা লোয়ননা
সেন্ট্রেল বোর্দ অফ এক্সাইজ এন্দ কস্তমস্ অসি সেন্ত্রেল বোর্দ অফ ইন্দাইরেক্ট
টেক্সেস এন্দ কস্তমস্ হায়না মমিং ওল্লে। উজ্ৱালা মীসনগী মখাদা খুঙ্গংগী নুপী কোতি
৮ দা লেম্না এলপিজি কনেক্সন ফংহল্লগনি। স্বাচ ভারত মীসনগী মখাদা খোঙহাম্ফম কোতি
অনি শাগনি। ২০১৮-১৯ দা প্রধান মন্ত্রী অৱাজ যোজনাগী মখাদা য়ুম লাখ ৫১ শাননবগী
ৱাফমসু বাজেট অসিদা পল্লি।
মহৈ মশিং অমসুং ত্রাইবেল
দেবলপমেন্টকা মরী লৈনবা সেদিউল ত্রাইব কাংলুপকী মীশিং চাদা ৫০ হেন্না লৈবা নত্রগা
য়ামদ্রবদা লিশিং ২০ লৈবা ব্লোকশিংদা নবোদোয়া বিদ্যালয়শিংগা মান্নবা একলব্য মোদেল
রিসিদেন্সিয়েল স্কুলশিং লিংখৎনবগীদমক বাজেট অসিদা প্রস্তাব তৌরি। সেদিউল কাস্ত
অমসুং সেদিউল ট্রাইবকী শেলথুমগী ফিভম ফগৎহন্নবগী পান্দমদা সেদিউল কাস্তশিংগী দমক
পায়খৎকদবা প্রোগ্রাম ২৭৯গী শেনফম লুপা
কোতি লিশিং ৩৯০০ দগী লুপা কোতি লিশিং ৫৬ ফাওবা হেনগৎলে। সিদিউল কাস্তশিংগী
পায়খৎকদবা প্রোগ্রাম ৩০৫ গী শেনফমসু লুপা কোতি ৩৯ দা হেনগৎলে।
অসোমদা বাজেট অসিবু
থাগৎপা ফোঙদোক্লদুনা প্রধান মন্ত্রীনা লৌউ শিংউদগী হৌরগা মচাক মথুম শেমগৎপা য়াওনা
লম খুদিংমক্তা বাজেট অসিদা মপুং ওইবা মীৎয়েং থমলি হায়খি। বাজেট অসিনা খুঙ্গংগী
লৌমীশিং, দলিতশিং অমসুং ত্রাইবেল কাংলুপশিংদা অনৌবা খুদোংচাবশিং ফংহল্লগনি। অদুবু ওপোজিসননদি
বাজেট অসি নীংবা কায়নিঙাইনি হায়না ফোঙদোকখি। কংগ্রেস লুচিংবা অশোক চৌহাননা বাজেট
অসিদা লৌমীশিংগী অমসুং মীচম মীয়ামগী কান্নগদবা অখন্নবা প্রস্তাব অমত্তা পন্দে
হায়খি। লৈবাক অসিদা তশেং তশেংনা ওইরিবা ফিভমগা বাজেট অসিগা মরী লৈনদে হায়না
সিপিআইএম গী জেনরেল সেক্রেটরী সিতারাম য়েচুরীনা মরাল শিরি। ত্রিনামুল কংগ্রেসকী
লুচিংবা দিনেস ত্রিভেনীনা বাজেট অসিদা অনৌবা অমত্তা য়াওদে অমসুং মসিদি ২০২২ গী
বিজেপীগী মীখলগী মেনিফেস্টোনি হায়খি।
লখিপুরওনলাইন গী ফেসবুক পেজ লাইক তৌবিউ।


text:
13th May 2018
থৌদাং পাউমীদগী
ইম্ফাল, মে১৩ঃ ওল ইন্দিয়া ফুটবোল ফেদরেসন্না (এঅাইএফএফ) শিন্দুনা টিম ১৮ না হোম এন্দ এৱ বেসিসতা চত্থরকখিবা সেকেন্দ দিভিজন অাই লিগ ২০১৭-১৮ ঙসি মণিপুরগী ত্রাউ এফ সি গী অরোইবা হোম মেটচ ওইনা খুমন লম্পাক মেইন ষ্টদিয়মদা শান্নখিবা শিল্লোংগী লাংসনিং এফ সি বু গোল্ড ৩-১ দা মায়থিবা পীরগা গ্রুপ-সি গী ওইনা পোইন্ট টেবলগী মকোক ওইদুনা প্রিলিমিনরি রাউন্দ লান্থোক্নবা ফাইনেল রাউন্দ চংখ্রে৷
ত্রাউ এফ সি অমদি লাংসনিং এফ সি না শান্নখিবা মেটচ অদুদা ত্রাউ এফ সি না মেটচ অদু মায় পাক্নবগীদমক য়াম্না কন্না শান্নখি৷ ত্রাউ এফ সি গী মায় পাকপগী গোল ৩ অদু জর্সি নম্বর ৩২ ঙাংবম নাওচানা ৩৪শুবা অমদি ৪৯শুবা মিনিটতা গোল ২, জর্সি নম্বর ৯ রাইশাংমৈ ভাসুমনা ৫৯শুবা মিনিটতা চনখিবনি৷ লাংসনিং এফ সি গী অমত্তা ঙাইরবা গোল অদুনা জর্সি নম্বর কিথোকলাং পালেনা মেটচকী ৯০শুবা মিনিটতা চনখিবনি৷
ঙসি ত্রাউ এফ সি অমদি লাংসনিং এফ সি না শান্নখিবা মেটচ অদুদা য়েংনবগীদমক ভাবকশিংনা নিংথিনা ফমথরগা মেটচ অদু য়েংননবা থৌরাং কয়া তৌখি৷ টিম অনিমক্না শান্নরিবা খুৎশান্না অদুগীদমক মায়কৈ অনিগী ভাবকশিংনা মখোয় মখোয়না শান্নরিবা খুৎশান্নশিং অদুগীদমক অপেনবা পোক্তুনা খুবাক অমদি অহৌবা খোঞ্জেল কয়া লাউনখি৷
শান্নখিবা মেটচ অদুগী ৯০শুবা মিনিটতা লাংসনিং এফ সি জর্সি নম্বর ১৭ কিথোকলাং পালেনা গোল অমা হন্দোক্তুনা ত্রাউ এফ সি গী মখুৎতা গোল ১-৩ দা মায়থিখিবনি৷ লাংসনিং এফ সি না এৱগী মেটচতা মায়থিখিবা অদুগীদমক ত্রাউ এফ সি গী মায়োক্তা মায়থিবা পীননবা য়াম্না কন্না হোৎনদুনা শান্নখি৷
ত্রাউ এফ সি না হৌজিক ফাওবদা মেটচ ১০ দগী পোইন্ট ২৩ ফংলগা গ্রুপ-সি গী ওইনা খ্বাইগী মকোক্তা লৈদুনা ফাইনেল রাউন্দ চংবা ঙমখিবনি৷ লাংসনিং এফ সি না মেটচ ১০ দগী পোইন্ট ১৫ ফংখি৷
ঙসি শান্নখিবা মেটচ অদুদা ত্রাউ এফ সি গী টিমদা মশক্নাইরবা অরিবা কয়া মিং ওইনা পল্লবদা দব্লিউ তোম্বা মীয়াম্না গোল্ডন তোম্বা হায়না খঙনবা রৈশাংমৈ ভাসুম, মৈনোনচিংবা শান্নরোই কয়া ত্রাউ এফ সি গী টিমদা শান্নখি৷
লাংসনিং এফ সি গী জর্সি নম্বর ৩ বর্লিংটোন ঙারলাফিদা রেফরিনা ৬১ অমদি ৮৩শুবা মিনিটতা য়েল্লো কার্দ অনি পীরবা মতুংদা রেদ কার্দ পীদুনা মেটচ অদুদগী তান্থোকখি৷ টিম অসিমক্কী জর্সি নম্বর ২ রোনেচেল খাংজোজমদসু রেফরিনা মেটচকী ৭৩শুবা মিনিটতা য়েল্লো কার্দ অম পীখি৷
চত্থরিবা সেকেন্দ দিভিজন অাই লিগ অসিগী ওইনা ফাইনেল রাউন্দদা ত্রাউ এফ সি গ্রুপ-এ, গ্রুপ-বি অমদি সেকেন্দ বেষ্ট টিম তাবা অদুগা ফাইনেল রাউন্দগীদমক থেংনগনি৷


text:
লাক্লিবা ফেব্রুৱারী তাং
২৭তা পাঙথোক্কদৌরিবা মেঘালয়া বিধানসভা মীখলগী দমক মীরেপ ওইরিবী নুপী অয়াম্বা লোয়নমক
শেলপায়বী ঙাক্তা ওইগদৌরি।
ঙাইত্লাং ধার (এনপিপি)
উমরোই কন্সটিট্যুয়েন্সিদগী কারকখিবনি। ইনৌ নৌবা এফিদাভিটকী মতুং ইন্না ঙাইত্লাংগী
অপুনবা এসেট লুপা ক্রোর ২৯০ নি। হন্দক মীখল থেংনরিবশিংগী মনুংদা মহাক্না খ্বাইদগী
শেলপায়বী নুপী ক্রোরপতি নম্বর ৱান ওইরে। হায়রিবা এসেট অসিদা মশাগী চহী ৪৯শুরবা এমএলএ
ঙাইত্লাংগী বিএমদব্লিউ অমসুং তোয়োতা এসইউভি য়াওনা পুন্না মশাগী গাড়ী ১৪৪ লৈরি।
মচানুপা দশাখিয়াত লামারে (চহী ২৫) মাউহাতিদগী মীখল থেংনরি। মাগীসু বিএমদব্লিউ
অমসুং তোয়োতা এসইউভি য়াওনা পুন্না গারী ১৩ লৈ হায়না পল্লি।
দিকানচি দি সিরা (আইএনসি)
মহেন্দ্রগঞ্জ দগী কারকখিবা এমএলএ নি। চীফ মিনিস্টর মুকুল সাংমাগী লোয়নবীনি। শেল
পায়বী মীখল থেংনরিবীশিংগী মনুংদা মহাক্না ২শুবা ক্রোরপতিনি। মাগী অপুনবা এসেট লুপা
10,20,27,481 নি। দিকানচিনা মহেন্দ্রগঞ্জদগী
অদুগা মপুরোইবা মুকুল সাংমানা অম্পাতি অমসুং সোংসাক সিট অনিদা চোল্লপ মীখল থেংনগনি।
পেলসি স্নাইতাং (বিজেপী)রানিকোরদগীনি।
হৌজিক এমএলএ ওইরিবা কংগ্রেসকী মার্টিন এম দেঙ্গোগী মায়োক্তা লেপকদৌরি। ৩শুবা নুপী
ক্রোরপতি। ২০১৮গী এফিদেবিত মতুং ইন্না মাগী অপুন্বা এসেট লুপা 9,17,72,001 নি।
গ্রেস মেরী খারপী (পিদিএফ)
পিনুর্সলাদগীনি। পিদিএফ কী তিকেট ফংদুনা এনপিপিগী হান্নগী এমএলএ প্রীস্টোন
তিনসোংগী মায়োক্তা মীখল থেংনগনি। মরিশুবী নুপী ক্রোরপতি অসিগী অপুন্বা এসেট না
লুপা 6,88,56,455 নি।
হাভেরগেইল এদৱৈইন বারে (এনপিপি)
রার্সিয়াংদগীনি। মহাক্কী ওইনদি অহানবা মীখলদা থেংনবনি। নুপীলক্তা ৫শুবী ক্রোরপতি
কেন্দিদেতনি। মাগী অপুনবা এসেত লুপা 5,31,41,149 নি।
ইভালিনি খারবানি (আইএনদি)
মাৱাহাতিদগীনি। বারেগুম্না মাসু অহানবা মীখলদা থেংনবনি। ইন্দিপেন্দেন্ট কেন্দেদিদেত
অসি নুপীলক্তা ৬ শুবী ক্রোরপতিনি। মাগী ৬ অপুনবা এসেত লুপা 3,83,85,808 নি।
মেরিয়ান মারিং (বিজেপী)
নোংপো দগীনি। অহানবা ওইনা মীখলদা থেংনগদবনি। নুপীলক্তা ৭শুবী ক্রোরপতিনি। অপুনবা
এসেত লুপা 3,63,85,000 নি।
আগাথা কে সাংমা (এনপিপি)
খা তুরাদগীনি। হান্নগী এমপি আগাথা সাংমা এনপিপিগী নেসনেল প্রেসিদেন্তনি। লোকসভাগী
স্পিকার ওইরম্বা পুর্নো এ সাংমাগী মচানুপীনি। নুপী ক্রোরপতিশিংগী মনুংদা মহাক্না
৮শুবা ক্রোরপতিনি। অপুনবা এসেতনা লুপা 2,86,61,306 নি।
মাজেল এম্পারিন লিংদো (আইএনসি)
নোংপোক শিলোংদগীনি। লাখপতিদগী ক্রোরপতি ওইরকলবিনি। হন্দক মীখলদা থেংনরিবী নুপীলক্তা
৯শুবী ক্রোরপতিনি। মহাক্কী এসেত লুপা 1,75,47,349 নি।
জুন এলিয়ানা আর মারাক (আইএনদি)
দাদেনগ্রেদগীনি। হান্নগী মন্ত্রী ওইরম্বা ক্লেমেন্ট মারাক্কী লোয়নবীনি। নুপীলক্তগী
১০শুবী ক্রোরপতিনি। মাগী অপুনবা এসেটনা লুপা 1,62,21,888 নি।
লখিপুরওনলাইন গী ফেসবুক পেজ লাইক তৌবিউ।


text:
কোইরেঙ্গৈ থৌদোক প্রিপাক্না ক্লেম তৌরক্লি
থৌদাং পাউমীদগীইম্ফাল মে ১০ : ঙরাং নুমিৎ য়ুংবা পুং ১.৪০রোম তাবদা কোইরেঙ্গৈদা লৈবা ৪৯ শুবা বি এস এফ কেম্প ময়াদা বোম পোকখায়হন্দুনা বট্টালিয়ন অসিগী বি এস এফ পার্সোনেল অনি হাৎখিবা থৌদোক অদু প্রিপাক্কী লান্মী শঙলুপ রেদ অার্মিনা চত্থখিবনি হায়না অাইন্না থিংখ্রবা লুপ অসিগী সেক্রেটরি ইন চার্জ, পব্লিসিটি এন্দ প্রোপেগন্দা লৈবাকঙাকপা লুৱাংনা থাদোরকপা চেরোল অমনা হায়রি৷
ৱঙ্গর, টাটা মেজিক ১সুং দিজল ওটোশিংনা পুং ৪৮গী ওইনা গারি চেন্দবগী খোঙজং চংশিল্লগনি
থৌদাং পাউমীদগীইম্ফাল মে ১০ : মমাং থা এপ্রিল ২৫দা চিফ মিনিষ্টরনা চেয়ার লৌদুনা পাঙথোকখিবা ত্রাফিক রিগুলেসন এন্দ পার্কিং কম্মিটিগী মীফমনা লৌখিবা ইম্ফাল সিটি মনুংদা ৱঙ্গর, টাটা মেজিক অমসুং দিজল ওটোশিং চংহন্দনবা ফিরেপ অদু হন্দোক্নবা হায়দুনা খোঙজং কয়া চংশিল্লবসু সরকার অসিনা করিমত্তা থৌশাদনা লৈরে৷ মরম অদুনা থা অসিগী ১৩গী অহিং নোংয়াইদগী ১৫গী অহিং নোংয়াই ফাওবা পুং ৪৮ চুপ্না ইম্ফাল এরিয়াদা সার্ভিস তৌরিবা টাটা মেজিক, দিজল ওটো অমসুং ৱঙ্গরশিংনা সার্ভিস লেপ্লগনি হায়না ঙসি প্রেস ক্লবতা পাঙথোকখিবা পাউগী মীফম অমদা ওল মণিপুর অন্দর ফাইভ টোন পেসেঞ্জর সার্ভিসকী কনভেনর এল সোমেন্দ্রোনা ফোঙদোকখ্রে৷
এমদিএসকী প্রোজেক্ট ডাইরেক্টরনা লুপা ক্রোর ১৮৪ লৌথোকখি হায়বা চিংনবা লৈবনা থিজিন্নবা সিবিঅাইদা শিন্নখ্...
থৌদাং পাউমীদগীইম্ফাল, এপ্রিল ২৭ন্ দি ভিজিলেন্স এঃদ এঃিট-করপসন দিপার্টমেঃট, মণিপুরনা ২০১৭ গী এপ্রিল ১ দগী ২০১৮ কী মার্চ ৩১ ফাওবা তোঙান তোঙানবা দিপাটর্মেঃট ৫০ দগী কেস ৯৬ রেজিষ্টার তৌখ্রে হায়না দি অাই পি অারনা শিঃদুনা পাঙথোকপা পরিং নাইনা চত্থরকপা প্রেস কনফরেন্সকী ঙসিগী সেসনদা ভিজিলেন্সকী এস পি শ্রী সাপম হোপসননা ফোঙদোকখ্রে৷
হিংবগী অাশা উরক্তবদগী পুন্না শিমিন্ননবা হোৎনবদা লোইনবী শিরে, মপুরোইবা লায়কন্নরি
৭ শুবা পে কম্মিসন চৎনহন্নবা চিফ মিনিষ্টর অথুবদা দিল্লিদা চৎলবা য়ানা লৈরে
থৌদাং পাউমীদগীইম্ফাল, এপ্রিল ২৩ ঃ মণিপুর সরকারগী কম্মর্চারিশিংদা ৭ শুবা পে কম্মিসন চৎনহনবগা মরী লৈননা ষ্টেট বিজেপি ওফিসতগী খঙহল্লকপগী মতুংইন্না ঙসি নুংথিল পুং ৪ তাবদা মণিপুর গভর্নমেন্ট সার্ভিস ফেদরেসনগী প্রসিদেন্ট ডাঃ এম রাজেন্দ্র, এদভাইজর ন্বাই য়াইমা অমসুং পুরুজিৎনা লুচিংবা টিম অমনা বিজেপিগী প্রসিদেন্টসু ওইরিবা রাজ্য সভাগী এম পি কেএসঐচ ভাবনন্দ, এক্স প্রসিদেন্ট টিঐচ চাওবা, কিখোনবৌ, ভাইস প্রসিদেন্ট টিঐচ বসন্ত অমসুং মসিগী ওফিস বিয়াররশিংনা পার্টি অমসুং গভর্নমেন্টনা থাজবা পীখিবা মতুংইন্না ৭ শুবা পে কম্মিসন চৎনহনবগী মতাংদা খন্ন নৈনখ্রে হায়না ফেদরেসন অসিগী চেরোল অমনা হায়রি৷
হেদমাষ্টর ১ দ্রগ কেসকা মরী লৈননা ফারে
থৌদাং পাউমীদগীইম্ফাল, এপ্রিল ১৮ ঃ ককচিং দিষ্ট্রিক্ট পুলিসকী এসপি ভিক্টোরিয়াগী সুপরভিজন মখাদা ককচিং পুলিস ষ্টেসনগী এস অাই শঙ্করদাসনা লিদ তৌবা থৌবাল অমসুং ককচিং কম্মান্দোগী টিম অমনা ঙরাং হেদমাষ্টর ১ দ্রগ করবার তৌবগী কেসকা মরী লৈননা ফাগৎখ্রে৷ ফারবা অদুগী মমিংনা এমদি সাহবুদ্দিন (৫৫) অপোকপা লৈখিদ্রবা এমভি এব্দুল করিম কৌই, সোরা করাঞ্চি অন্বাং লৈকাইদগীনি৷ হৌজিক হৌজিক সোরা খুন্নৌ অপ্পর প্রাইমারি স্কুলগী হেদমাষ্টর ইন-চার্জকী থৌ পুরিবা মীশকনি৷
ডাইরেক্ট রিক্রুইটমেন্ট চত্থনবা কম্মিটি শেম্লে
থৌদাং পাউমীদগীইম্ফাল, এপ্রিল ১৭ ঃ মণিপুর পুলিস দিপার্টমেন্টতা মণিপুর পুলিস কন্সটেবল (মেল৷ সিভিল) ২০১৩ গী পুলিস কন্সটেবল ২০০০ লৌবগা মরী লৈননা মমাংদা ইশু তৌখিবা ওর্দরশিং অদুগী মহুৎতা অমসুং কেস অসিগা মরী লৈননা হায় কোর্ট কী জজমেন্টতা পাস তৌখিবা দিরেক্সনশিং অদু অয়াবা পীবগা লোয়ননা মণিপুর পুলিস দিপার্টমেন্টকী ওইনা মণিপুর পুলিস কন্সটেবল (মেল৷ সিভিল), ২০১৩ গী পুলিস কন্সটেবল ২০০০ ডাইরেক্ট রিক্রুইটমেন্ট তৌনবা ক্লাস- থ্রি দিপার্টমেন্টেল প্রমোসন কম্মিটি (দিপিসি৷ রিক্রুইটমেন্ট) বোর্ড অমা কন্সটিট্যুট তৌবদা গভর্নরনা অয়াবা পীখ্রে হায়না মণিপুর সরকারগী সেক্রেটরি (হোম) এম য়াইস্কুলনা থাদোরকপা চেরোল অমনা হায়রি৷
সি:বি:অাই: না ফেক এনকাওন্টর কেশকী মচাকশিং কৌখ্রে
থৌদাং পাউমীদগীইম্ফাল এপ্রিল ১৭: সুপ্রীম কোর্টকী দিরেক্টিভ মতুং ইন্না ষ্টেট অসিদা থোকখিবা ফেক এনকাওন্টরনি হায়বা কেশশিংগা মরী লৈননা কেশশিংঅসিগী লংলা-লংজিন নৌনা থিগৎনবা জেনরেল পব্লিক্তগী হন্দক্তা কেশকী মচাকশিং কৌখিবা অদুগী রেস্পোন্দ লাক্তবদগী সি:বি:অাই: না মখা তানা ফেক এনকাওন্টরনি হায়বদু পুথোকপা য়ানবা নৌনা মচাক অমুক কৌখ্রে৷
কানিগা কোন্ননা ফারে
লুপা ক্রোর ৪ হেনবগী হিদাক মনাগী পোৎলমশিং মৈ থাখ্রে
থৌদাং পাউমীদগীইম্ফাল, এপ্রিল ১৭ ঃ কষ্টম দিভিজন ইম্ফালদা তোঙান তোঙানবা চেক পোষ্টশিং অমসুং সেক্যুরিটি পার্সোনেলশিংনা ফাদুনা শিন্নরকখিবা লোকেল মার্কেটতা লুপা ক্রোর ৪.৫৫ রোমগী ভেলু ওইগদবা নিশাগী পোৎলমশিং ঙসি ইম্ফাল ইষ্টকী কৈরাও কেন্দ্রগী মনুং চন্না লৈবা নোংমাইজিং চীংগী মাসি অঙৌরোক্তা মৈ থাদুনা মাংহনখ্রে৷


text:
ইলেক্টোরেল রোলদা নমীং রেজিষ্টর তৌবা
সেক্সন অসিনা ইলেক্টোরেল রোলদা ওফলাইন অমসুং ওনলাইন ওইনা রেজিষ্ট্রেসন তৌবগা মরি লৈনবা ইনফোর্মেসন পীরি।
ইলেক্সন কমিসন ওফ ইন্দিয়া (ECI)
ইলেক্সন কমিসন ওফ ইন্দিয়া অসি পর্মেনেন্ট কনষ্টিট্যুসনেল বোদি অমনি। ইলেক্সন কমিসন অসি কনষ্টিট্যুসনগী মতুং ইন্না ইং 1950গী জানুৱারিগী তাং 25দা লিংখৎখি। পার্লিয়ামেন্ট অমসুং ষ্টেট খুদিংমক্কী লেজিস্লেচর অমসুং ভারতকী প্রেসিদেন্ট অমসুং ভাইস-প্রসিদেন্টকী ওফিসশীংগী ইলেক্সন পাংথোক্নবগী প্রোসেস পুম্নমকপু য়েংশীনবা, লমজিংবা অমসুং কন্ত্রোল তৌবগী থৌদাং অসি ভারতকী কনষ্টিট্যুসননা ইলেক্সন কমিসন ওফ ইন্দিয়াদা শিন্নৈ।
ভোটর এজুকেসন
ভোটরশীংনা দেমোক্রেটিক অমসুং ইলেক্টোরেল প্রোসেসশীংদা শরুক য়াবা হায়বসি দেমোক্রেসি অমবু মায়পাক্না চৎহনবগী চংদবা য়াদ্রবা (integral) অমনি অমসুং দেমোক্রেটিক ইলেক্সনশীংগী য়ুম্ফমনি। মসি খংলদুনা, ইলেক্সন কমিসন ওফ ইন্দিয়ানা ইং 2009দা, ভোটর এজুকেসন অমসুং ইলেক্টোরেল পার্টিসিপেসন অসি মসিগী ইলেক্সন মেনেজমেন্টকী চংদবা য়াদ্রবা শরুক অমগুম্না মীয়াম খংনা চৎনহনখি।
কনানা ভোটর অমা ওইবা য়াবগে?
- ক্বালিফাইয়িং ওইবা তাং (দিসক্বালিফাই তৌখিবা লৈত্রবদি, মরি লৈনবা চহি অদুগী জানুৱারিগী তাং 1) অদুদা মশাগী চহি 18 শুরবা নাগরিক পুম্নমক্না এনরোল তৌবা য়াগনি।
- মশাগী লৈফম ওইরিবা মফমখক্তদা এনরোলমেন্ট তৌগদবনি।
- এনরোলমেন্ট অসি মফম অমখক্তদা ওইগদবনি।
- মীরমদা লৈবা ভারত মচাশীং অসি পাসপোর্টতা পীরিবা এদ্রেস অদুগী রেসিদেন্টনি হায়না লৌগনি।
- সর্ভিস ভোটরশীং অসি মখোয়গী য়ুমগী এদ্রেস অদুগী রেসিদেন্টনি হায়না লৌগনি।
ইলেক্টোরেল রোলশীং
এসেমব্লি কনষ্টিট্যুএন্সি অমদা লৈবা ইলিজিবল ওইরবা ইলেক্টরগী মমীংশীং অদু রেজিষ্টরিং ওথোরিটি অদুনা ভোটর লিষ্টতা হাপচিল্লি। লিষ্টশীং অসিবু কনষ্টিট্যুএন্সি অদুগী ইলেক্টোরেল রোল হায়না কৌই।
ভোটর ID কার্দ
এপ্লিকান্ট অদুগী লৈফম ওইরিবা মফম অদু চল্লিবা কনষ্টিট্যুএন্সিগী ইলেক্টোরেল রেজিষ্ট্রেসন ওফিসর/ এসিষ্টেন্ট ইলেক্টোরেল রেজিষ্ট্রেসন ওফিসরদা, প্রেস্ক্রাইব তৌরবা ফোর্ম 6তা, হিরম অদুগীদমক্তা মীওই অমনা এপ্লিকেসন পীশিনবা তাই। মরি লৈনবা দোক্যুমেন্টশীংগী কোপিশীংগা লোয়নরবা এপ্লিকেসন অদু মরি লৈনবা ইলেক্টোরেল রেজিষ্ট্রেসন ওফিসর/ এসিষ্টেন্ট ইলেক্টোরেল রেজিষ্ট্রেসন ওফিসরদা মশামক্না চত্তুনা নত্ত্রগা মঙোন্দা এদ্রেস তৌদুনা পোষ্টকী খুত্থাংদা নত্ত্রগা নত্ত্রগা মরি লৈনবা পোলিং এরিয়া অদুগী বুথ লেভেল ওফিসরদা পীশিনবা নত্ত্রগা মরি লৈনবা ষ্টেট অদুগী চিফ ইলেক্টোরেল ওফিসরগী ৱেবসাইত্তা নত্ত্রগা ইলেক্সন কমিসন ওফ ইন্দিয়াগী ৱেবসাইত্তা ওনলাইন ওইনা ফাউবা সবমিট তৌবা য়াই। ফোর্ম 6 অদু ওনলাইন ওইনা সবমিট তৌবা মতমদা, মথৌ তাবা দোক্যুমেন্টশীংগী কোপিশীং অদুসু অপলোদ তৌবা তাই।
ফোর্ম 6 সবমিট তৌনবগীদমক্তা ইলিজিবল ওইরবা ভোটর অমনা ইনবা য়াবা ওপশন মরি লৈ। মখোয় অদু মখাদা পীরি:
ওপশন I – ওনলাইন এপ্লিকেসন
ষ্টেপ I - www.eci.nic.in নত্ত্রগা www.ceodelhi.gov.in দা নত্ত্রগা অনৌবা ভোটর অদুনা লৈরিবা মরি লৈনবা ষ্টেটশীংগী চিফ ইলেক্টোরেল ওফিসর (CEOs)গী ৱেবসাইত্তা চংউ। “ওনলাইন ভোটর রেজিষ্ট্রেসন” হায়না ইরিবা টেব অদুদা ক্লিক তৌ।
ষ্টেপ II – করিগুম্বা নহাক অসি অনৌবা য়ুজর অমা ওইরবদি, চানবীদুনা সাইন অপ তৌবীয়ু, মসিগী তুংদা নহাক্না য়ুজর নেম অমসুং পাসৱার্দ অমা ফংগনি।
ষ্টেপ III – ফোর্ম অদুদা পীরিবা অহাংবা মফম অদুদা পাসপোর্ট সাইজগী কলর ফোটোগ্রাফ অমা অপলোদ তৌ। মসি তঙাইফদনা তৌদবা য়াদবা অমনি।
ষ্টেপ IV – ফোর্ম অদুদা পীরিবা অহাংবা মফম অদুদা লৈফম অমসুং চহিগী (ওপশনেলনি) প্রুফ অপলোদ তৌ। মসি ওপশনেলনি।
করিগুম্বা নহাক্না সপোর্টিং দোক্যুমেন্টশীংদু অপলোদ তৌবা ঙমদ্রবদি, বুথ লেভেল ওফিসর (BLO) অদুনা নহাক্কী য়ুমদা ইনফোর্মেসন অদুবু ভেরিফাই তৌনবা লাক্কনি অমসুং মথৌ তাবা দোক্যুমেন্টশীংদু লৌগনি। মথৌ তাবা দোক্যুমেন্ট হায়রিবসিগী মনুংদা মখাদা পীরিবশীংসি য়াউগনি।
a) লৈফমগী প্রুফ (দ্রাইভিং লাইসেন্স, পাসপোর্ট, বেঙ্ক পাস বুক, নহাক্কী মীং অমসুং লৈফমদা ফংখিবা পোষ্টেল লেটর, অসিনচিংবা)। করিগুম্বা নহাক অসি নহাক্কী য়ুনিভর্সিটি/ ইনষ্টিট্যুট নত্ত্রগা অতৈ মফমশীং (খুদম ওইনা, PG)দা লৈবা ছাত্র ওইরবদি চানবীদুনা ফোর্ম 6গী এনেক্সর ৱানদা (মফমসিদসু ক্লিক তৌবীয়ু) য়াউরিবা প্রোফোর্মাদা দিক্লারেসন অমা লৌবীয়ু। স্কেন তৌরবা কোপি অমসু অপলোদ তৌবা য়াই।
b) চহিগী প্রুফ, বার্থ সর্টিফিকেট, স্কুল লিভিং সর্টিফিকেট অসিনচিংবা। অদুম ওইনমক, মসি নহাক্না চহি 18 অমসুং 21গী মরক্তা লৈরবখক্তদা মথৌ তাগনি।
খংজিনগদবা: চানবীদুনা মায়পাক্না সবমিট তৌনবগীদমক্তা এফিদেবিটশীং ই-ফাইল (ফোর্ম-26) তৌনবগী গাইদলাইনশীং য়াউনা অতৈ ইনষ্ট্রক্সনশীং পাবীয়ু অমসুং ইনবীয়ু।
ষ্টেপ-1 ফার্ষ্ট তাইম য়ুজরশীংনা অহানবদা “ক্লিক তু রেজিষ্টর”দা ক্লিক তৌদুনা রেজিষ্টর তৌশিনগদবনি।
- য়ুজরনা চৎনবা য়াবা মোবাইল নম্বর অমসুং ই-মেইল এন্টর তৌদুনা মখা চত্থগদবনি।
- য়ুজরনা sms ওইনা OTP (ৱান টাইম পাসৱার্দ) অসি মোবাইল নম্বর অমসুং পীশিনখ্রিবা ই-মেইল অদুদা ফংগনি।
- য়ুজরনা OTP অদু এন্টর তৌরগা মখা চত্থবা য়াগনি।
- মসিগী মথংদা ষ্টেট, অহানবা মমীং, অমসুং অরোইবা মমীং অসিনচিংবা অকুপ্পা মরোলশীং মেন্সিল্লু।
- পাসৱার্দ অদু সেট তৌরো।
- “রেজিষ্টর”দা ক্লিক তৌরো অমসুং মায়পাক্না রেজিষ্টর তৌরবা মতুংদা, লোগইনদা চৎলো অমসুং এফিদেবিট মেন্সিল্লু।
- ষ্টেপ - 2 রেজিষ্টর তৌরবা মোবাইল নম্বর অদুনা (য়ুজর নেম অদু মোবাইল নম্বর অদু ওইগদবনি) লোগইন তৌরো।
ষ্টেপ - 3 কেন্দিদেটকী মমীং, ষ্টেট, দিষ্ট্রিক্ট অমসুং কেন্দিদেট অদুবু নোমিনেট তৌরিবা কনষ্টিট্যুএন্সি অদুগী মমীং অদু পীরো। অমুকপু এন্টর তৌখ্রবদি হোংদোক-হোংজিন তৌবা য়াদে, মরম অদুনা চানবীদুনা অকুপ্পা মরোলশিং অদু মেন্সিনবা মতমদা চেক্সিনবীগদবনি।
ষ্টেপ - 4 মখাদা পীরিবা অকুপ্পা মরোলশিং অসি মথং-মনাউ নাইনা মেন্সিনবীয়ু।
ওপশন II - ৱেবসাইত্তগী ফোর্ম 6 অদু দাউনলোদ তৌরো অমসুং মদু পোষ্টতা থাউ।
ষ্টেপ I – হোম পেজদা লৈরিবা ফোর্মস হায়বদুদা চৎলো।
ষ্টেপ II – নহাক্না মশীং য়াম্লবা চোইস কয়া ফংগনি, অহানবা ওইনা অনৌবা ভোটর অমা ওইনা হাপচিন্নবগী এপ্লিকেসন ওইরিবা ফোর্ম 6তা ক্লিক তৌরো।
ষ্টেপ III – ফোর্ম অদু দাউনলোদ তৌরো, মদু মেন্সিল্লো, অমসুং পীরিবা অহাংবা মফমদুদা পাসপোর্ট সাইজ ফোটোগ্রাফ অমা নপশিল্লো।
ষ্টেপ IV – ফোর্ম অদু শহি তৌরো অমসুং মখাদা পীরিবশীংসি এটেচ তৌরো:
- দ্রাইভিং লাইসেন্স, পাসপোর্ট, বেঙ্ক পাসবুক, নহাক্কী এদ্রেসতা ফংখিবা পোষ্টেল লেটর অমা, অসিনচিংবা নহাক্কী লৈফমগী প্রুফ।
- করিগুম্বা নহাক অসি চহি 18 অমসুং 21গী মরক্তা লৈবা ওইরবদি চহিগী প্রুফ (বার্থ সর্টিফিকেট, স্কুল লিভিং সর্টিফিকেট, অসিনচিংবা)।
ষ্টেপ V – ফোর্ম অমসুং দোক্যুমেন্টশীং অদু পোষ্টকী খুত্থাংদা নহাক্কী এসেমব্লি কনষ্টিট্যুএন্সিগি VREC (ভোটর্স রেজিষ্ট্রেসন অমসুং EPIC সেন্টর)দা থাউ।
ওপশন III – ৱেবসাইত্তগী ফোর্ম 6 দাউনলোদ তৌরো অমসুং মদু নশামক্না পীশিল্লু।
ষ্টেপ I – হোম পেজদা লৈরিবা ফোর্মস হায়বদুদা চৎলো।
ষ্টেপ II - নহাক্না মশীং য়াম্লবা চোইস কয়া ফংগনি, অহানবা ওইনা অনৌবা ভোটর অমা ওইনা হাপচিন্নবগী এপ্লিকেসন ওইরিবা ফোর্ম 6তা ক্লিক তৌরো।
ষ্টেপ III - ফোর্ম অদু দাউনলোদ তৌরো, মদু মেন্সিল্লো, অমসুং পীরিবা অহাংবা মফমদুদা পাসপোর্ট সাইজ ফোটোগ্রাফ অমা নপশিল্লো।
ষ্টেপ IV - ফোর্ম অদু শহি তৌরো অমসুং মখাদা পীরিবশীংসি এটেচ তৌরো:
a) দ্রাইভিং লাইসেন্স, পাসপোর্ট, বেঙ্ক পাসবুক, নহাক্কী এদ্রেসতা ফংখিবা পোষ্টেল লেটর অমা, অসিনচিংবা নহাক্কী লৈফমগী প্রুফ।
b) করিগুম্বা নহাক অসি চহি 18 অমসুং 21গী মরক্তা লৈবা ওইরবদি চহিগী প্রুফ (বার্থ সর্টিফিকেট, স্কুল লিভিং সর্টিফিকেট, অসিনচিংবা)।
ষ্টেপ V – নহাক্না ফোর্ম অমসুং দোক্যুমেন্টশীং অদু মখাদা পীরিবসিদগী অমদা হেক্তা পীশিনবা য়াই:
a) নহাক্কী এসেমব্লি কনষ্টিট্যুএন্সিগী VRECদা পীশীনবা য়াই।
b) নহাক্না খ্বাইদগী নকপা দেজিগনেটেদ লোকেসনদা চৎপা য়াই অমসুং মফমদুদা মদু পীশিনবা য়াই। নহাক্কী খ্বাইদগী নকপা দেজিগনেটেদ লোকেসনগী অকুপ্পা মরোলগীদমক্তা চানবীদুনা টেবলদুদা য়াউরিবা ষ্টেটকী CEO ৱেবসাইট অদু য়েংবীয়ু।
c) নহাক্না দোক্যুমেন্টশীং অদু বুথ লেভেল ওফিসর (BLO)দা পীশিনবা য়াই। নহাক্কী BLO খংনবগীদমক্তা, চানবীদুনা CEO ৱেবসাইট য়েংবীয়ু।
ওপশন IV – নশামক্না চত্তুনা ফোর্ম 6 লৌ অমসুং পীশিনলু।
ষ্টেপ I – নহাক্কী এসেমব্লি কনষ্টিট্যুএন্সিগী VRECদা, নত্ত্রগা খ্বাইদগী নকপা দেজিগনেটেদ লোকেসন নত্ত্রগা নহাক্কী BLOগী মনাক্তা চৎপা য়াই। নহাক্না ফোর্ম 6 লৌদুনা নহাক্কী লৈফম অমসুং চহিগী প্রুফ ওইগদবা দোক্যুমেন্টশীং (করিগুম্বা নহাক অসি চহি 18 অমসুং 21গী মনুংদা লৈবা ওইরবা) এটেচ তৌরো অমসুং মদু মখাদা পীরবশিংসিগী মনুংদগী অমহেক্তদা পীশিল্লো:
i) নহাক্কী VRECদা
ii) খ্বাইদগী নকপা দেজিগনেটেদ লোকেসনদা
iii) নহাক্কী BLOদা
iv) পোষ্টকী খুত্থাংদা নহাক্কী VRECদা
দেজিগনেটেদ লোকেসন অমসুং BLOদগী ফোর্ম লৌবা অমসুং পীশিনবগী খুদোংচাবা অসি ইলেক্টোরেল রোলশিংগী স্পেসিএল সম্মরি রিভিজনগী মতমখক্তদা ফংগনি। অহেনবা ইনফোর্মেসনগীদমক্তা চানবীদুনা ষ্টেট CEOগী ৱেবসাইত্তা চাং নাইনা ভিজিট তৌবীয়ু।
দোক্যুমেন্টশীং
টেবলদা পীরিবা দোক্যুমেন্টশীংগী মতাংদা অহেনবা ইনফোর্মেসন ফংনবগীদমক্তা ষ্টেট CEOগী ৱেবসাইট অদুদা ভিজিট তৌবীয়ু।
করিগুম্বা মথৌ তারবদি মমীং ককথৎপা নত্ত্রগা শেমদোকপা য়াই
করিগুম্বা নহাক অসি ভোটর অমা ওইনা হান্ননা রেজিষ্টর তৌবা ওইরবদি, নুপী/ নুপা অদুনা অতোপ্পা পোলিংদা লৈফম হোংলবদি, ইলেক্সন কমিসন ওফ ইন্দিয়ানা ভোটর অদুদা, মহাক্কী মমীঙ শেমদোকপা, অতোপ্পা মফমগী ইলেক্তোরেল রোলদা মীং হাপচিনবা অমসুং সর্ভিস ভোটরগী ফেসিলিটিসু য়াউনা অতৈ খুদোংচাবশীং পীরি।
1. মমীং ককথৎনবগী এপ্লিকেসন
- করিগুম্বা ভোটর অমনা অতৈ পোল্লিং এরিয়া নত্ত্রগা কনষ্টিট্যুএন্সিদা লৈফম হোংলবা নত্ত্রগা মখোয়দু শিখ্রবা নত্ত্রগা অশোয়বা মীং হাপচিনখ্রবদি নহাক্না মীংদু ককথৎনবা এপ্লিকেসন পীসিনবা য়াই।
- হিরম অসিগীদমক্তা ফোর্ম নম্বর 7 অসি শিজিন্নগদবনি।
2. মমীং চুমথোক্নবগী এপ্লিকেসন
- করিগুম্বা ইলেক্টোরেল রোলদা নত্ত্রগা নহাক্কী ইলেক্টোরেল ফোটো আইদেন্টিটি কার্দ (EPIC)তা অশোয়বা অমা (হায়বদি, নহাক্কী মীংদা, অপোকপগী মীংদা নত্ত্রগা চহিদা) লৈরবদি নহাক্না মদু চুমথোক্নবা এপ্লিকেসন পীশীনবা য়াগনি।
- অরানবা এন্ত্রি অদু চুমথোক্নবগীদমক্তা ফোর্ম নম্বর 8 শীজিন্নগদবনি।
- আইদেন্টিটিগী প্রুফ অমা ওইনা বার্থ সর্টিফিকেটকী জেরোক্স কোপি অমা সবমিট তৌ।
3. অতোপ্পা মফমগী ইলেক্টোরেল রোলশীংদা মীং চন্নবগী এপ্লিকেসন থাবা
- করিগুম্বা নহাক্কী য়ুম অদু অতোপ্পা পোলিং এরিয়া নত্ত্রগা কনষ্টিট্যুএন্সি অমদা হোংবা তারবদি, মফম অদুগী ইলেক্টোরেল রোলদা নহাক্কী এন্ত্রি অদু হাপচিনবা মথৌ তাই।
- হিরম অসিগীদমক্তা ফোর্ম নম্বর 8A শীজিন্নগদবনি।
- এদ্রেস প্রুফকী (হায়বদি, বেঙ্ক/ পোষ্ট ওফিসকী করেন্ট পাসবুক নত্ত্রগা রেসন কার্দ/ পাসপোর্ট/ দ্রাইভিং লাইসেন্স/ ইনকম টেক্স এসেসমেন্ট ওর্দর নত্ত্রগা এদ্রেস অদুগী (এপ্লিকান্ট নত্ত্রগা মহাক্কী মমা-মপাগী মমীংদা লৈবা) ঈশীং/ টেলিফোন/ ইলেক্ট্রিসিট/ গ্যাস কনেক্সনগী খ্বাইদগী নৌবা বিল) নত্ত্রগা অপীবা এদ্রেস অদুদা এপ্লিকান্টগী মমীংদা ফংখিবা/ পীরকখিবা পোষ্টেল দিপার্টমেন্টকী পোষ্টশীংগী জেরোক্স কোপি হাপচিল্লু।
এপ্লিকেসন ফোর্ম
- মমীং হাপচিন্নবগীদমক্তা – ফোর্ম নম্বর 6
- মীরমদা লৈবা ইলেক্টরশীংগী মমীং হাপচিন্নবগীদমক্তা – ফোর্ম 6A
- মমীং হাপচিনবদা ওবজেক্সন পীনবগীদমক্তা – ফোর্ম 7
- ইলেক্টোরেল রোলশীংগী এন্ত্রিশীংগী অচুম-অরান শেমদোক্নবগীদমক্তা – ফোর্ম 8
- অতোপ্পা মফমগী ইলেক্টোরেল রোলদা এন্ত্রি মফম হোংদোক্নবগীদমক্তা - ফোর্ম 8A
- ভোট পীনবা ক্লাসিফাইদ সর্ভিস ভোটর অমনা প্রোক্সি খন্নবগীদমক্তা/ প্রোক্সি খনবদু হন্দোক্নবগীদমক্তা নত্ত্রগা ক্লাসিফাইদ সর্ভিস ভোটরনা ভোট পীনবা সবষ্টিট্যুট প্রোক্সি খন্নবগীদমক্তা – ফোর্ম 13F অমসুং G
ইলেক্টোরেল রোলদা নহাক্কী নমীং চেক তৌ
ষ্টেট ইলেক্সন কমিসন খুদিংমক্না মীয়াম্না শিজিন্ননবগীদমক্তা “ইলেক্টোরেল রোলশীং” ওনলাইন ওইনা ফংহল্লি। নহাক্না নহাক্কী অমসুং নহাক্কী ইমুং-মনুংগী মীওইশীংগী মমীং অদু ইলেক্টোরেল রোলশীংদা য়াউব্রা নত্ত্রগা য়াউদব্রা হায়বদু য়েংবা য়াগনি।
ইলেক্টোরেল রোলশীংদা নহাক্কী নমীং অমসুং অতৈ ইনফোর্মেসন য়েংনবগীদমক্তা নহাক্কী ষ্টেট অদু খল্লু।
গ্রিভান্স রিদ্রেসেল মেকানিজমশিং
করিগুম্বা ইলেক্টোরেল রোল, ইলেক্টরস ফোটো আইদেন্টিটি কার্দ নত্ত্রগা ইলেক্সনগী মরি লৈনবা অতৈ হিরম অমহেক্তগী মতাংদা নঙোন্দা গ্রিভান্স অমা লৈরবদি, নহাক্না মখাদা পীরিবা ওফিসরশীং অসিদা খংহনবা য়াগনি:-
- চিফ ইলেক্টোরেল ওফিসর --- রাজ্যগী থাক্তা
- দিষ্ট্রিক্ট ইলেক্সন ওফিসর --- জিলাগী থাক্তা
- রিটর্নিং ওফিসর --- কনষ্টিট্যুএন্সিগী থাক্তা
- এসিষ্টেন্ট রিটর্নিং ওফিসর --- টালুকা/ টহশিলগী থাক্তা
- ইলেক্টোরেল রেজিষ্ট্রেসন ওফিসর ---কনষ্টিট্যুএন্সিগী থাক্তা
- প্রিসাইদিং ওফিসর --- পোলিং ষ্টেসনদা
- জোনেল ওফিসর --- পোলিং ষ্টেসনশীংগী গ্রুপ অমগী ওইনা
শেংনা তাক্লবা লৈফমশিং অসি মরি লৈনবা ষ্টেটশীং/ UTশীংগী CEOশীংগী ৱেবসাইটশীংদা ফংগনি অমসুং ৱেবসাইট লিঙ্কশীং অদু টেবলদা পীরি।
ইলেক্সন লাকপা মতম খুদিংমক্তা, কমিসন অসিনা রাজ্য অদুগী মপানগী সিনিয়র সিভিল সর্ভিস ওফিসরশীংগী মরক্তগী ওবজর্ভরশীং খল্লি। করিগুম্বা নঙোন্দা গ্রিভান্স নত্ত্রগা প্রোব্লেম অমহেক্তা লৈরকপা মতমদা, নহাক্না মখোয়দা খংহনবা য়াই।
সোর্স: পোর্টেল কন্টেন্ট টিম
মরি লৈনবা রিসোর্স


text:
15th May 2018
থৌদাং পাউমীদগী
ইম্ফাল, মে ১৫ঃ এসিয়ান ফুটবোল কনফিদরেসন (এএফসি) গী গ্রাস রুট দে ২০১৮ গা মরী লৈননা ঙসি অয়ুক পুং ৮ তাবা মতমদা নেরোকা এফ সি না শিন্দুনা এ এফ সি গ্রাস রুট দে থৌরম অমা ইম্ফালগী সঙাকফমদা লৈবা দোন বোস্কো গ্রাউন্দদা পাংথোকখ্রে৷
ঙসি পাংথোকখিবা গ্রাস রুট দে দা নেরোকা এফ সি গী গ্রাস রুটতগী হৌরগা সেনিয়র শান্নরোইশিংনা শরুক য়াখিবা অদুদা য়ু-১২, য়ু-১৩, য়ু-১৫, য়ু-১৮ অমদি য়ু-২০ গী মনুংদা লৈবা শান্নরোই ২৫০ রোম্না শরুক য়াখি৷
থৌরম অদুদা নেরোকা এফ সি গী ভাইস প্রসিদেন্ট অবুংজম ব্রজামনি, হোনররি জেনরেল সেক্রেটরি মোইরাংথেম মনিমোহোন, নেরোকা এফ সি গী মেম্বর সিনাম প্রিতম অমদি নেরোকা এফ সি গী মেম্বর টি ঐচ অরুনকুমার লোয়ননা নেরোকা এফ সি গী অতৈ-অতৈ মরুওইবা থৌমীশিংসু শরুক য়াখি৷
গ্রাস রুট দেগা মরী লৈননা নেরোকা এফ সি হোনররি জেনরেল সেক্রেটরি এম মনিমোহোননা ফোংদোকখিবদা নেরোকা এপ সি না অাই-লিগ চংখ্রবা মতুংদা ঙসি ৩শুবা এএফসি গী মতুং ইন্না ওল ইন্দিয়া ফুটবোল ফেদরেসনগী মীৎয়েং মখাদা লৈরিবা ক্লব অসিনা গ্রাস রুট দে অসি চত্থরকপনি৷ মতম মতমগী এ এফ সি গী রুট মতুং ইন্না এ অাই এফ এফ কী ইনষ্ট্রক্সনদা পাংথোক্লিবা গ্রাস রুট দে গী নুংগী ওইবা ৱাখল্লোন্দদি শান্নবা হায়বসি গ্রাস রুটতগী মখোং শেংনা শেমগৎলপগী ৱাখল্লোন অদুনি৷
মহাক্না মখা তানা হায়, নেরোকা এফ সি দা হৌজিক হৌজিক গ্রাস রুট শান্নরোই ১০০ রোম হান্না থমগে খল্লম্বনি৷ অদুবু হৌজিক্তী নেরোকা এফ সি দা পুন্না শান্নরোই ৩০০ গী মথক্তা রেজিষ্টার তৌই৷ লাইবক ফবা অমনা হন্দক্তা য়ু-১৫ গী য়ুথকী টিমদগী ইন্দিয়াগী কেম্পতা শান্নরোই ৩ নেরোকা এফ সি দগী সেলেক্সন তৌখি৷ অদুবু সেলেক্সন তৌখিবা শান্নরোই ৩ দুগী মনুংদা অনি অমদি ফাইনেল সেলেক্সন ফংদুনা গোলকিপর অমগা ফোরৱার্দ শান্নরোই অমমম খন্দুনা ইন্দিয়াগী য়ু-১৫ গী য়ুথকী কেম্পতা লৈরে৷ অদুগা য়ু-১৮ গীদসু শান্নরোই অমা অনিদি শোয়দনা কৌরক্কনি হায়বগী থাজবা থম্মী হায়খি৷ লোয়ননা য়ু-১৩ গী অাই-লিগ জোনেলগী ওইনা নেরোকা এফ সি না সেকেন্দ তাই৷ হায়রিবশিং অসিদগীসু শান্নরোই অনি অহুমদি শুংশোই শোয়দনা ইন্দিয়াগী কেম্পতা পুরকপা য়াবগী তাজবা অদু য়াম্না চাওনা লৈ হায়না ফোংদোকখি৷
ঙসি পাংথোকখিবা গ্রাস রুট দে থৌরমদা এএফসি-এ গী সি ঐচ শান্তিকুমার, এএফসি-বি গী সাপম প্রেমকুমার, এএফসি-সি গী এম রোবিন, এএফসি-দি গী জুন জুন বোরা লোয়ননা নেরোকা এফ সি গী এক্স প্লেয়র ৱাই রাজু, এস থোমাস, এন জি তোন্দোনবা, এন জি তোমার্জিৎ নচিংবনা গ্রাস রুট দে দা নেরোকা এফ সি গী গ্রাস রুট শান্নরোইশিংদা কোচ ওইনা তাকপী তম্বীখি৷


text:
16th April 2018
থৌদাং পাউমীদগী
ইম্ফাল, এপ্রিল ১৬ন্ মণিপুরদা চত্থখিবা ফেক এনকাউন্টরগা মরী লৈননা ঙসি সুপ্রিম কোর্টনা সি বি অাইগী স্পেসিয়েল ইনভেষ্টিগেসন টিম (এস অাই টি)দা ফেক এনকাউন্টরদা চেন্নবা ওফিসারশিংগী মমিং অমসুং অার্মি, অসাম রাইফলস অমসুং মণিপুর পুলিসনা চত্থখিবা খুৎশেমগী ওইবা নোংমৈ কাপ্নবগী থৌদোকশিং অদুদা চেন্নরিবা ওফিসারশিং অদুগী মমিং য়াওনা সপ্লিমেন্টরি এফ অাই অার ফাইল তৌনবা খঙহনখ্রে৷
ঙসি সুপ্রিম কোর্টকী জষ্টিস মদন বি লোকুর অমসুং জষ্টিস য়ু য়ু ললিট অনিগী বেঞ্চনা সি বি অাইগী স্পেসিয়েল ইনভেষ্টিগেসন টিমদা হৌজিক লৈরিবা এফ অাই অার অসিদা ফেক এনকাউন্টরগী থৌদোক অসিদা চেন্নরিবা ওফিসার অমদি য়ুনিটশিং অদুগী কম্মান্দিং ওফিসারশিং অদুগী মমিং য়াওনা সপ্লিমেন্টরি এফ অাই অার ফাইল তৌনবা খঙহনখিবনি৷ লোয়ননা কোর্ট অসিনা নেসনেল হ্যুমেন রাইট কম্মিসনদসু টিম অসিদা মতেং পাংনবা খঙহনখ্রে৷
কোর্ট অসিনা হায়খিবদা জুদিসিয়েল ইনক্বারি অমসুং হায় কোর্টকী ফাইন্দিংদা ফেক এনকাউন্টরগী থৌদোকশিং অদুদা চেন্নরিবা অসাম বট্টালিয়নগী য়ুনিটশিং অদুগী কম্মান্দিং ওফিসার অমসুং নোংমৈ কাপ্লিবা ওফিসার অদুগী মমিং পল্লবসু এফ অাই অার অসিদদি হায়রিবা মীওইশিং অসিগী মমিং পন্দে৷ মরম অদুনা এস অাই টিনা চেন্নরিবা পার্সোনেলশিং অদুগী মমিংশিং অদু সপ্লিমেন্টরি এফ অাই অার ওইনা তৌরক্কদবনি৷ এদোভেকেট গুরু মেনেকা শ্বামি, এমিকস পুরিনা হিরম অসিগী মতাংদা মতেং পাংলদুনা হায়খিবদা, মার্চ থাদা এফ অাই অার ১১ রেজিষ্টার তৌখ্রে৷ জুদিসিয়েল ইনক্বারি রিপোর্ট অমসুং হায় কোর্টকী ফাইন্দিংদা মসিদা চেন্নরিবা মমিং মথা অদু পল্লবসু এফ অাই অার অদুদদি মদুদা চেন্নরিবা অার্মি, অসাম রাইফসল অমসুং মণিপুর পুলিসকী পার্সোনেলশিংগী মমিং অমত্তা পন্দে হায়না পুখৎলকখিবা অদুগা মরী লৈননা কোর্টনা দিরেক্সন অসি পীখিবনি৷
এপেক্স কোর্ট অসিনা মখা তানা হায়খিবদা, এস অাই টিনা এফ অাই অার অসিদা চেন্নরিবশিং অদুগী মমিং মথা পন্দবা তারবদি কেস অদুগা মরী লৈননা ন্বা হংগদৌরিবা অসি কনা কনানো হায়না হংখি৷ বেঞ্চ অসিনা নেসনেল হ্যুমেন রাইট কম্মিসন্দসু এস অাই টি না কেস ৪২ অসিগী মনুংদা ১৩ গী ইনভেষ্টিগেসন চত্থরিবা অসিদা মতেং পাংনবা মীওই ৩ থারক্নবা খঙহনখ্রে৷
হিয়ারিং অসিগা মরী লৈননা হ্যুমেন রাইট এলার্টনা থাদোরকপা চেরোল অমনা হায়রিবদি সুপ্রিম কোর্টকী কোর্ট নম্বর ৪ দা ঙসি চত্থখিবা হিয়ারিং অদুদা এমিকস কুরিনা অাগুর্ তৌখিবদা সি বি অাইনা ফাইল তৌরকখিবা অনৌবা এফ অাই অার অদু জুদিসিয়েল ইনক্বারি ফাইন্দিং অসি হান্না তৌখ্রবনি৷ লোয়ননা ফেক এনকাউন্টরগী থৌদোক অদুদা চেন্নরিবা য়ুনিটকী মমিং মথানচিংবসু লোইনা য়াওরবনি৷ মসিদা কম্মান্দিং ওফিসার, নোংমৈ কাপ্পগী থৌদোক অদুদা চেন্নরিবা মমিং মথাশিং অদু লোইনা খঙলবনি৷ অদুবু কেস অসি মাংহন্নবা হোৎনবগী শরুক অমা ওইনা সি বি অাই না মশক মমিং খঙদবশিংগী মায়োক্তা ময়েক শেংহনদনা ফাইল তৌই৷ ২০০০গী নভেম্বর ২ দা মালোম মসাকরগী জুদিসিয়েল ইনক্বারিদা থৌদোক অদুদা চেন্নরিবা অসাম রাইফলসকী কম্মান্দর মেজর জোর্জ কৌবা অমগী মমিং পল্লি৷ অদুবু সি বি অাইগী এফ অাই অার অদুদদি মদুগী মমিং পন্দে৷ ২০০৪গী তেজকুমারগী মীহাৎ অদুগী জুদিসিয়েল ইনক্বারিদা মেজর সঞ্জিৎ চোপ্রা অমসুং জে খান ময়েক শেংনা পল্লি৷ অদুবু সি বি অাইগী এফ অাই অার অদুদদি করিমত্তা পনদে হায়না অার্গুমেন্ট পীখি৷ এমিকস কুরিগী অাগুর্মেন্ট অদু তারবা মতুংদা কোর্টনা সি বি অাইদা ফেক এনকাউন্টরগী কেসশিং অদুদা চেন্নবা পার্সোনেলশিং অদুগী মমিং মথা অদু পন্দুনা সপ্লিমেন্টরি এফ অাই অার ফাইল তৌনবা খঙহনখিবনি হায়রি৷


text:
কালা-অজার
তোপিক অসিনা কালা-অজার লায়নাগী মরমদা অমসুং মসিবু কন্ত্রোল তৌনবা গবর্ণমেন্টনা পায়খৎলিবা থৌরাংশীংগী মতাংদা ইনফোর্মেসন পীরি।
কালা-অজার হায়বসি করিনো?
- কালা-অজার (Kala-Azar) হায়বসি জিনস লৈসমেনিয়াগী প্রোটোজোয়ান পেরাসাইট অমনা থোকহনবা খোংজেল তপ্পা লমদমসিগী ওইবা (indigenous disease) লায়না অমনি।
- ভারত্তদি লৈসমেনিয়া দোনোভানি অসি লায়না অসিবু থোকহল্লিবা অমত্তা ঙাইবা পেরাসাইটনি।
- পেরাসাইট অসিনা মরুওইনা রেতিক্যুলোএন্দোথেলিএল সিষ্টেমদা শোকহল্লি অমসুং বোন মেরো (bone marrow), স্প্লিন অমসুং লিভরদা মরাং কায়না ফংবা য়াই।
- পোষ্ট কালা-অজার দর্মেল লৈসমেনিয়াসিস (PKDL) অসি, লৈসমেনিয়া দোনোভানিনা উনশাগী সেলশীংদা লান্দাবা, লৈবা অমসুং দিভেলপ তৌবা মতমদা অমসুং উনশা থাগৎলকপদৌনা (dermal leisions) উরকপা মতমদা লৈবা কন্দিসন অমনি। কালা-অজারগী কেস খরদি চহি খরগী লাইয়েং মতুংদা PKDL লাকপা উবা ফংই। চৎখিবা মতম খরসিদা, PKDL অসি ভিসেরেল ষ্টেজ (visceral stage) ফাউদনা লাকপসু য়াই হায়বগী থাজবা লৈরে। অদুম ওইনমক, PKDL লাকপা উবগী মতাংদা মতিক চাবা দেটা পুথোকপা মথৌ তারি।
কালা-অজারগী খুদম অমসুং লাইওংশীং অদু করি করিনো?
- মরক মরক্তা শরুক অনি হেন্না কনখৎলকপা হঞ্জিন-হঞ্জিন লাকপা লাইহৌ।
- চানিং-থক্নিংবা পোক্তবা, কুচু থোক্তবা অমসুং অরুম্বা হন্থবা অমসুং তপ্না-তপ্না য়াং কংশিল্লকপা।
- স্প্লিনোমেগালি – স্প্লিন অদু য়াংনা, মহৌশানা থোৎনা অমসুং পায়বদা নাদবা মওংদা য়াম্না চাউথোরকপা।
- লিভর – স্প্লিননা চাউথোক্লিবগী চাংদু য়ৌদনা, থোৎনা, নান্না, অমসুং মচিন তুম্না চাউথোরকপা।
- লিম্ফএদিনোপেথি – ভারত্তা য়াম্না তোইনা উবা ফংদে।
- উনশা অদু মরেক-মহাউ থোক্তবা, পাথরকই অমসুং মকু থোক্লকই অমসুং শম কেল্লকপসু য়াউই। কুচু ঙৌ বা মীওইশীংদা খুৎ, খোং, পুক অমসুং মায়গী উনশাশীংদা উৎ মচু (grayish) উবা হৌরকই, অমসুং মসিদগী ভারত্তা মসিবু কালা-অজার, অর্থদি “ব্লেক ফিবর” হায়রগা খংনরি।
- এনেমিয়া (Anaemia) – য়াংনা দিভেলপ তৌরকই।
- শোন্থবা লৈরকই।
হকচাং কংশীল্লকপা অমসুং স্প্লিনোমেগালিগা লোয়নবা এনেমিয়া অসিনা অনাবশীংদা তোপ-তোপ্পা মওংগী শকফম অমা লাকহ
ল্লি।
পোষ্ট কালা-অজার দর্মেল লৈসমেনিয়াসিস (PKDL) হায়বসি করিনো?
পোষ্ট কালা-অজার দর্মেল লৈসমেনিয়াসিস হায়বসি লৈসমেনিয়া দোনোভানি পেরাসাইটশীং অসি উনশাদা ফংলকপা কন্দিসন অমনি। PKDL অসি ভারত্তা লৈবা কালা-অজারগী অনাবা খরদা, মহৌশানা কালা-অজারদগী ফরবা মতুং চহি 1-2 নত্ত্রগা মসিদগী হেনবা মতমদা দিভেলপ তৌরকই, অমসুং কালা-অজারনা নাদ্রবদি মসি তোইনা উবা ফংদে।
PKDLগী খুদম অমসুং লাইওংশীং অদু করি করিনো?
মোর্ফোলোজিকেল লেজনশীংগী (morphological lesions) মখলশীং:
- লেপ্রোমেটস লেপ্রোসিগী কুচু ওল্লবা উনশাশীংগী মওংগা মান্নবা অঙনবা হায়পোপিগমেন্টেদ মেক্যুলশীং (Early hypopigmented macules), অদুবু মহৌশানা সেন্টিমিটর 1দগী হন্থবা ওই। মহৌশানা মসি মায়দা থোক্কল্লি অদুবু মসিনা হকচাংগী শরুক অমহেক্তদা শোকহনবা ঙম্মী।
- মতুং তারকপা মতমদা (থা নত্ত্রগা চহি খরগী মতুংদা) মেক্যুলশীংদুগী নোদ্যুলর লেজনশীংদু কায়রকই।
- নুংশাদা থোক্লুবা মতমদা হেন্না শোকচিনগদবা এরিথেমেটস বটরফ্লাই রাশ (Erythematous butterfly rash) অসি PKDLগী অঙনবা লাইওং খুদমনি।
- এরিথেমাটস পেপ্যুলশীং অমসুং নোদ্যুলশীং অসি মহৌশানা মায়, মরুওইনা খদাংদা লাক্কল্লি।
- লেজনশীং (Lesions) অসি চহি কয়া চংনা তপ্না তপ্না লাক্কল্লি, মশা মথন্তসু ফজগন্দে।
PKDLগী তাংনা উবা ফংবশীংগী মনুংদা মখাদা পীরিবশীংসি চল্লি:
- অশোকপা মফম কয়ানা হেন্না চাউবা উনশা থাগৎপা অশোকপা মখল (larger plaque type lesions) শেম্লকপা।
- মচিন থোক্লকপা অশোকপশীং (খুৎ অমসুং খোংশীংদা)
- কোইনা পোমথোরকপশীং (Papillomatous lesions) (চিন, নাতোন, খদাং অমসুং চিনগী মতোনথংবা শরুক্তা)
- হকচাং কয়াৎ চাউথোরকপা (মীৎপানশীং, নাতোন অমসুং চিনবানশীং)
- উনশা ঙাংনা পোমখৎপা (শেগ্রাক্তা, পাম্বোম থেকচিনফম, ফৈগন তাইনফম, মীৎকী মপানথংবা মীৎথক অমসুং মীৎখা তাইনফম কাচিন)।
- উনশা কংদুনা কেনবা মওংগী অশোকপা।
ঐচআইভি অমসুং কালা-অজার পুন্না নাবা (HIV and Kala-azar co-infection)
- ভিসেরেল লৈসমেনিয়াসিস (VL) অসি ঐচআইভি (HIV) অমসুং অতৈ ইম্যুন ৱাৎপা অনাবশীংদা হেন্না নাগনবা ওই।
- লৈবাক 25দগী HIV অমসুং VL গী কেস 1000 হেন্না লৈবা উখ্রে। অদুম ওইনমক, মসি ভারত্তা হৌজিক ফাউবদি শাথীবা প্রোব্লেম অমা ওইদ্রি।
- VL অসি সিম্পতম লৈত্রিবা HIV-I গী ইনফেক্সন লৈরবা মীওইদা অহানবা ওপোরচুনিষ্টিক ইনফেক্সন (Opportunistic Infection) ওইবা য়াই।
- মসি AIDS কী এদভান্স ওইরবা ষ্টেজদসু থোকই।
- অনি অসি পুন্না নাবা অনাবা পুম্নমক লাইওং উত্তবা মখলদি ওইদে।
- লাইওংশীং অদু অতেনবা মতমগী ওইবা মরম্না দাইএগ্নোসিস (লায়না খংদোকপা) অদু ওন্নবা য়াউই; ফিবর অমসুং স্প্লিন অদু মার্ক তৌদবা য়াই; লৈসমেনিয়া এন্টিবোদিশীং অসি দিতেক্ট তৌবা (খংদোকপা) ঙমদবা য়াউই।
- অদুম ওইনমক বফিকোটকী পেরিফরেল ব্লদ স্মিয়ার অমসুং ব্লদ কলচরনা চানবা ফল পীবা য়াই।
- লাইয়েংগী ফল লিকই; দ্রগকী সাইদ ইফেক্টনা হেনবা য়াই অমসুং অনাবদু অমুক হঞ্জিল্লকপা হায়বসি তোইনা থোকই।
মতৌ করম্না কালা-অজার অসি লৌনরকপগে/ শন্দোকপগে?
- কালা-অজার অসি ভেক্টর বোর্ন দিজিজ (এজেন্ট অমগী খুত্থাংদা শন্দোকপা লায়না) অমনি।
- জিনস ফ্লেবোটোমস অর্জেন্টিপিজগী মনুং চনবা সেন্দফ্লাই অসি ভারত্তা কালা-অজার শন্দোক্লি হায়না শকখংলবা অমত্তা ঙাইরবা এজেন্টনি।
- ভারতকী কালা-অজার অসি এনথ্রোপোনোটিক ওইবগী তোপ-তোপ্পা এপিদেমিওলোজিকেল ফিচর (লাইচৎ শন্দোকপগী মশক) লৈ; মীওইবা অসি অমত্তা ঙাইরবা ইনফেক্সনগী রিজর্বর ওইনা শকখংই।
- ফিমেল সেন্দফ্লাইশীংনা, মহিক অসি চেল্লবা মীওইবদা চিকপা মতমদা পেরাসাইট অসি (অমাষ্টিগোট নত্ত্রগা LD বোদিশীং) পুরকই।
- পেরাসাইট অসিনা মোর্ফোলোজিকেলগী অহোংবা চত্থদুনা ফ্লেজিলেট (প্রোমাষ্টিগোট নত্ত্রগা লেপটোমোনাদ) ওইরকই, মসিনা সেন্দফ্লাইশীংগী গটতা (gut) দিভেলপ তৌদুনা অমদি মশীং য়ামখৎলক্তুনা মচিনগী শরুকশীংদা চংদুনা লৈখি।
- মশা-মউ ফবা হ্যুমেন হোষ্টশীংদা (মীওইবশীংদা) মহিক অসি চেল্লবা সেন্দফ্লাই ভেক্টরশীংনা চিক্লবা মতমদা ইনফেক্সন লাকই।
ভারত্তা কালা-অজার ভেক্টর
- ফ্লেবোটোমস অরেজেন্টিপিজ অসি ভারত্তা লৈবা কালা-অজারগী অমত্তা ঙাইরবা সেন্দফ্লাই ভেক্টরনি।
- সেন্দফ্লাইশীং অসি, কাং অমগী শরুক মরি থোকপগী অমরোমতমক চাউবা অপিকপা তিন (ইন্সেক্ট) অমনি। সেন্দফ্লাই অমগী মশাগী অশাংবা অসি মিলিমিটর 1.5দগী 3.5 ফাউবা ওই।
- মপুং-মরৈ ফারবা সেন্দফ্লাই অমসি মতু চোম্বা অপিকপা, অচৌবা চপ তিংবা মশা পানবা হয়িং (ফ্লাই) অমনি। মশাশীং য়াউনা মশা (বোদি) পুম্নমক্তা অশাংবা মতুশীংনা কুংনা পাল্লি।
- মখোয়গী লাইফ সাইকলদা মরুম, মরুমদগী মচা, তিন মচা ওল্লকপা অমসুং মপুং-মরৈ ফারকপগী থাক মরি অসি য়াউই। সাইকল অসিনা মপুং ফাবদা থা অমদগী হেন্না চংই, অদুম ওইনমক, মসিগী মতম অসি টেম্পেরেচর অমসুং অতৈ ইকোলোজিগী ওইবা ফিভমশীংগী মখা পোল্লি।
- মখোয়না রিলেটিভ হ্যুমিদিটি ৱাংবা, অশাবা টেম্পেরেচর লৈবা, অৱাংবা সবসোইল ৱাটর অমসুং উ-ৱা মরাং কায়বা মফমদনা হেন্না লৈগল্লি।
- সেন্দফ্লাইশীং অসিনা, মরুমদগী ওল্লকপা মচাশীংগী মচিঞ্জাক ওইগদবা ওর্গানিক্কী মচাক ৱাংনা ফংবা চুনবা মাইক্রো-ক্লাইমেটিক কন্দিসনশীংদা মরুম কোকই।
- মখোয় অসি ইকোলোজিগী ওইনা সেন্সিটিভ ওইবা অমসুং য়াম্না শোনবা (fragile) ঈশীং মনিল লৈত্রবদি হিংবা ঙমদবা তিন-কাংশীংনি।
মতৌ করম্না কালা-অজার অসি দাইএগ্নোস তৌগদগে?
ক্লিনিকেল: চয়োল 2দগী হেন্না লাইহৌ হৌরবা অমসুং এন্টিমেলেরিয়া অমসুং এন্টিবাইওটিকশীংনা ফহনবা ঙমদ্রবা থৌওং। ক্লিনিকেল লেবোরেটরিদা ফংবশীংগী মনুংদা এনেমিয়া, প্রোগ্রেসিভ ল্যুকোপেনিয়া থ্রোম্বোসাইতোপেনিয়া অমসুং হায়পরগামাগ্লোবুলিনেমিয়া অসি মনুং চনবা য়াই।
লেবোরেটরি:
- সেরোলোজি তেষ্টশীং: কালা-অজারগী দাইএগ্নোসিসকীদমক মখল-মখা কয়াগী টেষ্টশীং ফংই। খ্বাইদগী হেন্না কমন ওইনা শিজিন্নবা টেষ্টশীং অসি রিলেটিভ সেন্সিটিভিটিদা য়ুম্ফম ওই; স্পেসিফিসিটি অমসুং ওপরেসনগী মতুংইনবা ফিসিবিলিটিগী মনুংদা দাইরেক্ট এগ্লুটিনেসন টেষ্ট (DAT), rk39 দিপষ্টিক অমসুং ELISA অসি য়াউই। অদুম ওইনমক টেষ্ট পুম্নমক অসিনা শাংনা চৎপা IgG এন্টিবোদিশীং খংদোকই। এলদিহায়দ টেষ্ট (Aldehyde Test) অসি কমন ওইনা শিজিন্নৈ অদুবু মসি নন-স্পেসিফিক টেষ্ট অমনি। IgM দিটেক্টিং টেষ্টশীং অসি শেমগৎলি অমসুং ফিল্ডদা শিজিন্ননবগীদমক্তদি ফংদ্রি।
- বোন মেরো/ স্প্লিন/ লিম্ফনোদ এস্পিরেসন নত্ত্রগা কলচর মেদিয়মদা পেরাসাইট দিমোন্সত্রেসন পাংথোকপা অসিনা লাইওং কনফার্ম তৌনবা টেষ্টশীংনি। অদুম ওইনমক, এস্পিরেসনগীদমক খল্লবা ওর্গান অদুগী মতুংইন্না সেন্সিটিভিটি অসি অমগা অমগা মান্নদে। স্প্লিন এস্পিরেসন অসিনা খ্বাইদগী ৱাংবা সেন্সিটিভিটি অমসুং স্পেসিফিসিটি (গোল্ড ষ্টেন্দর্দনি হায়না লৌনৈ) লৈরবসু মসি স্কিল লৈরবা প্রোফেসনেল অমনা চুনবা মাংজৌনবা চেক্সিন-থৌরাংশীংগা লোয়ননা অফবা হোস্পিটালগী ফেসিলিটি অমদখক্তদা পাংথোকপা য়াগনি।
দিফরেন্সিএল দাইএগ্নোসিস:
- টাইফোইদ
- মিলিয়ারি ট্যুবরক্যুলোসিস
- মেলরিয়া
- ব্রুসিলোসিস
- এমোবিক লিভর এবসেস (Amoebic liver abscess)
- ইনফেক্সিয়স মোনোন্যুক্লিওসিস (Infectious mononucleosis)
- লিম্ফোমা, ল্যুকেমিয়া (Lymphoma, Leukemia)
- ত্রোপিকেল স্প্লিনোমেগালি (Tropical splenomegaly)
- পোর্টেল হায়পরটেন্সন (Portal hypertension)
কালা-অজারগী লাইয়েং অদু করি করিনো?
- ভারত্তা ফংলিবা কালা-অজারগী হিদাকশীং।
- সোদিয়ম ষ্টিবোগ্লুকোনেট (লৈবাক অসিদা শুংজবা, শিজিন্নবা অমসুং য়োন্নবগীদমক রেজিষ্টর তৌরবা)।
- পেন্টামিদিন আইসেথিওনেট: (ইম্পোর্ট তৌরবা, শিজিন্ননবগীদমক রেজিষ্টর তৌরবা)।
- এম্ফোটেরিসিন B: (লমদম অসিদা শুংজবা, শিজিন্ননবা অমসুং য়োন্নবগীদমক রেজিষ্টর তৌরবা)।
- লাইপোসোমেল এম্ফোটেরিসিন B: (লমদম অসিদা শুংজবা অমসুং ইম্পোর্ট তৌরবা, শিজিন্ননবা অমসুং য়োন্নবগীদমক রেজিষ্টর তৌরবা)।
- মিলটেফোসিন (ইম্পোর্ট তৌরবা/ শিজিন্ননবা অমসুং য়োন্নবগীদমক রেজিষ্টর তৌরবা)।
ফার্ষ্ট লাইনগী দ্রগশীং (First Line Drugs)
A. অতেনবা মতমগী (Short Term)
- SSG সেন্সিটিভিটিগা লোয়নবা এরিয়াশীং >90%
নোংমদা কেজি অমদা SSG IM/IV 20mg X নুমিৎ 30
- SSG সেন্সিটিভিটিগা লোয়নবা এরিয়াশীং <90%
এম্ফোটেরিসিন কেজি অমদা B 1mg, ইনফ্যুজন 15-20গীদমক্তা নোংমদা নত্ত্রগা নোংমা কাল্লগা ইনফ্যুজন b.w. IV পীবা। মপুংফানা রেস্পোঞ্জ লৈতবা অনাবশীংদদি দোজ হেনগৎহন্দুনা ইঞ্জেক্সন 30 পীবা য়াই।
B. অশাংবা মতমগী (Long Term)
- SSG রেসিষ্টেন্সকী অৱাংবা লেভেলগা লোয়নবা এরিয়াশীং (>20%)
- নোংমদা মিল্টেফোসিন 100 mgগী চাংদা চয়োল 4 পীবা (ফেজ IIIগী মতুংদা শাফবা অমসুং তৌবা ঙম্বগী মপাঙ্গল লৈ হায়বগী প্রমাণ লৈ)।
- SSG সেন্সিটিভিটিগা লোয়নবা এরিয়াশীং >80%
- নোংমদা কেজি অমদা SSG IM/IV 20mg X নুমিৎ 30
- নোংমদা মিল্টেফোসিন 100 mg x চয়োল 4 পীগদবা (ফেজ IIIগী মতুংদা শাফবা অমসুং তৌবা ঙম্বগী মপাঙ্গল লৈ হায়বগী প্রমাণ লৈ)।
- অনিশুবা লাইনগী দ্রগশীং (Second Line Drugs)
A. SSG গী মায়পাক্তবশীং (Failures)
এম্ফোটেরিসিন কেজি অমদা B 1mg, ইনফ্যুজন 15-20গীদমক্তা নোংমদা নত্ত্রগা নোংমা কাল্লগা ইনফ্যুজন b.w. IV পীবা। মপুংফানা রেস্পোঞ্জ লৈতবা অনাবশীংদদি দোজ হেনগৎহন্দুনা ইঞ্জেক্সন 30 পীবা য়াই।
B. SSG অমসুং মিল্টেফোসিনগী মায়পাক্তবশীং (Miltefosine Failures)
লাইপোসোমেল এম্ফোটেরিসিন B (শাফরে অমসুং মপাঙ্গল লৈরে হায়না প্রমান তৌবগা লোয়ননা অরোয়বা ফলশীং ফংবা মতমদা)।
PKDLগী লাইয়েং
- KAগী ওইনা মহৌশাগী ওইবা দোজদা SSG অসি নুমিৎ 120 ফাউবা পীবা য়াই।
- এম্ফোটেরিসিন B গী হঞ্জিনবা কোর্স 3-4 ফাউবদি SSGগী লাইয়েং মায়পাক্ত্রবা অনাবশীংদা পীবা য়াই।
ভারত্তা কালা-অজারগী প্রোব্লেম অসি কয়াম শাথীবগে?
- ভারতকী নোংপোক থংবা ষ্টেটশীং, মমীং ওইনা পল্লবদা বিহার, ঝারখন্দ, উত্তর প্রদেশ অমসুং ৱেষ্ট বেঙ্গলদা লাইচৎ থোকই।
- দিষ্ট্রিক্ট 48দা লাইচৎ ওইনা শন্দোকখি; অতৈ দিষ্ট্রিক্ট খরদদি মরক-মরক্তা থোকপা থৌওং ওইখি।
- ষ্টেট 4দা চাউরাক্না মীশীং মিলিয়ন 165.4দা রিস্ক লৈহনখি।
- মরুওইনা খুঙ্গংগী লমদা লৈবা লায়রবা সোসিও-ইকোনোমিক গ্রুপ অয়াম্বদা শোকহনখি।
ভারত্তা পায়খৎলিবা কালা-অজারগী থৌরাংশীং (Kala-azar Control Efforts in India)
- ইং 1990-91দা লাইচৎ থোক্লিবা মফমশীংদা ওর্গানাইজ তৌরবা সেন্ত্রেল্লি স্পোন্সর কন্ত্রোল প্রোগ্রাম অমা হৌদোকখি।
- গবর্ণমেন্ট ওফ ইন্দিয়ানা কালা-অজারগী হিদাকশীং, তিলহাৎ হিদাকশীং অমসুং তেক্নিকেল সপোর্ট পীখি অমসুং ষ্টেট গবর্ণমেন্টশীংনা প্রোগ্রাম অদুবু প্রাইমারি হেলথ কেয়র সিষ্টেম অমসুং দিষ্ট্রিক্ট/ জোনেল অমসুং ষ্টেট মেলরিয়া কন্ত্রোল ওর্গানাইজেসনশীংগী খুত্থাংদা পায়খৎখি অমসুং ষ্ট্রাটেজি ইমপ্লিমেন্টেসনদা চংখিবা অতৈ শেনফমশীং পীখি।
সোর্স: নেসনেল ভেক্টর বোর্ন দিজিজেস কন্ত্রোল প্রোগ্রাম, মিনিষ্ট্রি ওফ হেলথ এন্ড ফেমিলি ৱেলফেয়র


text:
রিছার্স অমসুং ইন্নোভেসন
অসি খুন্নাইদা মীয়ামনা মায়োক্নরিবা সমস্যাশিং কোকহন্নবগী লমদা চংশিনগদবনি হায়না
প্রধান মন্ত্রী নরেন্দ্র মোদিনা হায়খ্রে। ঙসি (মার্চ ১৬, ২০১৮ইং) মনিপুর
ইউনিভার্সিতিদা ১০৫ শুবা ইন্দিয়ান সাইন্স কংগ্রেস হৌদোকপগী থৌরমদা প্রধান
মন্ত্রীনা মীফম অসিগী থীম “রিচিং দি অনরিচ্ থ্রু সাইন্স এন্দ টেক্নোলোজি” অসি
য়াম্নমক চান্নরবা অমনি হায়খি। লৈখিদ্রবা বিজ্ঞানিকশিংদা ইকায় খুম্নবা উৎপগা লোয়ননা
মহাক্না হায় অসিগুম্বা মীফম অসি অৱাং নোংপোক লমদমদা অনিরকশুবা ওইনা মনিপুর
ইউনিভার্সিতিদা পাঙথোকপা অসিনা ইউনিভার্সিতি অসি অৱাং নোংপোক লমদমগী বিজ্ঞানগী
মপুং ওইবা সেন্তর অমা ওইহল্লগনি।
হৌজিক্কী মতমদা
চাওখৎনবগীদমক থিজিন খোৎচিনবগী লমদা চংশিনবগী মতম ওইরে হায়রদুনা শ্রী মোদিনা
বিজ্ঞানগী পাম্বৈনা মীওইবগী নুংঙাই য়াইফবা অমদি চাওখৎপা পুরক্নবা বিজ্ঞানিকশিংদা
আপিল তৌখি। অৱাং নোংপোক লমদমগী রাজ্য ৭তা স্টেত ক্লাইমেত চেঞ্জ সেন্তরশিংনা
রাজ্যশিং অসিদা অকোয়বগী অইং অশাগী ফিভমদা অহোংবা লাক্লিবা অসি য়েংশিনগনি। লুপা
কোতি ৫০০ চংনা লিৎখৎলিবা নেস্নেল বেম্বু মীসনগী কান্নবা অৱাং নোংপোক রাজ্যশিং
অসিদসু ফংলগনি হায়খি।
থৌরমদা ৱা ঙাংবদা
কেন্দ্রগী সাইন্স এন্দ টোক্নোলোজি মন্ত্রী ডাঃ হর্স বর্ধননা হায় – বিজ্ঞানিক ওইবা
ৱাখল্লোন অসি লৈবাক অসিদা মহৌশদগী লৈরক্লবা অমনি। ঙসিদি ভারত্তা বিজ্ঞানগী থাক অসি
খ্বাইদগী ৱাংবা মওংদা লৈদুনা বিজ্ঞানগী ওইবা লম কয়াদা মালেমগী লুচিংবা ওইরি হায়না
প্রধান মন্ত্রীনা মখা তানা ফোংদোকখি।
প্রধান মন্ত্রীনা তোঙান
তোঙানবা প্রোজেক্ট মরি শঙ্গাবগা লোয়ননা নেস্নেল স্পোর্টস্ ইউনিভার্সিতি য়াওনা
প্রোজেক্ট ৭ কী য়াত্রা হুনখি। মদুগী মমাংদা প্রধান মন্ত্রীনা তোঙান তোঙানবা বিভাগ
৮ না পুথোকপা প্রোগ্রেসিব মনিপুর কৌবা চাউখৎ থৌরামগী থবকশিং উৎপা মেলা অমসু য়েংখি।
প্রধান মন্ত্রীনা ইম্ফালগী
লুৱাংশংবমদা লুৱাংপোকপা মলতি স্পোর্টস্ কমপ্লেক্সতা মীয়ামদা ৱা ঙাংবদা মনিপুরগী
নেস্নেল হায়ৱে অমসুং অতৈ লম্বীশিং শেমগৎনবগীদমক লাক্লিবা চহী অহুম মরি অসিদা
কেন্দ্রনা লুপা কোতি লিশিং কুন্থ্রাগী শেনফম থাদগনি হায়খি।
মতুংদা প্রধান মন্ত্রী
ঙসি (মার্চ ১৬) নুংথিল ইম্ফাল এয়ারপোর্টকী অখন্নবা প্লেন অমদা দিল্লি পাঙখি।
সোর্সঃ এআইআর ইম্ফাল
লখিপুরওনলাইন গী ফেসবুক পেজ লাইক তৌবিউ।


text:
টরঙ্গ সঞ্চার পোর্টেল
তোপিক অসিনা DoTগী টরঙ্গ সঞ্চার পোর্টেলগী মতাংদা ইনফোর্মেসন পিরি।
পোর্টেল অসিগী মরমদা
টরঙ্গ সঞ্চার হায়বসি মোবাইল টাৱর অমসুং ইলেক্ট্রোমেগ্নেটিক ফ্রিক্বেন্সি (EMF) এমিসন কমপ্লাইএন্সতা ইনফোর্মেসন শেয়র তৌনবা ৱেব পোর্টেল অমনি। মসি দিপার্টমেন্ট ওফ টেলেকম্যুনিকেসনসনা ইন্দষ্ট্রিগা লোয়ননা পব্লিক প্রাইভেট পার্টনরশিপ (PPP)কী মওংদা শেমগৎপনি।
পীরিবা সর্ভিসশীং
পোর্টেল অসিগী খুত্থাংদা, মীয়াম্না মখাদা পিরিবা সর্ভিসশীং অসি লৌবা য়াই।
- লোকেলিটি অমহেক্তগী অকোয়বদা লৈবা মোবাইল টাৱরশীংগী মফম থীদোকপা – লোকেলিটি অমহেক্তগী অকোয়বদা লৈবা মোবাইল টাৱরশীং য়েংনবগীদমক অরাইবা, মেপতা য়ুম্ফম (map-based) ওইবা পব্লিক ইন্টরফেস অমা।
- নহাক্না হৌজিক লৈরিবা লোকেসনদা য়ুম্ফম ওইদুনা মোবাইল টাৱরশীং মখোয়গী EMF সেফটি ষ্টেটস শিজিন্নদুনা থীদোকপা - GPS এনেবল PC / টেব্লেটশীং/ মোবাইলশীংগী খুত্থাংদা এক্সেস তৌবা য়ুজরশীংগীদমক।
- EMF মিজরমেন্ট রিক্বেষ্ট বাই পব্লিক – মীওই অমহেক্তনা ওনলাইন্দা লুপা 4000/-গী নোমিনেল ওইবা ফি অমা পীদুনা লোকেসন অমগী EMF এমিসন মিজরমেন্টগী রিক্বেষ্ট তৌবা য়াই। টেষ্টশীং অদু DoTগী লোকেল টেলিকোম এনফোর্সমেন্ট রিসোর্স এন্ড মোনিটরিং (TERM) ফাইল য়ুনিটনা পাংথোকই অমসুং টেষ্ট রিপোর্ট অদু রিক্বেষ্ট তৌরক্লিবা মীওইদুদা পীগনি।
- লর্নিং রিসোর্সেস ওন EMF – পোর্টেল অসিদা ‘EMF ওভরভিয়ু’ অমসুং ‘লর্ন’ সেক্সনশীং য়াউই, মসিনা EMF অমসুং টেলিকোম সর্ভিসকী কোভরেজগী মরমদা নাগরিকশীংদা মখা তানা খংহন্নবা মশীং য়াম্লবা আর্টিকল, বুকলেট অমসুং ভিদিও কয়া পিরি।
পোর্টেল অসিদা লৈবাক শিনবা থুংনা শন্দোক্লিবা টেক্নোলোজি পুম্নমক্কী (2G, 3G, 4G, অসিনচিংবা) বেজ ষ্টেসন (BTSs) লাখ 14.5 হেনবগী অমসুং টেলিকোম সর্ভিস প্রোভাইদর (TSPs) পুম্নমক্কী টেক্নিকেলগী অকুপ্পা মরোলশীং য়াউরি।
সোর্স: টরঙ্গ সঞ্চার পোর্টেল